AcnoSkin: Miee Bihithakun Salaamaivaan Oi Halleh! - Vaguthu\n5 މަސް ކުރިން ( ފެބުރުއަރީ 23, 2020 )\nމޫނުގައި ހުންނަ އެކި ކަހަލަ ލަށްތަކާއި ލަކުނުތައް ފިލުވާލަން މޮޅު ކްރީމް ސެޓެއް ރާއްޖޭގައި ވިއްކަމުންދާތާ މިހާރު ފަސް އަހަރުވެއްޖެއެވެ. ލޭޑީސް އެމްވީން ރާއްޖެއަށް ތައާރަފްކުރި އެކްނޯސްކިން ސެޓަކީ މިހާރު ވެސް ޒުވާން އަންހެނުންގެ މެދުގައި މަގުބޫލު ސެޓެކެވެ.\nމޫނުގައި ތެޔޮވުން ހުއްޓުވައިދީ، ބިހި ނެގުމާއި، ޕިގްމެންޓޭޝަން އަދި މޫނުގައި ހެދިފައި ހުންނަ ވަޅުތައް ބެއްދުމެއް މި އެކްނޯ ސިކްން ސެޓް ވަރެެއް ނެތެވެ.\nއެކްނޯސްކިން މި ސެޓުގައި ހިމެނޭނީ މޫނު ދޮވުމަށް ހާއްސަ ބްލެކް ރައިސް ސައިބޯންޏަކާއި، މޫނުގައި ލާން ސީރަމްއަކާއި ދުވާލު އުނގުޅަން ހާއްސަ ކްރީމަކާއި ރޭގަނޑު އުނގުޅަން ހާއްސަ ކްރީމެކެވެ. މީގެއިތުރުން، މޫނުގައި ބޮޑަށް ހަލާކުވެފައި ހުންނަ ހިސާބުތަކުގައި އުނގުޅުމަށް ހާއްސަ ވަކި ކުޑަ ކްރީމް ފުޅިއެއް މި ސެޓްގައި ހިމެނެއެވެ.\nބްލެކް ރައީސް ސައިބޯނި:\nމިއީ މޫނުގައި ހުންނަ ހަޑި ލަށްތަކާއި ކަޅުކަން ފިލުވާލާ މޫނަށް އުޖާލާކަމާއި، ފްރެޝްކަން ގެނެސްދޭ މޮޅު ސައިބޯންޏެއް.\nމޫނުގައި ހުންނަ ލަކުނުތަކަށާއި، ވަޅުތަކަށް ހާއްސަ އެއްޗެއް.\nހެނދުނު އުނގުޅަން ހާއްސަ ކުރެވިފައިވާ ޑޭ ކްރީމަކީ އަވީގެ ސަބަބުން ހަންގަނޑު އެނދުމުން ސަލާމަތްކޮށްދީ ތެޔޮވުން ހުއްޓުވައިދޭ ކްރީމެއް.\nރޭގަނޑު އުނގުޅަން ހާއްސަ ނައިޓް ކްރީމަކީ ސެޓްގައިި ހިމެނޭ އެންމެ ރަނގަޅު ކްރީމް. މި ކްރީމް ރޭގަނޑު އުނގުޅައިގެން ނިދުމުން، މޫނުގައި ހުންނަ ބިހި، ލަކުނު ވަޅުތަކާއި، އަދި ކުރަކިކަން ފިލުވާލާ މުޅި މޫނު ސާފްކޮށްދީ އޮމާން ކޮށްދީ ރީތިކޮށްދޭނެ.\nމި ޕްރޮޑަކްޓްސްއަކީ ވަރަށް ގިނަ ބަޔަކު ބޭނުންކޮށްފައިވާ އަދި މިހާރުވެސް ގިނަ މީހުން މެދުގައި މަގްބޫލު ކަން ލިބިފައިވާ ޕްރޮޑަކްޓެއްކަން ފާހަގަކޮށްލަން ޖެހެއެވެ.\nއެގޮތުން މި ޕްރޮޑަކްޓްސް ބޭނުން ކުރަމުންދާ ގިނަ ފަރާތްތަކުގެ ރަނގަޅު ފީޑްބެކްތް އެ ޕޭޖަށް ދަނީ ލިބެމުންނެވެ.\nއަދި މި ޕްރޮޑަކްޓްސް ބޭނުން ކުރަން ފަށާތާ ދެ ހަފްތާއެއްހާ ދުވަސް ތެރޭގައި ނަތީޖާ ފެންނާނެ ކަމުގެ ޔަގީންކަން ލޭޑިސް އެމްވީން ދެއެވެ.\nމި ސެޓް ބޭނުން ކުރާ ގިނަ ކަސްޓަމަރުން ބުނާ ގޮތުގައި، މި ސެޓް ބޭނުންކޮށްގެން މޫނުގައި ޖަހާ ހަރު ބޮޑެތި ބިހިތައް ފިލައި، ލަކުނުތައް މަޑުމަޑުން ދެއެވެ. އަދި މޫނުގެ ހަންގަނޑު އޮމާންވެ އަލިކޮށްދެއެވެ.\nއެހެންްކަމުން މިއީ 2000، 3000 ރުފިޔާ ދީގެން ސެލޫނަށް ނުގޮސް މޫނުގައި ނަގާފައިވާ ބިހިތަކާއި، މޫނުގައި ނަގާފައިވާ ލަކުނު ނުފިލައިގެން ނޫނީ ވަޅުތައް ބެއްދުމަށް އޮތް ހައްލުކަން ޔަގީނެވެ. އެހާ ވެސް އެކްނޯ ސްކިން ސެޓް އެފެކްޓިވްވާނެއެވެ.\nކޮސްމެޓިކްސް ޕްރޮޑަކްޓްތަކަށް ހާއްސަ ލޭޑިސް އެމްވީ ޕޭޖަކީ ދިވެހިންގެ ބޮޑު މަގްބޫލުކަން ހޯދާއިވާ ޕޭޖެއްކަން ފާހަގަކޮށްލަން ޖެހެއެވެ.\nމި ޕޭޖަށް ޒިޔާރަތްކޮށްގެން ޒުވާނުންނަށް ދިމާވެފައިވާ މިފަދަ މައްސަލަތަކުގެ އަވަސް ހައްލު ލިބެއެވެ. އަދި އެ ޕޭޖްގެ ވައިބާ ކޮމިއުނިޓީ ގްރޫޕް މެދުވެރިކޮށްް، އެ ޕޭޖުން ވިއްކާ ޕްރޮޑަކްޓްތަކުގެ މައުލުމާތު ލިބޭނެއެވެ. އަދި އިތުރު މައުލުމާތު ހޯދަން 9657266 އަށް ގުޅައިގެންް ކުރިއަށް ގެންދެވޭއިރު، އެ ޕޭޖް މެދުވެރިކޮށް ތަކެތި ގަންނަ މީހުންނަށް ފްރީ ޑެލިވަރީ ހިދުމަތްވެސް ދޭނެއެވެ.\nއަދި އައްޑޫ ސިޓީގައި ހިންގަމުން އަންނަ އައިސީއެމް 1 އަދި2އިންނާއި، މާލޭގެ އޭޑީކޭ ކައިރީ ހުންނަ އައިސީއެމް3 ގެ އިތުރުން، ހުޅުމާލޭގައި ހުންނަ އައިސީއެމް4އިން ވެސް ލޭޑިސް އެމްވީން ވިއްކާ ހުރިހާ ޕްރޮޑަކްޓެއް ލިބޭނެއެވެ.\nކިހާ ވަރަކަށް ތޯ ވިއްކަނީ؟


އޮޑިޓަރުންގެ ކެޓަގަރީ ކަނޑައެޅުމުގައި ލުއިތަކެއް ގެނެސްފި\nމީރާގައި އޮޑިޓަރުން ރަޖިސްޓަރީކުރެވޭ ކެޓަގަރީތައް ކަނޑައެޅުމުގައި ބަލާ މިންގަނޑަށް ލުއިތަކެއް ގެނެސްފިއެވެ. މީރާއިން ނެރުނު ޓެކްސް ރޫލިންގ TR-2015/B39 ގައި އޮޑިޓަރުންގެ އެކި ކެޓަގަރީތަކުގައި ރަޖިސްޓަރީކުރުމަށް ފުރިހަމަވާންޖެހޭ ޝަރުތުތަކުގެ ތެރެއިން ބައެއް ޝަރުތުތަކަށް ވަނީ ބަދަލު ގެނެސްފައެވެ.\nމި ގޮތުން ގެނެވުނު ބަދަލުތަކުގެ ތެރޭގައި، ކެޓަގަރީ C ގެ ޝަރުތެއްގެ ގޮތުގައި އޮޑިޓް ނުވަތަ އެޝޫރަންސްގެ ތަޖުރިބާ ބޭނުންވާ މިންވަރު ވަނީ ކުޑަކުރެވިފައެވެ. އެކައުންޓަންސީ ނުވަތަ އޮޑިޓިންގ ދާއިރާއިން ޕޯސްޓް ގްރެޖުއޭޓް ކޮލިފިކޭޝަން ހޯދާފައިވާ ފަރާތްތަކުން 1 (އެކެއް) އަހަރު ދުވަހުގެ އޮޑިޓް ނުވަތަ އެޝޫރަންސް ތަޖުރިބާ ލިބިފައިވާނަމަ، އެ ފަރާތްތަކުގެ މި ޝަރުތު ފުރިހަމަވާގޮތަށް މި ރޫލިންގއިން ވަނީ ހަމަޖައްސާފައެވެ. މީގެ ކުރިން އެ ފަދަ ފަރާތްތަކުގެ ކިބައިގައި2(ދޭއް) އަހަރުދުވަހުގެ ތަޖުރިބާ ހުންނަންޖެހެއެވެ. އަދި މި ދާއިރާއިން އަންޑަރގްރެޖުއޭޓް ކޮލިފިކޭޝަން ހާސިލްކޮށްފައިވާ ފަރާތްތަކުން ބޭނުންވާ ތަޖުރިބާގެ މުއްދަތު ވަނީ5(ފަހެއް) އަހަރުން3(ތިނެއް) އަހަރަށް މަދުކުރެވިފައެވެ.\nމީގެ އިތުރުން، ކޮލިފިކޭޝަން ހާސިލުކުރުމަށްފަހު5(ފަހެއް) އަހަރުދުވަހުގެ ތަޖުރިބާ ލިބިފައިވާ ފަރާތެއް މީރާގެ ކެޓަގަރީ C ގެ އޮޑިޓަރެއްގެ ގޮތުގައި2(ދޭއް) އަހަރުދުވަސް ހަމަކޮށްފިނަމަ، އެ ފަރާތަކުން ކެޓަގަރީ B ގެ އޮޑިޓަރަކަށް ވުމުގެ ޝަރުތު ފުރިހަމަވާނެއެވެ. އަދި ކެޓަގަރީ B ގައި ޕާޓްނަރޝިޕެއް ރަޖިސްޓަރީ ކުރާނަމަ އެ ޕާޓްނަރޝިޕްގެ ޕާޓްނަރުންގެ ތެރެއިން މަދުވެގެން 1 (އެކެއް) ޕާޓްނަރަކީ ދިވެހި ރައްޔިތެއްކަމުގައި ވާންޖެހޭނެ ޝަރުތުވެސް ވަނީ އިތުރު ކުރެވިފައެވެ.\nމިގޮތަށް އޮޑިޓަރުންގެ ގިންތިތައް ކަނޑއަޅާ މިންގަނޑުތަކަށް ބަދަލު ގެނައުމުގެ މަޤްޞަދަކީ ގިނަ ފަރާތްތަކަށް އޮޑިޓަރުންގެ މަގާމަށް ކުރިމަތިލުމުގެ ފުރުސަތު ދިނުމެވެ. އަދި މި ގެނެވުނު ބަދަލުތަކުގައި މީރާއިން ލައިސަންސް ލިބިގެން މަސައްކަތް ކުރަމުންދާ އޮޑިޓަރުންނަށް ކުރިއަށް ދެވޭނެ މަގުތައް ހޯދައިދިނުމަށް އިސްކަމެއް ދެވިފައިވާކަމަށް މީރާއިން ހާމަކޮށްފައިވެއެވެ.,\nމީރާއިން އިއްޔެ ނެރެފައިވާ ޓެކްސް ރޫލިންގައި އޮޑިޓް ނުވަތަ އެޝޫރަންސްގެ ތަޖުރިބާ ބަލާނެގޮތް ވެސް ވަނީ ހާމަކޮށްފައެވެ. މި ރޫލިންގައި ވާގޮތުން އޮޑިޓް އަދި އެޝޫރަންސް ތަޖުރިބާކަމުގައި ބެލެވޭނީ މާލީ ހިސާބުތަކުގެ އެކްސްޓަރނަލް އޮޑިޓް ކުރުމުންނާއި، އިންޓަރނަލް އޮޑިޓްކުރުމުން ލިބިފައިވާ ތަޖުރިބާ އެކަންޏެވެ. މީގެ ތެރޭގައި އެހެނިހެން އެކައުންޓަންސީ އަދި އެޑްވައިޒަރީ ޚިދުމަތްތައް ނުހިމޭނެކަމަށްވެސް މި ރޫލިންގައި ބަޔާންކޮށްފައިވެއެވެ.\nމީރާގައި ރަޖިސްޓަރީ ކޮށްފައިވާ ހުރިހާ އޮޑިޓަރުން ވެސް، ފާއިތުވި އަހަރު އެ އޮޑިޓަރަކު ކޮށްފައިވާ މަސައްކަތްތަކުގެ ތަފުސީލު އަންގައިދޭ އަހަރީ ރިޕޯޓެއް ހުށަހަޅަން ޖެހޭނެކަމަށް ވެސް މި ރޫލިންގައިވެއެވެ. މިގޮތުން ކޮންމެ އަހަރެއްގެ 31 މާރިޗުގެ ނިޔަލަށް ވޭތުވެދިޔަ އަހަރުގެ އަހަރީ ރިޕޯޓް ހުށަހަޅަން ޖެހޭނެކަމަށް މި ރޫލިންގައި ބަޔާންކޮށްފައިވެއެވެ.


STO in Kone escalator tha'aaraf kohfi\nއެސްޓީއޯ އިން ކޯނޭ އެސްކަލޭޓާ ތައާރަފްކޮށްފި\nއެސްޓީއޯއިން ކޯނޭ ބްރޭންޑްގެ އެސްކެލޭޓާ ތައާރަފްކުރުމަށް ބޭއްވި ރަސްމިއްޔާތުގެ ތެރެއިން -- ފޮޓީ: އެސްޓީއޯ\nއެސްޓީއޯއީ އިން "ކޯނޭ" ބްރޭންޑްގެ އެސްކެލޭޓާ ތައާރަފުކޮށްފި އެވެ.\nއެސްކެލޭޓާ ރާއްޖެ ގެނެސް އިންސްޓޯލް ކޮށްދިނުމަށް އެސްޓީއޯ އާއި އެސްޖޭ ކޮންސްޓްރަކްޝަނާ ދެމެދު މިއަދު ވަނީ އެއްބަސްވުމުގައި ސޮއިކޮށްފަ އެވެ.\nމިއެއްބަސްވުމުގައި އެސްޓީއޯގެ ފަރާތުން ސޮއިކުރެއްވީ އެނާޖީ އެންޑް ކޮންސްޓްރަކްޝަން ސޮލިއުޝަންގެ ޖެނެރަލް މެނޭޖާ މުހައްމަދު އީމަން އެވެ. އެސްޖޭ ކޮންސްރަކްޝަންގެ ފަރާތުން މިއެއްބަސްވުމުގައި ސޮއިކުރެއްވީ އެކުންފުނީގެ ޑައިރެކްޓާ ޝިހާދު އިބްރާހިމް އެވެ.\nއެސްޓީއޯ އިން ބުނީ އަލަށް ތައާރަފްކުރި ކޯނޭ އެސްކެލޭޓާ އެންމެ ފުރަތަމަ ހަރުކުރެވިގެން ދާނީ އެސްޖޭ ކޮންސްޓްރަކްޝަނުން ހުޅުމާލޭގައި ހަދަމުންގެންދާ އެސްޖޭ ޝޮޕިން މޯލްގައި ކަމަށެވެ.\nފިންލޭންޑްގެ އުފެއްދުމެއް ކަމަށްވާ ކޯނޭ އެސްކެލޭޓާ އަކީ ރައްކާތެރި އަދި ތިމާވެއްޓާއި ރަހުމަތްތެރި އުފެއްދުމެއް ކަމަށް އެސްޓީއޯއިން ބުންޏެވެ. މިއީ ISO 14001 ސޭފްޓީ މިންގަނޑުތަކުގައި ހިމެނުމުގެ އިތުރުން އެންޓި ރައިޑް / އެންޓި ސާފް ބެރިޔާ އަދި ބަލުސްޓްރޭޑް އެކްސްޓެންޑްކޮށް، ފަސިންޖަރުންގެ ރައްކާތެރިކަން ކަށަވަރުކޮށްދޭ އުފެއްދުމެއް ކަމަށް އެކުންފުނިން ބުންޏެވެ.\nބައިނަލްއަގުވާމީ ގޮތުން ފާހަގަކޮށްލެވޭ ގްރީން އެވޯޑްތަކެއް ހޯދާފައިވާ "ކޯނޭ" ބްރޭންޑްގެ އެސްކެލޭޓާގައި ހިމެނޭ ތިމާވެއްޓާއި ރަހުމަތްތެރި ކަންތައްތަކުގެ ތެރޭގައި ހައި-ސްޕީޑް މޯޓަރު ބޭނުންކޮށް ފުލް ސްޕީޑުގައި ކަރަންޓް ބޭނުންކުރެވޭ މިންވަރު ކުޑަ ކޮށްދިނުމާއި، ލުބްރިކޭޝަން-ފްރީ ސްޓެޕް ޗެއިން ބޭނުންކުރުމުގެ އިހްތިޔާރު ލިބި، ތެޔޮ ބޭނުން ނުކޮށް އެސްކަލޭޓާ ސާފުކުރެވެ އެވެ.\nދެމެހެއްޓެނިވި ލެޑް ލައިޓުން 80 ޕަސެންޓާ ހަމައަށް ކަރަންޓު ހަރަދު ކުޑަކޮށްދޭ ކަމަށާއި އީކޯ-އެފިޝަންޓް އޮޕަރޭޝަނަލް މޯޑުގައި އެސްކަލޭޓާ އޮޕަރޭޓް ކުރެވޭ ކަމަށް ވެސް އެސްޓީއޯ އިން ވަނީ ބުނެފަ އެވެ.\nއެެސްޓީއޯއިން ތެލުގެ އަގު ބޮޑުކޮށްފި\nއޭސީސީއޭގެ އެމްޕްލޯޔާ ސްޓޭޓަސް، އެސްޓީއޯ އަށް\nއެސްޓީއޯގެ އޭޖެންޓުންނަށް ވުމުގެ ފުރުސަތު\nއެސްޓީއޯގެ އަހަރީ ސޭލް މާދަމާ


ގއ. ވިލިނގިލި ޕޮލިސް ސްޓޭޝަނާއި ގދ.ގައްދޫ ޕޮލިސް ސްޓޭޝަނުން ހިންގި އޮޕަރޭޝަނެއްގައި މަސްތުވާތަކެއްޗާއެކު ދެ މީހަކު ހައްޔަރުކޮށްފިއެވެ.\nމި ދެއޮޕަރޭޝަންގައި ހައްޔަރުކޮށްފައިވަނީ 33 އަހަރުގެ މީހަކާއި 27 އަހަރުގެ މީހެކެވެ.\nއެގޮތުން ގއ. ވިލނގިލީގައި މީހަކު މަސްތުވާތަކެތި ބޭނުންކޮށް އެތަކެތި ގެންގުޅޭކަމަށް ފުލުހުންނަށް ލިބުނު މަޢުލޫމާތަކާއި ގުޅިގެން ވިލިނގިލީ ޕޮލިސް ސްޓޭޝަނުން ހިންގި އޮޕަރޭޝަންގައި ހައްޔަރުކޮށްފައިވަނީ 33 އަހަރުގެ މީހެކެވެ.\nމެއި 25 ވަނަ ދުވަހުގެ 20:30 ހާއިރު ހިންގި މިއޮޕަރޭޝަންގައި ވިލިނގިލި މަގުމަތިން ފުލުހުން މިމީހާ ހުއްޓުވި ވަގުތު އަތުގައި އޮތް އެއްޗެއް އެއްލައިލުމުން އެނަގައި ބަލައި ފާސްކުރިއިރު މަސްތުވާތަކެތިކަމަށް ޝައްކުކުރެވޭ އެއްޗެއް ހުރި ބުލެޓެއް ފެނިފައިވެއެވެ.\nމީގެއިތުރުން ގއ. އަތޮޅުން ފުރައިގެން ގދ. ގައްދުއަށް ދަތުރުކުރަމުންދާ ފެރީއަކުން ގައްދުއަށް މަސްތުވާތަކެތި އެތެރެކުރަން އުޅޭކަމަށް ފުލުހުންގެ އިންޓެލިިޖެންސަށް ލިބުނު މަޢުލޫމާތަކާއި ގުޅިގެން މެއި 24 ވަނަ ދުވަހުގެ 18:40 ހާއިރު ހިންގި އޮޕަރޭޝަންގައި 27 އަހަރުގެ މީހަކު މިވަނީ ހައްޔަރުކޮށްފައެވެ.\nގައްދޫ ޕޮލިސް ސްޓޭޝަނާއި އިންޓެލިޖެންސް ގުޅިގެން ހިންގި މިއޮޕަރޭޝަންގައި ގައްދޫ ބަނދަރު ސަރަޙައްދުން މިމީހާ ހުއްޓުވައި ބަލައިފާސްކުރިއިރު މަސްތުވާތަކެތި ހުރި ފިލްމު ހުސްކުރި ދަޅަކާއި މަސްތުވާތަކެތި ހުރި ސެލޯފިންކޮޅެއް ފެނިފައިވެއެވެ.\nމިމައްސަލައިގައި ހައްޔަރުކޮށްފައިވާ މީހާގެ ބަންދާއިމެދު ގޮތެއް ނިންމުމަށް ގދ. ވާދޫ މެޖިސްޓްރޭޓް ކޯޓަށް ހާޒިރުކުރުުމުން، މިނިސްޓްރީ އޮފް ހޯމްއެފެއާޒުން ކަނޑައަޅާ ތަނެއްގައި ބަންދުގައި ބެހެއްޓުމަށް 15 ދުވަހުގެ މުއްދަތުދީފައިވެއެވެ\nސްކޫލު ޗުއްޓީއަށް ދާއިރު ސަމާލުވޭ !!!\nހުޅުމާލޭ ގެސްޓް ހައުސްއެއްގަ ޕާޓީކުރި 11 ފިރިހެނުންނާ އަންހެނަކު ހައްޔަރުކޮށްފި\nފުލުހުން ތަހުގީގު ކުރާ ދެ މައްސަލައަކާ ގުޅިގެން ދެމީހަކު ހޯދަނީ\nކާޑެއްދޫއަށް ވައިގެ މަގުން މަސްތުވާތަކެތި އެތެރެކުރަން އުޅުނު މީހަކު ހައްޔަރުކޮށްފި


Vaccine Furihama Kurias 29 Rashakah Nudheveyne! - Vaguthu\nވެކްސިން ފުރިހަމަ ކުރިއަސް 29 ރަށަކަށް ނުދެވޭނެ!\nކޮވިޑް-19 ފެތުރޭތީ މޮނިޓަރިންގެ ގެ ހާލަތުގައި ނެތް ރަށްތަކަށް ވެކްސިން ފުރިހަމަކުރި މީހުންނަށް ކަރަންޓީނު ނުވެ ދަތުކުރެވޭ ގޮތަށް ހަމަޖެއްސި ނަމަވެސް 29 ރަށަކަށް މިހާރު ވެސް އަރައިފޭބުން މަނާ ކަމަށް ހެލްތް ޕްރޮޓެކްޝަން އޭޖެންސީ (އެޗްޕީއޭ) އިން މިއަދު ވިދާޅުވެއްޖެއެވެ.\nއިއްޔެ އިއުލާނު ކޮށްފައިވާ ލުއިތަކާއި އެކީ ވެކްސިންގެ ދެ ޑޯޒު ފުރިހަމަކޮށް، 14 ދުވަސް ވެފައިވާނަމަ، ނައްސި ޕީސީއާރު ޓެސްޓާއި އެކީ މޮނިޓަރިންގެ ނެތް ރަށްތަކަށް ދަތުރު ކުރެވޭނެއެވެ.\nމިގޮތަށް ދަތުރު ކުރެވޭނެ ގޮތަށް ހެދި ނަމަވެސް، މިއަދު ހެނދުނާއި ހަމައަށް 29 ރަށެއް މޮނިޓަރިންގެ ހާލަތަށް ގެނެސްފައިވާ ކަމަށް އެޗްޕީއޭއިން ވިދާޅުވެފައި ވެއެވެ. އެހެންކަމުން މިރަށަށްތަކަށް ކަރަންޓީން ނުވެ ދާން މަނާ ވާނެއެވެ.\nއެގޮތުން މިހާރު މޮނީޓަރިންގ ހާލަތުގައި ތިބި ރަށްތަަކަކީ ހއ. ދިއްދޫ، ހދ. ހަނިމާދޫ، ނ. މިލަދޫ، ނ. ވެލިދޫ، ރ. ފައިނު، ރ. އަލިފުށި، ރ. މީދޫ، ރ. ދުވާފަރު، ޅ. ނައިފަރު، ކ. ހިންމަފުށި، ކ. ގުރައިދޫ، އއ. ތޮއްޑޫ، އދ. މާމިގިލި، މ. މުލި، ފ. ފީއަލި، ލ. އިސްދޫ، ގއ. ވިލިނގިލި، ގއ. ކޫއްޑޫ، ގއ. މާމެންދޫ، ގއ. ގެމަނަފުށީ، ގއ. ކޮލަމާފުށި، ލ. މާދަށް، ލ. ކަލައިދޫ، ލ. ގަން، ލ. ފޮނަދޫ، ގދ. ތިނަދޫ، ގދ. ގައްދޫ، ޏ. ފުވައްމުލައް އަދި އައްޑޫސިޓީގެ ހިތަދޫ، މަރަދޫ، މަރަދޫފޭދޫ އަދި ފޭދޫ އެވެ.\nވެކްސިން ފުރިހަމަކުރި ނަމަވެސް އެ މީހުންނަށް ކަރަންޓީނު ނުވެ، ދަތުރުކުރެވޭތީ އެ މީހަކު ހުރި ރަށެއްގެ ފައްސިވާ އިންސައްތަ ފަހަކުން ދަށް ނަމަ އެވެ. މިވަގުތު މާލޭގެ ފައްސިވާ އިންސައްތަ ހުރީ ފަހަކުން ދަށުގައި ކަމުން، މާލޭގައި އުޅޭ މީހުންނަށް ކަރަންޓީނު ނުވެ، މޮނިޓަރިންގައި ނެތް ރަށްރަށަށް ދެވޭނެ ކަމަށް އެޗްޕީއޭއިން ވަނީ ވިދާޅުވެފައެވެ.\nއެހެން ނަމަވެސް ފައްސި ރޭޓު މަތިވެއްޖެނަމަ، ހަތް ދުވަހުގެ ކަރަންޓީނުގެ މުއްދަތެއް ފުރިހަމަކުރަން ޖެހޭނެ އެވެ. އަދި އެ އިންސައްތަ 10 އަކުން މައްޗަށް ގޮސްފިނަމަ، މިވަގުތު ފުރިހަމަކުރަމުންދާ ގޮތަށް 14 ދުވަހުގެ ކަރަންޓީނުގެ މުއްދަތެއް ފުރިހަމަ ކުރަން ޖެހޭނެއެވެ.\nޖުލައި 9, 2021 03:43\nމޮނީޓަރިންގަ އޮތް ރަށަކުން މީހަކު އެހެން ތަނަކަށް ދާނަމަ އެންނު ކަރަންޓޯނު ވާން ޖެހޭނީ.. މޮނީޓަރިންގ ނެތް ރަށަކުން އޮތް ރަށަކަށް ދާނަމަ ކަރަންޓީނުވުން ހަމަޖެހޭތަ...\nއަޅެ ފަހެ މީހަކު އަޖައިބު ނުވާނެ ތަ...


L. Atholhu dhathurufulhah fahu Raees Male' vadaigenfi\nލ. އަތޮޅަށް ކުރެއްވި ދަތުރުފުޅަށް ފަހު ރައީސް މާލެ ވަޑައިގެންނެވުން.-- ފޮޓޯ: ރައީސް އޮފީސް\n26 ޖެނުއަރީ 20190ކޮމެންޓް\nލ. އަތޮޅު ދަތުރުފުޅަށް ފަހު ރައީސް މާލެ ވަޑައިގެންފި\nލ. އަތޮޅަށް ރައީސް އިބްރާހިމް މުހައްމަދު ސޯލިހު ކުރެއްވި ދަތުރުފުޅު ނިންމާލެއްވުމަށް ފަހު މިރޭ މާލެ ވަޑައިގެންފި އެވެ.\nމަގާމާ ހަވާލުވި ފަހުން ރައީސް ސޯލިހު ލ. އަށް ކުރައްވާ ފުރަތަމަ ދަތުރުފުޅުގައި އެ އަތޮޅަށް ވަޑައިގެންނެވީ ހުކުރު ދުވަހު އެވެ. ރައީސްގެ އެ ދަތުރުފުޅަކީ ޓީއެފްޖީން އެ އަތޮޅުގައި މިދިޔަ އަހަރުން ފެށިގެން ބާއްވާ ބޮޑު ދުވުން، "ކޮކާލޯލާ ރަން އިން ލާމު"ގައި ބައިވެރިވެވަޑައިގެންނެވުމަށް ކުރެއްވި ދަތުރުފުޅެކެވެ.\nއެ ދަތުރުފުޅުގައި ރައީސް ވަނީ ލ. އަތޮޅުގެ ބައެއް ރަށްރަށުގެ ކައުންސިލްތަކާ ބައްދަލުކުރައްވާފަ އެވެ. އޭގެ އިތުރުން ލ. ގަމު ރީޖަނަލް ހޮސްޕިޓަލަށް ޒިޔާރަތް ކުރައްވާ އެ ތަނުގެ ހާލަތު ރައީސް ސޯލިހު ވަނީ ބައްލަވާލައްވާފަ އެވެ.\nލ. އަތޮޅު ގާދޫން އެ އަތޮޅު ފޮނަދޫ އަށް ބަދަލުކޮށްފައިވާ ބައެއް މީހުންނާ ވެސް ރައީސް ސޯލިހު ވަނީ ބައްދަލު ކުރައްވާފަ އެވެ. އެ ބައްދަލުވުމުގައި އެ މީހުންގެ ދިރިއުޅުމުގެ ހާލަތު ރައީސް ވަނީ އޮޅުންފިލުއްވާފަ އެވެ. އަދި އެ މީހުންނަށް ދަތިފާ ކަންކަން ވީހާވެސް އަވަހަކަށް ހައްލު ކުރެއްވުމަށް މަސައްކަތް ކުރައްވާނެ ކަމުގެ ޔަގީންކަން ރައީސް ސޯލިހު ދެއްވި އެވެ.\nލ. އަތޮޅު ޓީއެފްޖީ ރައީސް އޮފީސް ރައީސް ޞާލިޙް


"Loiybbaa Eku" Syria Aai Gaza Rayyithunnah Eheetherive Dhevvaa! - Vaguthu\n"ލޯތްބާއެކު" ސީރިއާ އާއި ޣައްޒާގެ ރައްޔިތުންނަށް އެހީތެރިވެދެއްވާ!\nޣައްޒާއަށް ދިވެހިންގެ އެހީތައް ފޯރުކޮށްދިނުން - ފޮޓޯ: އައިއޭސީ\nހާލުގައި ޖެހިފައިވާ ސީރިއާ އަދި ޣައްޒާގެ ރައްޔިތުންނަށް އެހީ ފޯރުކޮށް ދިނުމުގެ ގޮތުން މާދަމާ "ލޮތްބާއެކު"ގެ ހާއްސަ ހަރަކާތެއް ހިންގުމަށް އިންޓަނޭޝަނަލް އެއިޑް ކެމްޕެއިން (އައިއޭސީީ) އިން ނިންމައިފިއެވެ.\nއައިއޭސީ އިން ބުނީ، ސީރިއާ އާއި ޣައްޒާގެ ރައްޔިތުންނަށް އެހީ ހޯދުމަށް ހިންގާ މި ހަރަކާތް މާދަމާ ހަވީރު މާލާ ސިޓީގެ އިތުރުން ރާއްޖޭގެ ބައެއް ރަށްތަކުގައި ކުރިއަށްދާނެ ކަމަށެވެ. އެގޮތުން މި ހަރަކާތް މާލެ ސިޓީގައި ކުރިއަށްދާނީ ވަކި ސަރަހައްދުތަކެއްގައި ފަންޑް ފޮށިތައް ކަމަށް އައިއޭސީ އިން ވަނީ ބުނެފައެވެ.\nމާދަމާގެ ހަވީރު 4:00ން 5:45 އަށް މި ހަރަކާތުގައި ފަންޑް ފޮށިތައް ބެހެއްޓިފައި ހުންނާނެ ތަންތަނަކީ، ރަސްފަންނާއި، އިއްޒުއްދީން ފާލަމާއި، ފުރުގާން މިސްކިތާއި، ނޫރު މިސްކިތާއި، އިސްލާމީ މަރުކަޒާއި، ހުޅުމާލެ ބޮޑު މިސްކިތާއި، ވިޔަފާރިވެރިންގެ މިސްކިތާއި، ވިލިމާލެ މަސްޖިދުލް އިޚްލާސް އާއި ވިލިމާލޭ ފެރީޓާމިނަލާއި ހުޅުމާލެ ސެންޓްރަލް ޕާކުގައެވެ.\nއައިއޭސީން މައުލޫމާތުދިންގޮތުގައި، މި ފަންޑު ފޮށިތައް ބެހެއްޓިފައި ހުންނަ ތަންތަނުގައި އެއީ ސީރިއާ އާއި ޣައްޒާގެ ރައްޔިތުންނަށް އެހީވުމަށް ފަންޑު ހޯދުމުގެ ހަރަކާތެއްކަން އެނގޭނޭ ފޮށި ކައިރީގައި ބެނާއެއް ބަހައްޓާފައި ހުންނާނެއެވެ. އަދި ކޮންމެ ފަންޑުފޮއްޓެއްގައި ހާއްސަ ސްޓިކާއެއް ހުންނާއިރު، ފަންޑްފޮށިއް ކައިރީގައި ހަރަކާތްތެރިވާ ވޮލަންޓިއަރުން ތިބޭނީ ސެކިއުރިޓީ ފާހެއް އަޅައިގެން ކަމަށް އައިއޭސީން ބުނެފައިވެއެވެ.\nމި ހަރަކާތް ކުރިއަށްދާނީ ބައެއް ޖަމިއްޔާތަކާއި ގުޅިގެންނެވެ. އެ ޖަމިއްޔާތަކަކީ ހިޖުރަ، މާސީ، ޕީސް ފައުންޑޭޝަން، މަހަލްދީބް އަދު ހެޔޮބިންގާގެ އިތުރުން ރީޗް އާއި ޓީޑީއެމްއެވެ. އަދި ރަށްރަށުގައި މި ހަރަކާތް ކުރިއަށްދާނީ އެރަށަކުން މިހަރަކާތުގައި ބައިވެރިވާ ޖަމިއްޔާ ނުވަތަ ޖަމާއަތަކުން ކަނޑަ އަޅާ ތަނެއް ގައިކަމަށް އައިއޭސީން ވަނީ ބުނެފައެވެ.\nސީރީއާއި ޣައްޒާގެ ރައްޔިތުންނަށް އެހީވުމަށް "ލޯތްބާއި އެކު" މިނަމުގައި އެހީގެ ހަރަކާތެއް ވަނީ ފަށާފައެވެ. މި ހަރަކާތަށް ގިނަ ބައެއްގެ ތަރުހީބު ލިބެމުން އަންނައިރު، ހާލުގައި ޖެހިފައިވާ އެ ރައްޔިތުންނަށް އެހީތައް ވަނީ ފޯރުކޮށްދީފައެވެ.\nއެގޮތުން މިއަހަރުގެ ރަމަޟާންމަހު ސީރިޔާގެ ރައްޔިތުންނަށް ދިވެހިންގެ ފަރާތުން ފޮނުވި އެހީގެ ތަކެތި ވަނީ ބަހާފައެވެ.\nއަދި މީގެ ކުރިންވެސް ވަނީ އެތައް ފަހަރެއްގެ މަތިން އެހީ ފޯރުކޮށްދީފައި ވެެއެވެ. އެގޮތުން، ފެން ރައްކާކުރުމަށް ބޭނުންކުރާނެ ކަޅުހަންތަކާއި، ކަރަންޓުގެ ޚިދުމަތް ފޯރުކޮށްދިނުމުގެ އިތުރުން 4700 އާއިލާއަކަށް މިދިޔަ ރަމަޟާން މަހުވެސް ވަނީ ކާބޯތަކެތި ފޯރުކޮށްދީފައެވެ.\nމެއި 23, 2019 22:49\nޢެހީވާން ހަދަން ޖެހޭނީ ކިހިނެއް\nމެއި 24, 2019 14:56\nއެހީވާ އެކައުންޓު ނަންބަރު ކޮބައިތަ؟ އޭރުން ދޯ ދުރުގައި ތިބި މީހުންނަށްވެސް ގޮތެއް ހަދާދެވޭނީ!


Beyrugai thibi dhivehin ah 7.3 million rufiya haradhukohfi\nބޭރުގައި ތިބި ދިވެހިންނަށް 7.3 މިލިއަން ރުފިޔާ ހަރަދުކޮށްފި\n26 ޖޫން 2020 - 16:08:40\nރާއްޖެ އިން ބޭރުގައި ތިބި ދިވެހިންނަށް އެހީތެރިވުމުގެ ގޮތުން ފޮރިން މިނިސްޓްރީ އިން 7.3 މިލިއަން ރުފިޔާ ހަރަދުކޮށްފި އެވެ.\nފޮރިން މިނިސްޓްރީގެ ކޮމިއުނިކޭޝަން ޑިރެކްޓަރު، މިއުވާން މުހައްމަދު ސީއެންއެމް އަށް މައުލޫމާތު ދެއްވަމުން ވިދާޅުވީ ފޮރިން މިނިސްޓްރީ އިން ހަރަދުކުރި ފައިސާގެ ބޮޑު ބައެއް ހަރަދަކޮށްފައި ވަނީ ރާއްޖެއިން ބޭރުގައި ތިބި ދިވެހިންގެ ތެރެއިން އަނބުރާ ރާއްޖެ އަންނަން ބޭނުންވާ މީހުންނާއި ޑޮކްޓަރުން އަދި މެޑިސިން ކިޔަވާ ދަރިވަރުން ރާއްޖެ ގެނައުމަށް ކަމަށެވެ.\nއެގޮތުން އެ މީހުން ރާއްޖެ ގެނައުމަށް ދަތުރުތަކުގެ ހަރަދާއި ޓިކެޓަށް 4.1 މިލިއަން ރުފިޔާ ހަރަދުކޮށްފައި ވާކަމަށް މިއުމާން ވިދާޅުވެ އެވެ.\nމިއުވާން އިތުރަށް ވިދާޅުވީ، ރާއްޖެ އިން ބޭރުގައި ތިިބި ދިވެހިންނަށް މާލީ އެހީތެރިކަން ފޯރުކޮށްދިނުމަށް ފޮރިން މިނިސްޓްރީ އިން 2.7 މިލިއަން ރުފިޔާ ހަރަދުކޮށްފައި ވާނެ ކަމަށެވެ.\nއެ މިނިސްޓްރީ އިން ވަނީ ރާއްޖެ އިން ބޭރުގައި ތިބި ދިވެހިންނަށް ކެއާޕެކޭޖުތައް ވެސް މިނިސްޓްރީގެ ހަރަދުގައި ފޯރުކޮށްދީފަ އެވެ. އޭގެ އިތުރުން ރާއްޖެ އަށް ބޭނުންވާ ބައެއް ބޭސް ގެނައުމުގެ މަސައްކަތް ވެސް ފޮރިން މިނިސްޓްރީ އިން ކޮށްފައިވާ ކަމަަށް މިއުވާން ވިދާޅުވި އެވެ.\nޕީއެސްއެމްގެ ޕްރޮގްރާމެއްގައި ވާހަކަ ދައްކަވަމުން ފޮރިން މިނިސްޓަރު އަބްދުﷲ ޝާހިދު ވަނީ ރާއްޖެ އިން ބޭރުގައި ތިބި ދިވެހިންނަށް އެހީތެރިވުމަށް އެ މިނިސްޓްރީ ކޮށްފައިވާ ހަރަދުތަކުގެ ތެރެއިން ތިން މިލިއަން ރުފިޔާ ހަރަދުކޮށްފައި ވަނީ ޒަކާތު ފަންޑުން ކަމަށް ވިދާޅުވެފަ އެވެ. އަދި އެ އެހީތަކަކީ ފައިސާގެ ކަންކަމަށްވާތީ އެ ހަރަދުތައް ކުރާ ގޮތް އޮޑިޓްކުރެވި ބެލެހެއްޓެމުންދާކަމަށް މިިނިސްޓަރު ވަނީ ވިދާޅުވެފަ އެވެ.\nމިނިސްޓަރު ވަނީ ރާއްޖެއިން ބޭރުގައި ތިބި ދިވެހިން ހާލުގައި ޖެހުނަ ނުދިނުމަކީ ސަރުކާރުގެ އަމާޒެއް ކަމަށާއި ބޭރުގައި ތިބި ދިވެހިންގެނައުމަށް ރާއްޖެއިން އިސްނަގައި ކުރި މަސައްކަތްތަކާއި މެދު ފަހުރުވެރިވެވަޑައިގަންނަވާ ކަމަށް ވިދާޅުވެފަ އެވެ. އަދި މިދުވަސްވަރަކީ ދަތި ދުވަސްވަރަކަށް ވުމުން އެހީތެރިކަމަށް އެދޭ ބައެއް ފަރާތްތަކަށް ވަގުތުން އެހީތެރިކަން ފޯރުކޮށްދިނުމުގައި ދަތިތަކާއި ކުރިމަތިލާން ޖެހުނު ކަމަށްވެސް މިނިސްޓަރު ވަނީ ފާހަގަކުރައްވާފަ އެވެ.\nފޮރިން މިނިސްޓްރީމިނިސްޓަރު ޝާހިދު ކޮވިޑް-19ދިވެހިން\nސަރުކާރުތަކުން ދިވެހި ބަސް "ކަފުން" ކުރަނީ!


Icelandgai Hithaanukurun Manaakurany - Vaguthu\nއައިސްލޭންޑްގައި ސިއްހީގޮތުން މަޖުބޫރު ހާލަތެއްގައި މެނުވީ ހިތާނު ނުކުރެވޭގޮތަށް ބިލެއް ހުށަހެޅި އެކަމާއި ބަހުސް ކުރެވެމުން އެބަ ދެއެވެ. މިގޮތުން އެ ބިލް ފާސްކުރުމަށް މަސައްކަތްކުރަމުންދާ އެގައުމުގެ މަޖިލީހުގެ އެއް މެންބަރު ބުނާގޮތުގައި ހިތާނުކުރުމަކީ ބޭކާރު ކަމެއްކަމަށާއި އަދި އެކަން ކުރެވިގެން އެދަނީ ގިނަ ފަހަރަށް އެމީހާ ހުއްދައާއި ނުލައި އޭނާއަށް ނޭނގިއެވެ.\nމީގެ އިތުރުންވެސް މިއީ އަލުން ކުރިން ހުރި ހާލަތައް އާދެވޭ ކަހަލަ ކަމެއް ނޫންކަމަށާއި ހިތާނުކުރުމުގެ ސަބަބުން އެކި ކަހަލަ މައްސަލަތައް ދިމާވެ ހުތުރުވުމުގެ އިތުރުން މަރާއިވެސް ކުރިމަތިވެދާނެކަމަށް ޕްރޮގްރެސިވް ޕާޓީގެ މަޖިލީސް މެންބަރު ސިލްޖާ ޑޮގް ގުނާރސްޑޮޓިރް ވަނީ ބުނެފައެވެ.\nސިލްޖާ ވަނީ ކުޑަ ކުދިން ހިތާނުކުރެވެންޖެހޭނީ އެ ކުދިންނަށް އަމިއްލައަށް ހުއްދަދެވޭހާ އުމުރުން ދުވަސްވުމުންކަމަށާއި އަދި މިއީ އެއްވެސް ދީނަކާއި ދެކޮޅަށް ކުރެވޭކަމެއް ނޫންކަމަށް ބުނެފައެވެ. މިގޮތަށް ބިލެއް ހުށަހެޅިފައިވަނީ ހަމައެކަނި ކުޑަ ކުދިންގެ ހައްގުތައް ރައްކާކުރުމަށްޓަކައިކަމަށްވެސް އޭނާ ވަނީ ވިދާޅުވެފައެވެ.\nއެހެންނަމަވެސް އެ ބިލާއި ދެކޮޅަށް އައިސްލޭންޑް އަދި ޔޫރަޕްގެ ޔަހޫދީ އަދި މުސްލިމް އެކި ޖަމާއަތްތަކުން ވަނީ އަޑުއުފުލަން ފަށައިފައެވެ. މިގޮތުން ބައެއް ޔަހޫދީ ގުރޫޕުތަކުން ވަނީ އައިސްލޭންޑްއިން އެޅުމަށް މަސައްކަތްކުރަމުންދާ މި ފިޔަވަޅާއިއެކު ދުވަހަކުވެސް އައިސްލޭންޑްގައި ޔަހޫދީ ޖަމާއަތެއް ބިނާނުކުރެވޭނޭކަން ގެރެންޓީވެފައިވާކަމަށް ބުނެފައެވެ. އަދި މިއީ ދުނިޔޭގެ އެކި ކަންކޮޅުތަކުގައި ދިރިއުޅޭ ޔަހޫދީންނަށް މުޅިން އާ ގޮތަކަށް ދެވޭ ހަމަލާއެއްގެ ގޮތުގައިވެސް އެ ފަރާތްތަކުން ވަނީ ހާމަކޮށްފައެވެ.\nއައިސްލޭންޑްގެ މުސްލިމް ބައެއް ޖަމާއަތްތަކުން ވަނީ މިއީ އިސްލާމް ދީނުގެ ހައްގުތައް އަދާކުރުމަށް ލިބިފައި އޮންނަ މިނިވަންކަން ނަގާލުންކަމަށް ބުނެ އެ ބިލާއި ދެކޮޅަށް އަޑުއުފުލައިފައެވެ. އައިސްލޭންޑްގައި މުޅިއަކު 2500 މުސްލިމުން އުޅޭކަމަށް ވަނީ ލަފާކުރެވިފައެވެ. އެ ޖަމާއަތްތަކުން ވަނީ އައިސްލޭންޑްގައި މިކަން ހުއްދަކުރެވިފައިވާހާ ހިނދަކު އެގޮތަށް ގަބޫލުކުރާ އެންމެންވެސް ހިތާނުކުރާނޭކަމަށާއި އަދި މަނާކުރެވިއްޖެނަމަ ކައިރި އެހެން ގައުމުތަކަށް ގޮސްގެންވެސް މިކަން ކުރާނޭކަމަށް ބުނެފައެވެ. މީގެ އިތުރުންވެސް އެ ފަރާތްތަކުން ވަނީ ހިތާނުކުރުމަކީ އޭގެން އެތައް ކަހަލަ ސިއްހީ ފައިދާތަކެއް ލިބުމުގެ އިތުރުން ނުރައްކާތެރި އެތައް ބައްޔަކުން މީހާ ސަލާމަތްކޮށްދޭކަމެއްކަމުގައިވެސް ފާހަގަކޮށް އައިސްލޭންޑްގެ މި ބިލާއި އެއްކޮޅަށް ވަކާލާތުކުރާ ފަރާތްތަކަށް ރައްދުދީފައެވެ.\nސެޕްޓެމްބަރު 16, 2021 08:51\nއައިސްލޭންޑުގައި ހިތާނަކުރުން މަނާކުރުމަކީ ކުރެވިގެން ވާނޭ ކަމެއް ކަމަކަށް ނުދެކެން. ސަބަބަކީ އެކިޔާ ހުރިހާ ޙައްޤުތަކެއް ކަށަވަރުކޮއްދީފާ ވާކަމަށް ދައުވާކުރާ ބަޔަކަށް، އެހެން ބަޔަކަށް އޭގެން ގެއްލުންތަކެއް ލިބޭނެކަމަކަށް މަސައްކަތެއް ނުކުރާނެ. އަބަދުވެސް މި ފެންނަނީ އިސްލާމްދީނުގައި އޮތް ކަމަކަށް މަނާކޮށް ގޯސްކުރެވޭތޯ މުސްލިމުންނާ ދެކޮޅަށް. އެއްވެސް ދީނަކާ ދެކޮޅަށް ނޫނޭ މުރާދުކުރެވެނީ ސީދާ އިސްލާމްދީނާ ދެކޮޅަށޭ.ބަލަ ދުނިޔޭގާ އެހެން ފަލްސަފީ ނިޒާމްތައްކަމަށް ދައުވާކުރާ ނިޒާމްތައްްވެސް އެބަހުއްޓޭ.\nހުރިހާވެސް މައްސަލަޔަކީ އެމީހުންގެ އެބުނާ ދުނިޔަވީ މިނިވަންކަމާ ދެކޮޅު ހަމައެކަނި ނިޒާމަކީ އިސްލާމްދީން ކަމަށް ވާތީ ކޮންމެ ގޮތަކުންވެސް ބޭނުންްވަނީ ކޮންމެސް ބަހަނާއެއް ދައްކާލާފާ މުސްލިމުންގެ ޝަރުއީ ކަންތައް މަނާކުރުން. ފިޔަވަޅަކަށް ފަހު ފިޔަވަޅެއް.\nސެޕްޓެމްބަރު 16, 2021 11:12\nއެމީހުން ގެ ގައުމު އެމީހުން ބޭނުން ގޮތެއް\nމުސލިމް ދައުލަތެއް ނަމަ ބުނެބިދާނެ މިހެން\nހަމަ މިގޮތައް އެމީހުން ވެސ ބުނާނެ ނުން ތޯ މުސލިމު ގައުމު ތަކުގަ އެމީހުން ދީނުގަ ހުއްދަ ކަން ކަން މަނަލީ ކީއްވެ ތޯ\nމި އިީ އިސލާމް ދީނާ ދެކޮޅައް ބުނެވޭ އެއްޗެއް ނޫން އެއީ އިންސާނުން ވިސނާނެ ގޮތް\nސެޕްޓެމްބަރު 16, 2021 12:24\nދުވަސް ކޮޅަކުން މިގައުމުގަވެސް މިއުޅޭ ލާދީނީ ބައިގަނޑު ތިކަން ކުރަން ދެކޮޅު ހަދާފާނެ\nސެޕްޓެމްބަރު 17, 2021 11:14\nލާދީނިއްޔަތަށް ހިތްވަރު ލިބޭގޮތަށް އަދި އިސްލާމްދީނާއި ޚިލާފަށް ދުނިޔޭގެ ޤައުމުތަކުގައި ކުރެވޭ ކަންތައްތަކުގެ ވާހަކަތައް ވަގުތުގައި ގެނެސްދެނީ ކީއްވެގެންބާ؟ މީގެ ސަބަބުން މިޤައުމުގައި އުޅޭ ލާދީނީއްޔަތަށް ތާއީދުކުރާ ފަރާތްތަކަށް ހިތްވަރުލިބޭ އަދި އިސްލާމްދީނާއި ޚިލާފް ކަންތައްތަކަށް މަގުފަހިވޭ! މީ ހިތަށްއަރާ ޚިޔާލެއްވީމަ ހިއްސާކޮށްލީ!


Equatic Vibe German ah furaifi | Mihaaru\nއިކްއޭޓިބް ވައިބްގެ މެމްބަރުން ފުރަން ގޮސް މިއަދު ވެލާނާ އެއާޕޯޓްގައި.\nއައިޓީބީ ފެއާގައި ޕަފޯމް ކުރަން އިކްއޭޓިކް ވައިބް ޖަރުމަނަށް ފުރައިފި\n08 މާޗް 2017 - 12:37\nފަސް މެމްބަރުން ހިމެނޭ އިކްއޭޓިކް ވައިބްގެ ބޭސިސްޓް އަހުމަދު އަމީން މިއަދު ބުނީ ޖަރުމަނަށް ކުރާ ދަތުރުގައި މި މަހުގެ 15 އާ ހަމައަށް ޖަރުމަނުގައި ތިބޭނެ ކަމަށެވެ.\nމިދިޔަ އަހަރު "ކުލަތައް" ގެ ނަމުގައި އަމިއްލަ ރާގުގެ އަލްބަމެއް ނެރުނު ބޭންޑުން ބުނީ އައިޓީބީ 2017 ގައި ބައިވެރިވާން ބޭންޑަށް ލިބުމަކީ ރަނުގެ ފުރުސަތެއް ކަމަށެވެ. އެ ބޭންޑަށް ފެއާގައި ބައިވެރިވާން ފުރުސަތު ލިބުނީ ފެއާއަށް ގެންދާނެ ބޭންޑެއް ހޯދަން ހުޅުވާލުމުން ހުށަހެޅި ބިޑް ކާމިޔާބުކޮށްގެންނެވެ.\nއެ ބޭންޑުން ބުނީ އިންޓަނެޝަނަލް ޕްލެޓްފޯމެއްގައި ޕަފޯމްކޮށްލަން ލިބުނު ފުރުސަތުގެ ބޭނުން ވީހާ ވެސް ބޮޑަށް ހިފައި، ހުނަރު ދައްކައިލާނެ ކަމަށެވެ.\nބޭންޑުން ބުނީ ފެއާގައި ގިނައިން ހުށަހަޅައި ދޭނީ އެ މީހުންގެ އަމިއްލަ އުފެއްދުންތައް ކަމަށެވެ. އެހެން ނަމަވެސް ޖަރުމަނުގައި އޮންނަ ފެއާއަކަށްވާތީ، ޖަރުމަނު ލަވައެއް ވެސް ހުށަހަޅައި ދޭނެ ކަމަށް ބޭންޑުން ބުންޏެވެ.\nއިކްއޭޓިކް ވައިބްފެ ޝޯއެއްގެ ތެރެއިން.\nއިކްއޭޓިކް ވައިބްގެ ލީޑް ވޯކަލިސްޓަކީ ޝައްމޫން މުހައްމަދު (ޝައްމު) އެވެ. އޭނާއާ ދެން ބޭންޑްގައި ހިމެނެނީ އަމީން އާއި ޝިނާން، މަބީ އަދި ހުސައިނެވެ.\nޖަރުމަންގެ ބާލިންގައި ބާއްވާ އައިޓީބީ ފެއާގައި މި އަހަރު 187 ގައުމަކުން 10،000 އަށް ވުރެ ގިނަ އެކްޒިބިޓަރުން ބައިވެރިވެ އެވެ.\nމި އަހަރު ފެއާގައި ރާއްޖޭގެ 88 ކުންފުންޏަކުން ބައިވެރިވެ އެވެ.


އެލްސިއޯން ބޭކަރީ ހިމެނޭ ސަރަޙައްދުގައި ހިންގި މާރާމާރީއާ ގުޅިގެން6މީހަކު ހައްޔަރުކޮށްފި\nބުރާސްފަތި ،27 ޖުލައި 2017 / 15:15\nޖުލައި މަހުގެ 19 ވަނަ ދުވަހުގެރޭ ހިންގި މާރާމާރީއަކާ ގުޅިގެން ހައްޔަރުކޮށްފައިވާ6މީހުން --\nޖުލައި މަހުގެ 19 ވަނަ ދުވަހުގެރޭ އެލްސީއޯން ބޭކަރީ ހިމެނޭ ސަރަޙައްދުގައި ހިންގި މާރާމާރީއަކާ ގުޅިގެން6މީހަކު ހައްޔަރުކޮށްފިއެވެ.\nމި މައްސަލައާ ގުޅިގެން ހައްޔަރުކޮށްފައިވާ6މީހުންނަކީ ސ. ހިތަދޫ، ނާސިރައްދޫގެ މުނާޛު މުޙައްމަދު (21އ) އާއި ހއ. މޮޅަދޫ، ބަހާރުގެ ސިރުފާން އިބްރާހިމް (20އ) އާއި ވ. ބުލޫނިޔާއާގެ މޫސާ އިބްރާހިމް (21އ) އާއި ސ. ހިތަދޫ، ލުހާއު އިބްރާހީމް ޢަރީން އަޙްމަދު (20އ) އާއި ނ. މިލަދޫ، ކާރނޭޝަންމާގެ، ޢަބޫބަކުރު ފާރިޢު (20އ) އަދި 17 އަހަރުގެ ފިރިހެން ކުއްޖެކެވެ.\nމިމީހުންގެ ޢަބޫބަކުރު ފާރިޢު އާއި އިބްރާހީމް ޢަރީން އަޙްމަދު ޖުލައި މަހުގެ 22 ވަނަ ދުވަހު ހައްޔަރުކޮށްފައިވާއިރު މޫސާ އިބްރާހިމް ހައްޔަރުކޮށްފައިވަނީ ޖުލައި 23 ވަނަ ދުވަހުގެ ވަގުތެއްގައެވެ. އަދި ސިރުފާން އިބްރާހިމް އާއި މުނާޛު މުޙައްމަދުގެ އިތުރުން 17 އަހަރުގެ ކުއްޖާ ހައްޔަރުކޮށްފައިވަނީ ޖުލައި 25 ވަނަ ދުވަހުއެވެ. މިއެންމެންވެސް ހައްޔަރުކޮށްފައިވަނީ ކޯޓު އަމުރެއްގެ ދަށުންނެވެ.\nމި މައްސަލާގައި ހައްޔަރުކޮށްފައިވާ މި6މީހުންނަކީ މާރާމާރީ ހިންގުމުގައި ޢަމަލީ ގޮތުން ބައިވެރިވެފައިވާ މީހުންކަން ތަޙްޤީޤަށް އެނގިފައިވާއިރު މިމީހުންގެ މައްޗަށް ކުށް ސާބިކުރެވޭވަރަށް ހެއްކާއި ޤަރީނާ ވަނީ ލިބިފައެވެ.\nޖުލައި 19 ވަނަ ދުވަހުގެރޭ އެލްސިއޯން ބޭކަރީ ހިމެނޭ ސަރަޙައްދުގައި ހިންގި މި މާރާމާރީގައި ވަނީ 18 އަހަރުގެ ޒުވާނަކަށް ތޫނު އެއްޗަކުން ހަމަލާދީ ޒަޚަމްކޮށްލާފައެވެ. އޭނާގެ ހަށިގަނޑުގެ 8 ތަނަކަށް ތޫނު އެއްޗަކުން ހަމަލާދީފައިވެއެވެ. އަދި އޭނާއަށް ލިބިފައިވާ ޒަޚަމްތަކަށް ފަރުވާދިނުމަށްފަހު މިހާރު ވަނީ ދޫކޮށްލާފައެވެ.\nމިމައްސަލައިގެ އިތުރުން މާރާމާރީގެ އިތުރު މައްސަލަތަކެއްވެސް ފުލުހުންގެ ސީރިއަސް އެންޑް އޮގަނައިޒް ކްރައިމް ޑިޕާޓްމަންޓުން ދަނީ ތަޙްޤީޤު ކުރަމުންނެވެ. އަދި މިފަދަ މައްސަލަތައް ތަޙްޤީޤްކޮށް ތުހުމަތުކުރެވޭ ފަރާތްތައް ހޯދައި އިންސާފުގެ ކުރިމައްޗަށް ގެނައުމަށް ކުރަމުންދާ މަސައްކަތްތަކުގައި ފުލުހުން ސާބިތުކަމާއެކު ދެމިތިބި ވާހަކަ ދަންނަވަމެވެ.\nކޮމަންޑޫގައި ހިންގި އޮޕަރޭޝަނެއްގައި ފުލުހުން މަސްތުވާތަކެތި ހޯދައިފި އާދިއްތަ ،5 ޖުލައި 2020


Griezmann ehme fahun Barcelona ah! | Mihaaru\n12 ޖުލައި 2019 - 19:127comments\nމިދިޔަ ސީޒަނުގައި ވެސް އުމުރުން 28 އަހަރުގެ ގްރީޒްމަން ބާސެލޯނާ އަށް ބަދަލުވުމާ ގާތަށް ޖެހިލި އެވެ. އެކަމަކު އެންމެ ފަހު ވަގުތު އޭނާ ވަނީ އެ ނިންމުން ބަދަލުކޮށް އެތުލެޓިކޯއާ އެކު ހަދާފައިވާ އެއްބަސްވުން އިތުރު ފަސް އަހަރަށް އާ ކޮށްފަ އެވެ.\nގްރީޒްމަން ބާސެލޯނާ އަށް ބަދަލުވީ އެތުލެޓިކޯއާ އެކު ހަދާފައިވާ އެއްބަސްވުން އުވާލަށް ދައްކަންޖެހޭ 120 މިލިއަން ޔޫރޯ (135 މިލިއަން ޑޮލަރު) ދައްކަން ބާސެލޯނާ އިން އެއްބަސްވުމުންނެވެ. އޭނާ ބާސެލޯނާއާ އެކު ފަސް އަހަރަށް ސޮއިކުރިއިރު އެ އެއްބަސްވުން ހަމަވާނީ 2024 ގަ އެވެ.\nއެތުލެޓިކޯ އިން ބުނި ގޮތުގައި، ގްރީޒްމަން ބާސެލޯނާއާ އެކު އެއްބަސްވުމަކަށް އައި ކަން އެންގީ ކްލަބްގެ މުހިއްމު މެޗުތަކެއް ބޯމަތިވެފައި ވަނިކޮށެވެ. އެއީ ޗެމްޕިއަންސް ލީގުގެ ދެ ވަނަ ބުރުގައި ޔުވެންޓަސްއާ އެކު ކުޅެން އޮތް މެޗުގެ ކުރިންނެވެ. އޭރު އެތުލެޓިކޯ އިން ދިޔައީ ބާސެލޯނާއާ އެކު ސްޕެނިޝް ލީގަށް ވާދަކުރަމުންނެވެ. އެތުލެޓިކޯ އިން ބުނީ ބާސެލޯނާ އިން އަމަލުކުރީ ވަރަށް އިހުތިރާމްކުޑަކޮށް ކަމަށެވެ.\nމިދިޔަ އަހަރު ބާސެލޯނާ އަށް ބަދަލުވާން އެއްބަސްވެ ފަހުން ގްރީޒްމަން އެ ނިންމުން ބަދަލުކުރުމުން ބާސެލޯނާގެ ކުޅުންތެރިން އެކަމާ ވަރަށް ބޮޑަށް ހިތްހަމަނުޖެހުނެވެ. އަދި މި ފަހަރުގެ ޓްރާންސްފާ މާކެޓްގައި ގްރީޒްމަނަށް ބާސެލޯނާ އިން ބިޑެއް ނުކޮށްފާނެކަމަށް ހީވުމުން އޭނާ ވެސް ވަނީ މީޑިއާގައި ކަންބޮޑުވުން ފާޅުކޮށްފަ އެވެ.\nބާސެލޯނާ އިން ގްރީޒްމަންގެ ޑީލް ނިންމާފައިވާއިރު އެ ޓީމުން ދެން ގެންނަން މަސައްކަތްކުރާ ޕީއެސްޖީގެ ނޭމާ ބޮޑު އަގުގައި ގަންނަން ބޭނުނަމަ ކުޅުންތެރިންތަކެއް ވިއްކާލަން ޖެހޭނެ އެވެ. އެއީ ފައިނޭންޝިއަލް ފެއާޕްލޭ (އެފްއެފްޕީ) ގަވައިދަށް ފެއްތުމުގެ ގޮތުންނެވެ. ރިޕޯޓްތައް ބުނާގޮތުން ބާސެލޯނާ އިން ވިއްކާލަން ނިންމާފައިވާ ކުޅުންތެރިންގެ ތެރޭގައި އޮސްމާން ޑެމްބެލޭ އާއި އިވާން ރަކިޓިޗް އަދި ފިލިއްޕޭ ކުޓީނިއޯ ހިމެނެ އެވެ.\nއެތުލެޓިކޯ އިން ވަނީ ގްރީޒްމަން ނެތްތަނަށް 142 މިލިއަން ޑޮލަރުގެ ޓްރާންސްފާ ފީއެއް ދެއްކުމަށް ފަހު ޕޯޗުގަލްގެ އުއްމީދީ ފޯވާޑް ޔާއޯ ފެލިކްސް ގެނެސްފަ އެވެ. އަދި އޭގެ އިތުރުން ރެއާލް މެޑްރިޑްގެ މާކޯސް ލޮރެންޓޭ އާއި ޕޯޓޯ އަށް ކުޅޭ ބްރެޒިލްގެ ޑިފެންޑަރު ފިލީޕޭ އާއި އެ ޓީމުގެ މިޑްފީލްޑަރު ހެކްޓަ ހެރޭރާ ވަނީ ގެނެސްފަ އެވެ.


Tokyo Olympics gai Saudi in Israel ge athlete'un boycott nukuri\nސައުދީ އެތުލީޓާއި އިޒްރޭލުގައި އެތުލީޓުު އަތާއި އަތް ގުޅުވައިގެން\nސައުދީ އިން އިޒްރޭލުގެ އެތުލީޓު ބޮއިކޮޓް ނުކުރި\n30 ޖުލައި 2021 - 20:50:38\nމިހާރު ކުރިއަށްދާ ޓޯކިއޯ އޮލިމްޕިކްސް 2020ގައި އިޒްރޭލުގެ އެތުލީޓުން ބައެއް ގައުމުތަކުގެ އެތުލީޓުން ބޮއިކޮޓްކުރަމުން އަންނަ ދަނޑިވަޅެއްގައި ސައުދީ ޖުޑޯ ފައިޓަރު ތަހަނީ އަލް-ގަހްތާނީ ވަނީ އިޒްރޭލުގެ އެތުލީޓެއް ކަމަށްވާ ރަޒް ހަޝްކޯ އާއި ވާދަކޮށްފަ އެވެ.\nއިޒްރޭލުގެ އެތުލީޓަކާ ވާދަކުރަން ޖެހޭތީ އޮލިމްޕިކްސް ގައި މިހާތަނަށް ދެ އެތުލީޓަކު ވަނީ 2020 އޮލިމްޕިކްސް ދޫކޮށްލާފައެވެ. މީގެ ކުރިން އިޒްރޭލުގެ އެތުލީޓަކާ ވާދަކުރަން ޖެހޭތީ އަލްޖީރިއާގެ ޖުޑޯ ފައިޓަރެއް ކަމަށްވާ ފެތީ ނޫރިން ވަނީ އޮލިމްޕިކްސް އިން ވަކިވެފައެވެ.\nއޭގެ އިތުރުން ސޫދާންގެ ޖޫޑޯ ފައިޓަރެއް ކަމަށްވާ މުހައްމަދު އަބްދަލްރަސޫލް ވެސް ވަނީ އިޒްރޭލުގެ އެތުލީޓަކާއި ވާދަކުރަންޖެހޭތީ ޓޮކިއޯ އޮލިމްޕިކްސް އިން ވަކިވެގެންފައެވެ.\nސައުދީ އަލްތަހާނީ އިޒްރޭލުގެ ރަޒް ހަޝްކޯ އާއި ވާދަކުރި މެޗުން ބަލިވެ، އެ ފަހުން ޖަޕާނުގެ ކުޅުންތެރިއަކާއި ވާދަކޮށް އަލްތަހާނީއަށް ޓޯކިއޯ އޮލިމްޕިކްސް ނިމި އެނބުރިދާން ޖެހިފައެވެ. މެޗަށް ފަހު އަލްތަހާނީ ވަނީ އަތާއި އަތް ގުޅާލައިފައެވެ.\nސައުދީއާއި އިޒްރޭލް އާއި ރަސްމީ ސިފައެއްގައި ޑިޕްލޮމެޓިކް ގުޅުމެއް ނޯންނައިރު މި ފައިޓް އާ ގުޅިގެން ސައުދީ އޮލިމްޕިކް ކޮމިޓީން ވަނީ އިޒްރޭލުގެ އެތުލީޓާ ދެކޮޅަށް ސައުދީ އެތުލީޓުން ވާދަކުރާނެ ކަމަށް ބުނެ ބަޔާނެއް ނެރެފައެވެ.\nމީގެ ކުރިން 2016 ވަނަ އަހަރު އޮތް ރިއޯ އޮލިމްޕިކްސްގައި އިޒްރޭލުގެ އެތުލީޓަކާއި ސަލާން ކުރަން ދެކޮޅު ހެދި މިސްރުގެ އެތުލީޓަކުވެސް ގައުމަށް ފޮނުވާލެވުނެވެ.\nއިޒްރޭލުގެ އެތުލީޓުންނާއި ވާދަކުރަން ޖެހޭތީ މުބާރަތް ދޫކޮށްލާ ގިނަ އެތުލީޓުން ބުނަނީ އިޒްރޭލް ކަހަލަ ލާއިންސާނީ ގައުމެއްގެ އެތުލީޓުންނާއި ވާދަކޮށް އަތް ހަޑި ކުރާކަށް ބޭނުން ނުވާ ކަމަށެވެ.


Griezmann Atletico dhookollan nimmaifi, misraabu Barcelona ah? | Mihaaru\nއެތުލެޓިކޯގެ މެޗެއްގެ ތެރެއިން ލަނޑު ޖެހުމަށް ފަހު ގްރީޒްމަން އުފާފާޅުކުރަނީ.-- ފޮޓޯ: އޭއެފްޕީ\nގްރީޒްމަން އެތުލެޓިކޯ ދޫކޮށްލަން ނިންމައިފި، މިސްރާބު ބާސާ އަށް؟\n15 މެއި 2019 - 10:342comments\nމެޑްރިޑް (މެއި 15) - އެތުލެޓިކޯ މެޑްރިޑުގެ ފްރާންސްގެ ފޯވާޑް އެންޓޮއިން ގްރީޒްމަން މި ސީޒަނަށް ފަހު އެ ކްލަބް ދޫކޮށްލަން ނިންމާފައިވާކަން ރޭ އިއުލާންކުރިއިރު، ސްޕެއިނުގެ މީޑީއާތަކުން ރިޕޯޓްކުރާ ގޮތުގައި އޭނާގެ މިސްރާބު ހުރީ ބާސެލޯނާ އަށެވެ.\nމި ސީޒަން ފެށުމުގެ ކުރިން ގްރީޒްމަން ބާސެލޯނާ އަށް ބަދަލުވާން ހުރިހާ ކަމެއް ނިމިފައިވާ ކަމަށް މީޑިއާތަކުން ރިޕޯޓްކޮށްފައިވަނިކޮށް، އޭނާ ވަނީ ވޯލްޑް ކަޕް ފެށުމުގެ ކުރިން އެތުލެޓިކޯއާ އެކު ފަސް އަހަރުގެ އެއްބަސްވުމެއްގައި ސޮއިކޮށްފަ އެވެ. އެ ކޮންޓްރެކްޓްގައިވާ ގޮތުން ގްރީޒްމަން އަށް ބޮޑު 120 މިލިއަން ޔޫރޯގެ ހުށަހެޅުމެއް ލިބިއްޖެނަމަ އޭނާ ދޫކޮށްލަން ޖެހެ އެވެ. ރިޕޯޓްތައް ބުނާގޮތުން ބާސެލޯނާ އިން އޮތީ އެ އަދަދު ދޭން ތައްޔާރަށެވެ.\nއުމުރުން 28 އަހަރުގެ ގްރީޒްމަން ބުނީ އެތުލެޓިކޯގައި އޭނާ ހޭދަކުރި ފަސް އަހަރު ސަޕޯޓަރުންގެ ފަރާތުން ލިބުނު ހިތްވަރަށް ޝުކުރުއަދާކުރާކަމަށާއި ކްލަބް ބަދަލުކުރަން ނިންމާ އާ ޗެލެންޖެއް ނެގުމުގެ ގޮތުން ކަމަށެވެ.\n"ހަގީގަތަކީ މިއީ ވަރަށް އުނދަގޫ ނިންމުމެއް. އެކަމަކު މިއީ ކެރިއަރަށް މުހިއްމު ނިންމުމެއް. ވޭތުވެދިޔަ ފަސް އަހަރު ދިން ސަޕޯޓަށް ވަރަށް ބޮޑަށް ޝުކުރިއްޔާ،" ފްރާންސާ އެކު މިދިޔަ އަހަރުގެ ވޯލްޑް ކަޕް ހޯދި ގްރީޒްމަން ބުންޏެވެ.\nގްރީޒްމަން ހޯދަން ގިނަ ކްލަބްތަކުން އަންނަނީ މަސައްކަތްކުރަމުން. -- ފޮޓޯ: އޭއެފްޕީ\nމިދިޔަ އަހަރުގެ ބާސެލޯނާ އިން ގްރީޒްމަން ހޯދަން އޭނާ އަށް ނުފޫޒުފޯރުވާކަމަށް ބުނެ އެތުލެޓިކޯ އިން ވަނީ އެ މައްސަލަ ފީފާ އަށް ވެސް ހުށަހަޅައިފަ އެވެ. އެކަމަކު އެ މައްސަލަ ކުރިއަށްގެންދަން ފަހުން އެތުލެޓިކޯ އިން ބޭނުމެއްނުވި އެވެ.\nރިޕޯޓްތައް ބުނާގޮތުން ބާސެލޯނާ އިން ގްރީޒްމަން ގަތުމަށް ކުރާ މަސައްކަތުގެ ތެރެއިން އެ ޓީމަށް ކުޅޭ ބްރެޒިލްގެ ދެ ވިންގް ފިލިއްޕޭ ކުޓީނިއޯ އާއި މެލްކޮމް ދޫކޮށްލާނެ އެވެ. ކުޓީނިއޯ ގަންނަން ޕީއެސްޖީ އާއި މެންޗެސްޓާ ޔުނައިޓެޑް އަދި ޗެލްސީ މަސައްކަތްކުރަމުން އަންނައިރު، ލޯން އެއްބަސްވުމެއްގެ ދަށުން މެލްކޮމް ހޯދަން ފްރާންސާއި ޖަރުމަނުގެ ކްލަބްތަކުން އަންނަނީ މަސައްކަތްކުރަމުންނެވެ.


Social media; Rangalhu kaanaa ah loabi ithuru koddhey | Mihaaru\nކާނާތަކެއް ތަފާތު ސޯޝަލް މީޑިއާ އެޕްތައް ރަމްޒުކޮށްދޭ ގޮތަށް ހަދާފައި.\n10 ޖޫން 2018 - 08:24\nއަތުގައި އޮންނަ ސްމާޓް ފޯނާ އެކު މިހާރު ކޮންމެ މީހަކީ ވެސް ސޯޝަލް މީޑިއާގެ ދުނިޔޭގައި ބިޒީ މީހެކެވެ. މިކަމުގެ ސަބަބުން ދިމާވާ ގޯސްތަކުގެ ވާހަކަ ދައްކާއިރު، ދިރިއުޅުމަށް ލިބުނު ލުއިތަކާއި އޭގެ ސަބަބުންވި ފަސޭހަތަކުގެ ވާހަކަ ވެސް ދޫކޮށްލައިގެން ނުވާނެ އެވެ.\nއެގޮތުން ފޭސްބުކާއި އިސްޓަގްރާމާއި ޔޫޓިއުބާއި ޕިންޓްރެސްޓް ފަދަ ވަސީލަތްތަކަކީ އާންމުންގެ ސިއްހަތަށް ވެސް، އެދެވޭ ހެޔޮ ބަދުލުތަކެއް ފޯރުވާ އެއްޗެހި ކަމަށް ތަޖުރިބާކާރުން ބުނެ އެވެ.\nހާއްސަކޮށް، ތަފާތު ވައްތަރުގެ ކެއުންތަކާއި އެ ކެއުންތައް ތައްޔާރު ކުރާނެ ގޮތާއި އޭގެ ރެސިޕީތައް އިސްޓަގްރާމް ކަހަލަ ޕްލެޓްފޯމްތަކުގައި ކިޔައިދޭތީ، އާންމުންގެ ސިއްހަތަށް ހެޔޮ ބަދަލުތަކެއް ގެންނަން ބާރަކަށްވާ ކަމަށް އެފަދަ ޕޭޖްތައް ހިންގާ މީހުން ވެސް މިހާރު ގަބޫލުކުރެ އެވެ.\nއެގޮތުން، ދުޅަހެޔޮ ކާނާ އަށް ސޯޝަލް މީޑިއާގެ ސަބަބުން އިނގިރޭސިންގެ ކިބައިގައި މިހާރު ލޯބި އިތުރުވެފައިވާ ކަމަށް ގަބޫލުކުރާ މަޝްހޫރު ޝެފުން މިހާރު ބައިވަރެވެ.\nއިސްޓަގްރާމްގައި 228،000 ފޮލޯވަރުންނާއި 250،000 ސަބްސްކްރައިބުން ތިބި މަޝްހޫރު ޒުވާން ޝެފް ގެޒް އޯކްލީ، 26، ބުނި ގޮތުގައި އޭނާގެ ޕޭތްޖަތަކަށް މީހުން ލޯބިކުރަނީ ސިއްހީ ގޮތުން ފައިދާ ހުރި ކާނާތައް ޕްރޮމޯޓް ކުރަން މަސައްކަތް ކުރާތީ އެވެ.\nއޯކްލީގެ ފޭސްބުކް ޕޯސްޓެއް.\nއޯކްލީ ބޮޑަށް މަޝްހޫރީ ވެޖެޓޭރިއަން ކެއުންތަކަށް ހާއްސަ މީހެއްގެ ގޮތުގަ އެވެ. މާނައަކީ މަހުގެ ބާވަތްތަކާ ދުރު ކެއުންތަކީ ފޫހި ނޫން ކާނާތަކެއްގެ ގޮތުގައި ވިސްނައި ދޭން އޭނާ ކުރާ މަސައްކަތްތައް ބޮޑެވެ.\n"އަހަރެން ބުނާނީ ޔޫޓިއުބާއި އިސްޓަގްރާމަކީ ހަމަ ޖާދުލެއް ކަހަލަ ޕްލެޓްފޯމްތަކޭ. ވަރަށް ގިނަ މީހުން މިހާރު ރެސްޓޯރަންޓްތަކަށް ކާން ވަދެލާފައި، މި އެއްޗެހި ފުރަތަމަ ކަމަކަށް ހާވާލާނެ،" އޯކްލީ ބުންޏެވެ. "މާނައަކީ ސިއްހަތަށް ފައިދާ ހުރި އެއްޗިއްސަށް ލޯބި ކުރާ މީހުން މިހާރު ގިނަވެއްޖޭ ސޯޝަލް މީޑިއާގެ ސަބަބުން."\nއިންޓަނެޓްގެ ފަސޭހަތަކާ އެކު މުޅި ދުނިޔެ މިހާރު ކުޑަވެފައިވާ އިރު، ސޯޝަލް މީޑިއާތަކުން މިހާރު ތަފާތު އެކި ކަހަލަ ކާނާތައް ފެނި، އެ އެއްޗެހި ތަޖުރިބާ ކުރުމުގެ ޝައުގު ވެސް މީހުންގެ މެދުގައި ވަނީ ބޮޑުވެފަ އެވެ.\nއިތުރު ލިޔުންތައް ސިއްހަތު ފޭސްބުކް ސޯޝަލް ނެޓްވޯކްސް ފައިދާހުރި ކާނާ


Islaamee Ummathaa Israel ge Massala: Thaareekh ge Thereah Nazareh ( Part3) | #Dhiislam\nއިސްލާމީ އުއްމަތާއި އިޒްރޭލުގެ މައްސަލަ – ތާރީޚުގެ ތެރެއަށް ނަޒަރެއް (3)\n5 months ago | 1 comment| August 14, 2017\nފަލަސްޠީނުގައި ޔަހޫދީ ދައުލަތެއް އުފެއްދީ ހުޅަނގުގެ ބާރުތަކުންނެވެ. އެ ދައުލަތް އުފެއްދުމަށްޓަކައި އެންމެ ބޮޑަށް މަސައްކަތް ކުރީ ޒައިނިޒަމްގެ ނަމުގައި މަޝްހޫރު ވެފައިވާ ސިޔާސީ ޙަރަކާތެއްގެ ދަށުން ޔޫރަޕްގެ ޔަހޫދީންގެ ބައެއް މީހުންނެވެ. ޒައިނިސްޓުންގެ ހުވަފެން ޙަޤީޤަތަކަށް ހަދައިދީ، ފަލަސްޠީނުގެ ބިމުގައި އިޒްރޭލް އުފެއްދުމަށްޓަކައި އެންމެ މުހިއްމު ދައުރެއް ކުޅުނު ޤައުމުތަކަކީ ފަރަންސޭސި ވިލާތާއި އިނގިރޭސި ވިލާތާއި އެމެރިކާއެވެ. މި ހިސާބުން ވަރަށް މުހިއްމު ދެ ސުވާލެއް އުފެދެއެވެ. އެއް ސުވާލަކީ ޒައިނިޒަމަކީ ކޮބައިތޯއެވެ.\nދެވަނަ ސުވާލަކީ ފަލަސްޠީނުގެ ބިމުގައި ޔަހޫދީ ދައުލަތެއް އުފެއްދުމުގެ މަސައްކަތުގައި ބައިވެރިވެ އެހީތެރިވުމުގައި އިނގިރޭސީންނާއި އެމެރިކާނުންނާއި ހުޅަނގުގެ އެހެން ޤައުމުތަކުގެ މަޤުޞަދުތަކަކީ ކޮބައިތޯއެވެ. ޒަމާނުއްސުރެ ޔަހޫދީންނާ މެދުގައި ދީނީ ތަޢައްޞުބާއި ނަސްލީ އިމްތިޔާޒުގެ ލޮލަކުން ބަލަމުން އަންނަ ކްރިސްޓިއަން ހުޅަނގުގެ ޤައުމުތަކުން އެބައިމީހުންނަށް އެވަރުގެ ބޮޑު ހެޔޮކަމެއް ކޮށްދިނުމުގެ ޙަޤީޤީ ސިއްރަކީ ނުވަތަ ސިއްރުތަކަކީ ކޮބައިތޯއެވެ. މި ސުވާލުތަކަށް ޖަވާބު ދިނުމަށްޓަކައި ޔަހޫދީން ޔޫރަޕްގައި ހޭދަކުރި ދުވަސްވަރަށް ކުރުގޮތަކަށް ނަމަވެސް ބަލާލަން ޖެހެއެވެ.\nޔަހޫދީންގެ ޖަމާޢަތްތައް ޔޫރަޕުގައި ފެތުރިގެން ދިޔައީ ކުރީ ބާބުގައި ދެންނެވުނު ފަދައިން ފަލަސްޠީނުގެ މައްޗަށް ރޯމަނުން ވެރިކަން ކުރި ދުވަސްވަރުއެވެ. މީލާދީން 135 ވަނަ އަހަރުގެ މަޝްހޫރު ބާރް ޚޯޝްބާ ބަޣާވާތަށް ފަހުގައެވެ. އެންމެ ފުރަތަމަ ދުވަހުއްސުރެވެސް ޔަހޫދީން ޔޫރަޕްގައި އުޅެމުން ގެންދިޔައީ އަޅުވެތިކަމުގެ ދިރިއުޅުމެއްގައެވެ. ޔޫރަޕުގައި ކްރިސްޓިއަން ދީން ފެތުރުމަށްފަހު އެބައިމީހުންގެ ޙާލަތު އިތުރަށް ގޯސްވެގެން ދިޔައެވެ. ސިޔާސީ އަދި ނަސްލީ ތަޢައްޞުބުގެ ތެރެއަށް ދީނީ ތަޢައްޞުބުވެސް އިތުރުވެގެން ދިޔައެވެ. އެހެނީ ރޯމަން ކެތަލިކް ފައްޅީން ކްރިސްޓިއަނުންނަށް އުނގަންނައިދެމުން އައީ ޔަހޫދީންނަކީ “މާތްރަސްކަލާނގެ ޤަތުލު ކުރުމުގެ” ނުދިންނަވާނޭ ފާފަ ކޮށްގެން ތިބި ނުބައި ބައެއް ކަމުގައެވެ. އެބައިމީހުންނަށް ނަފްރަތު ކުރުމަކީ ދީނީ ވާޖިބެއް ކަމުގައެވެ. މި ފިކުރު ކްރިސްޓިއަން ޔޫރަޕުގެ ހުރަހަށާ ދިގަށް ފެތުރިގެން ދިޔައެވެ. އެތައް ސަތޭކަ އަހަރެއް ވަންދެން ކްރިސްޓިއަނުންގެ ނަފްރަތާއި ތަޢައްޞުބާއި އިމްތިޔާޒުގެ އަލިފާނުގައި އަނދައަނދައި ޔަހޫދީން ތިއްބެވެ. މީލާދީން 1095 ވަނަ އަހަރު ކެތަލިކް ފައްޅީގެ ފަރާތުން ޝާމްގެ މުސްލިމުންނާ ދެކޮޅަށް ޞަލީބީ ހަނގުރާމަ ފެށުމަށްފަހު ޔަހޫދީންނަށް އިތުރު އަނިޔާތަކާ ކުރިމަތިލާން ޖެހުނެވެ. ޞަލީބީން އިސްލާމީ ބިންތަކަށް ދަތުރުކުރާ މަގުމަތީގައި ޔަހޫދީ އާބާދީތަކަށް އަރައި އަންހެނުން ރޭޕްކޮށް، ފިރިހެނުން ކަތިލައި، މުދާ ފޭރެމުން ގެންދިޔައީ ވަކި ޙައްދެއް ބަލައިގެނެއް ނޫނެވެ.\nޞަލީބީ ހަނގުރާމަޔަށް ފަހުގައިވެސް ޔޫރަޕްގެ ޔަހޫދީންގެ ޙާލަތު ވަކި ރަނގަޅެއް ނުވެއެވެ. ގިނަ ޤައުމުތަކެއްގައި އެބައިމީހުން އުޅެމުން ގެންދިޔައީ މުޖުމަތަޢުގެ ޢާއްމު ފަރުދުން ދިރިއުޅޭ ސަރަޙައްދާ ވަކިކުރެވި ބަންދުކުރެވިފައި އޮންނަ ތަންތަނުގައެވެ. ގެޓޯތަކުގެ ގޮތުގައި މަޝްހޫރު ވެފައިވާ ސަރަޙައްދު ތަކުގައެވެ. މިތަންތަނުގައި އުޅެމުން ގެންދިޔަ ޔަހޫދީންނާ ދެކޮޅަށް ސިޔާސީ ގޮތުންނާއި ދީނީ ގޮތުންނާއި އިޖުތިމާޢީ ގޮތުން ދަތިކުރުމުގެ އެތައް ފިޔަވަޅުތަކެއް އެޅިފައި ވެއެވެ. އެ ފިޔަވަޅުތަކާއި، އެފަދަ ހަރުކަށި ފިޔަވަޅުތަކެއްގެ ދަށުގައި އެތައް ޒަމާނެއް ވަންދެން ތިމާމެންގެ ޝަޚްސިއްޔަތާއި ވަހުދަތު ހިފަހައްޓައިގެން ޔަހޫދީން އުޅުނީ ކިހިނެއްކަމާ މެދުގައި މިފަދަ މަޒުމޫނެއްގައި ފުރިހަމަޔަށް އިންސާފު ނުކުރެވޭނެތީ އެބައި ދޫކޮށްލަމެވެ.\nއެކި ބާވަތްބާވަތުގެ އަނިޔާތަކާއި ތަޢައްޞުބުގެ ޤަރުނުތަކަކަށް ފަހު މީލާދީން 1700 އިގެ ފަހުކޮޅަށް ދިޔަ އިރު ޔޫރަޕުގައި ގާތްގަނޑަކަށް 1.75 މިލިއަން ޔަހޫދީން ތިއްބެވެ. މީގެ ތެރެއިން މިލިއަނަކަށް ވުރެ ގިނަ މީހުން ދިރިއުޅެމުން ގެންދިޔައީ އިރުމަތީ ޔޫރަޕްގެ ޤައުމެއް ކަމަށްވާ ޕޮލެންޑްގައެވެ. މެދުތެރޭ ޔޫރަޕްގެ ޕްރަޝިޔާއާއި އުތުރު އިޓަލީއާއި ސްވިޓްޒަރލޭންޑާއި، ހުޅަނގު ޔޫރަޕްގެ ހޮލެންޑާއި ފަރަންސޭސި ވިލާތް ފަދަ ޤައުމުތަކުގެ ޔަހޫދީންގެ ޖުމްލަ އާބާދީއަކީ ގާތްގަނޑަކަށް5ލައްކައެވެ. އިނގިރޭސި ވިލާތުގައި ގާތްގަނޑަކަށް 50 ހާސް ޔަހޫދީން އުޅެމުން ގެންދިޔައެވެ. އިރުމަތީ ޔޫރަޕްގެ ހަންގޭރީއާއި ބަލްގޭރިޔާފަދަ ޤައުމުތަކުގައިވެސް ޔަހޫދީ އާބާދީތައް އޮތެވެ. މި ޤައުމުތަކުގެ ތެރެއިން ޔަހޫދީންނަށް އެންމެ ހަމަޖެހިގެން އުޅެވުނު ތަންތަނަކީ އިނގިރޭސި ވިލާތާއި ހޮލެންޑާއި ޕޮލެންޑެވެ. ހޮލެންޑާއި އިނގިރޭސިވިލާތުގައި ޔަހޫދީންނަށް ލިބިފައިއޮތް ހަމަޖެހުމުގެ ސިއްރަކީ އެ ޤައުމުތަކުގައި ދީނީ ތަޢައްޞުބުގެ ޝުޢޫރުތައް ނިސްބަތުން ކުޑަވުމެވެ. ޕޮލެންޑުގައި އޮތް ޔަހޫދީ އާބާދީ ބޮޑުވެފައި އެ ޤައުމުގެ ސަރުކާރުގެ އިދާރީ ހިންގުންތެރިކަން ބަލިކަށިވެފައި ޤައުމު ފަޤީރުވުމަކީ އެޤައުމުގެ ޔަހޫދީންނާ ދެކޮޅަށް އިމްތިޔާޒުތަކެއް ގެންގުޅުމަށް އެޅިފައި އޮތް އެންމެ ބޮޑު ހުރަހެވެ. މި ދުވަސްވަރު ޔަހޫދީންނަށް ޤާނޫނީ ގޮތުންނާއި އެހެނިހެން ގޮތްގޮތުން އެންމެ ބޮޑެތި އުނދަގޫތަކެއް ކުރިމަތިވެފައި އޮތީ މެދުތެރޭ ޔޫރަޕްގައެވެ.\nޔޫރަޕްގައި ޔަހޫދީންގެ ޙާލަތު އޮތްގޮތާ މެދުގައި ވާހަކަ ދައްކާ އިރު ރަޝިޔާގެ ޔަހޫދީންނާ ބެހޭގޮތުން އެއްޗެއް ބުނެލުމަކީ ކޮންމެހެން ބޭނުން ކަމެއް ކަމުގައި އަޅުގަނޑު ދެކެމެވެ. ތާރީޚުން ސާބިތުވާ ގޮތުގައި މެދު ޒަމާނުގައިވެސް ރަޝިޔާގައި ޔަހޫދީން އުޅެމުން ގެންދިޔައެވެ. ނަމަވެސް ރަޝިޔާގެ ޔަހޫދީ އާބާދީ ޔޫރަޕްގެ އެހެން ޤައުމުތަކަށްވުރެ ބޮޑުވެގެން ދިޔައީ 1815 ވަނަ އަހަރުގެ ކޮންގްރެސް އޮފް ވިއެނާ އަށްފަހު ރަޝިޔާގެ ބާރުގެ ދަށަށް ޕޮލެންޑް ދިޔުމާ ގުޅިގެންނެވެ. އެއިރު ޕޮލެންޑްގެ ޔަހޫދީންގެ އާބާދީ 1.6 މިލިއަނަށް އަރައެވެ. އޭގެ 60 ހަކަށް އަހަރުފަހުން 1880 ވަނަ އަހަރު ރަޝިޔާގެ ވެރިކަމުގެ ދަށުގައި ޕޮލެންޑުގެ ސަރަޙައްދުގައި4މިލިއަން ޔަހޫދީން އުޅެމުން ގެންދިޔައެވެ. ރަޝިޔާގެ ވެރިކަމުގެ ސަރަހައްދުތަކުގައި ތިބި ޔަހޫދީންނާ މެދުގައި ރޫސީ އޮރތޮޑޮކްސް ކްރިސްޓިއަން ފައްޅިން ގެންގުޅުނީ ރޯމްގެ ކެތަލިކް ފައްޅިންވެސް ޔަހޫދީންނާ ދެކޮޅަށް ގެންގުޅުނު ފަދަ ތަޢައްޞުބެކެވެ. ވެރިކަމުގެ ފަރާތުން ގެންދިޔައީ އެ ތަޢައްޞުބު ހަރުކަށި އިމްތިޔާޒީ ފިޔަވަޅުތަކާއި ދަތިކުރުމުގެ ޙަރަކާތްތަކަށް ތަރުޖަމާ ކުރަމުންނެވެ.\nފަނަރަވަނަ ޤަރުނުގެ ތެރޭގައި ޔޫރަޕަށް އަންނަން ފެށި ޢިލްމީ ހޭލުންތެރިކަމާއެކުވެސް ޔަހޫދީންގެ ޙާލަތު އެންމެ ފުރަތަމަ އޮތީ ކުރިއެކޭ ދާދި އެއްގޮތަކަށެވެ. ނަމަވެސް 1700 އިގެ ފަހުކޮޅު ހުޅަނގު ޔޫރަޕްގެ ޤައުމުތަކުގެ ޔަހޫދީންގެ ޙާލަތު މަޑުމަޑުން ބަދަލުވާން ފެށިއެވެ. މީގެ އެންމެ ބޮޑު އެއް ސަބަބަކީ ޔަހޫދީން ތެރެއިން ތަޢުލީމު ހާސިލުކޮށްގެން ނިކުންނަން ފެށި ޖީލެވެ. އަނެއް ސަބަބަކީ ޔަހޫދީންނާ ދެކޮޅު ޝުޢޫރުތައް ޔޫރަޕުގައި ފެތުރުމުގައި އިސްވެ އޮތް ރޯމަން ކެތަލިކް ފަައްޅީގެ ނުފޫޒު ޔޫރަޕްގެ މުޖުތަމަޢުން ނެތެމުން ދިޔުމެވެ. ނަތީޖާއެއްގެ ގޮތުން ޔަހޫދީންނާ ދެކޮޅު ނަސްލީ އަދި ދީނީ ތަޢައްޞުބު ކުށްވެރިކޮށް އެބައިމީހުންނަށް ޔޫރަޕްގެ މުޖުތަމަޢުގައި އިންސާނީ ކަރާމާތާ އެކަށީގެންވާފަދަ މަޤާމެއް ދިނުމަށް ގޮވާލެވޭ އަޑުތައް އިވެން ފެށިއެވެ. މީގެ އެންމެ މުހިއްމު އެއް މިސާލަކީ 1781 ވަނަ އަހަރު ބަރލިންގެ މަޝްހޫރު ޅެންވެރި އަދީބެއް ކަމުގައިވާ ގޮޓްހޮލްޑް ލެސެންގ ކުރެއްވި މަސައްކަތްޕުޅެވެ. އޭނާގެ މަސައްކަތްޕުޅުގެ ސީދާ ނަތީޖާއެއްގެ ގޮތުން އޮސްޓްރިއާ ހަންގޭރީގެ އެމްޕެރަރ ޖޯސެފް ދެވަނަ އޭނާގެ ވެރިކަމުގެ ދަށުގައި އުޅެމުން ގެންދިޔަ ޔަހޫދީންގެ ޙާލަތު ރަނގަޅުކުރުމަށްޓަކައި ޚާއްސަ ފިޔަވަޅުތަކެއް އެޅުއްވިއެވެ. މި ކަހަލަ ގޮތެއްގައި ޔަހޫދީންގެ ޙާލަތަށް އަންނަމުން ގެންދިޔަ ހެޔޮ ބަދަލުތަކަށް އެންމެ ބޮޑު ދިރުމެއް ލިބިގެން ދިޔައީ 1789 ވަނަ އަހަރު ފަރަންސޭސި ވިލާތުގައި ގެނެވުނު މަޝްހޫރު އިންޤިލާބަށް ފަހުގައެވެ. މި އިންޤިލާބުގައި އުފުލިގެން ދިޔަ އިންސާނީ އުޚުއްވަތާއި އިންސާނީ ޙައްޤުތަކުގެ ދިދަތަކުގެ ދަށުން ޚާއްސަ ގޮތެއްގައި ހުޅަނގު އުތުރު ޔޫރަޕްގެ ޔަހޫދީންނަށް ޙިމާޔަތާއި މިނިވަންކަން ލިބިގެން ދިޔައެވެ. “ޖުވިޝް އިމެންސިޕޭޝަން” ގެ ނަމުން މަޝްހޫރުވެފައިވާ ބަދަލުތަކާއެކު ޔަހޫދީންގެ ޙާލަތު ވަރަށް ބޮޑުތަން ރަނގަޅުވެގެން ދިޔައެވެ. ރަޝިޔާއާއި އެޤައުމުގެ ބާރުގެ ދަށުގައި އޮތް އިރުމަތީ ޔޫރަޕްގެ ސަރަޙައްދުތަކުގައި ޔަހޫދީންނާ ދެކޮޅަށް އެޅިފައި އޮތް ފިޔަވަޅުތަކަށް ލުޔެއް ދެވެން ފެށީ 1856 ވަނަ އަހަރަށް ފަހުގައެވެ. ކްރައިމިއާގެ ހަނގުރާމައިގައި ރޫސީން ބަލިވުމަށްފަހު ޤައުމުގެ އިޖުތިމާޢީ ޙާލަތު ރަނގަޅުކޮށް ޔޫރަޕްގެ އެހެން ޤައުމުތަކާ އެއް ފެންވަރަކަށް އައުމަށްޓަކައި ރަސްގެފާނު ޒާރ އެލެގްޒެންޑަރ ދެވަނަ ފެއްޓެވި ޚާއްސަ މަސައްކަތްޕުޅުގެ ބައެއްގެ ގޮތުންނެވެ.\nޖުވިޝް އިމެންސިޕޭޝަނަށް ފަހުގައި ހުޅަނގު ޔޫރަޕުގައި ޔަހޫދީންނަށް ލިބިގެން ދިޔަ ފުރުސަތުތަކުގެ ބޭނުންކޮށް، ވިޔަފާރިއާއި މާލިއްޔަތުގެ މައިދާނުގައި އެބައިމީހުން ހޯދަން ފެށި ކުރިއެރުމަކީ ދުނިޔޭގެ ތާރީޚުގައިވެސް އެފަދަ އެހެން މިސާލެއް ނުފެންނަވަރުގެ ކުރިއެރުމެކެވެ. ހަމަ އެފަދައިން ޔޫރަޕްގެ ސިޔާސީ މަސްރަޙުގައި ޤަދަރުކުރެވޭ ޙަރަކާތެއްގެ ގޮތުގައި ޒައިނިޒަމް އުފެދި ތަރައްޤީވެގެންދާން އެންމެ ބޮޑު އެހީތެރިކަމެއް ލިބުނީވެސް ޔަހޫދީންގެ މި ދެންނެވި އިޤްތިޞާދީ ކުރިއެރުމުގެ ސަބަބުންނެވެ. މި ކުރިއެރުމުގެ އެންމެ ރީތި މިސާލަކީ މަޝްހޫރު ރޮތްޝިލްޑް ޢާއިލާ ވިޔަފާރީގެ މައިދާނުގައި ހޯދި ހައިރާން ކުރުވަނިވި ކާމިޔާބީއެވެ. ރޮތްޝިލްޑް ޢާއިލާގެ ބާނީއަކީ ޖަރުމަނުގެ ފްރޭންކްފަރޓްގެ ޔަހޫދީ ގެޓޯއެއްގައި އުފަންވި މޭޔަރ އެމްޝެލް ރޮތްޝިލްޑެވެ. އޭނާ އެންމެ ފުރަތަމަ ކުރަމުން ގެންދިޔައީ އެއް ފައިސާ އަނެއް ފައިސާއަށް ބަދަލުކޮށްދިނުމުގެ ވިޔަފާރިއެވެ. ޖުވިޝް އިމެންސިޕޭޝަނަށްފަހު ދާދި އަވަހަށް އޭނާގެ ވިޔަފާރި މުޅި ޔޫރަޕަށް ފެތުރިގެން ދިޔައެވެ. ޔޫރަޕްގެ މާލީ މަރުކަޒުތައް ކަމުގައި ހިމެނޭ ފްރޭންކްފަރޓް، ވިއެނާ، ނޭޕްލްސް، ލަންޑަން، އަދި ޕެރިހުގައި ރޮތްޝިލްޑްގެ ވިޔަފާރީގެ ގޮފިތައް އުފެދިގެން ދިޔައެވެ. ޔޫރަޕްގައި ރޮތްޝިލްޑްގެ މުއްސަނދިކަން އޮތް މިންވަރު ދައްކައިދޭ އެތައް މިސާލެއްގެ ތެރެއިން އެއް މިސާލަކީ މީލާދީން 1818 ވަނަ އަހަރު ރޮތްޝިލްޑް ކުންފުނިން ޕްރަޝިއާގެ ސަރުކާރަށް ދިން5މިލިއަން ޕައުންޑުގެ ލޯނެވެ. ދެވަނަ މިސާލަކީ މީލާދީން 1825 ގައި ބޭންކް އޮފް އިންގްލެންޑަށް ދިމާވި ފައިސާގެ މައްސަލަތަކެއް ހައްލުކުރުމަށްޓަކައި ރޮތްޝިލްޑުން ވެދިން އެހީއެވެ. ސިޔާސީ ގޮތުން އެބައިމީހުންގެ ނުފޫޒު އޮތް މިންވަރު ހާމަވެގެންދަނީ އެޢާއިލާގެ ވެރީންނަށް އިނގިރޭސި ވިލާތާއި އޮސްޓްރިއާ ފަދަ ޤައުމުތަކުގެ ސަރުކާރުން ދެމުން ގެންދިޔަ މަތީ ލަޤަބުތަކާއި، އެ ޤައުމުތަކުގެ ޝާހީ ޢާއިލާތަކުން އެމީހުންނާ ބަހައްޓަމުން ގެންދިޔަ ގާތް ގުޅުމުންނެވެ.\nރޮތްޝިލްޑްގެ އިތުރުން ޔަހޫދީންގެ އެހެން ކުންފުނިތަކުންވެސް އަލަށް ލިބުނު އިޤްތިޞާދީ ފުރުސަތުތަކުގެ ބޭނުން ފަރުވާތެރިކަމާއެކު ހިފަމުން ގެންދިޔައެވެ. ޔޫރަޕްގެ އެކި ހިސާބުތަކުގައި ރެއިލްވޭތައް ބިނާކުރުމަށް ހިންގުނު ބޮޑެތި މަޝްރޫޢުތަކަށް ރައުސުލްމާލު ފޯރުކޮށްދީ، އެ ވިޔަފާރިން ރިބާގެ ގޮތުގައި މިލިއަނުން ފައިދާ ހޯދަމުން ގެންދިޔައީ ޔަހޫދީންނެވެ. ފަރަންސޭސިވިލާތާއި، އިނގިރޭސި ވިލާތާއި، ޖަރުމަނާއި، އޮސްޓްރިޔާ-ހަންގޭރީ ފަދަ ޤައުމުތަކުގެ އިޤުތިޞާދު ބިނާވެފައި އޮތީ ގާތްގަނޑަކަށް މުޅިންހެން ޔަހޫދީ ރައުސުލްމާލުގެ މައްޗަށެވެ. މާލީ މައިދާނުގައި ޔަހޫދީންނަށް ލިބުނު މުއްސަނދިކަމާއި ނުފޫޒުގެ ނަތީޖާއަކީ އިޤްތިޞާދުގެ އެހެނިހެން ދާއިރާތަކުގައިވެސް އެމީހުންނަށް އާދަޔާ ޚިލާފު ކުރިއެރުންތަކެއް ލިބުމެވެ. އެގޮތުން ރީޓެއިލް ވިޔަފާރިއާއި، ބޭސްވެރިކަމުގެ ޚިދުމަތާއި، ނޫސްވެރިކަމުގެ ދާއިރާއާއި، ޤާނޫނީ ދާއިރާގައިވެސް ޔަހޫދީން އެބައިމީހުންގެ ތޫނުފިލިކަމާއި ހުނަރުވެރިކަން ދައްކަމުން ގެންދިޔައެވެ.\nއިޤްތިޞާދީ މައިދާނުގައި ޔަހޫދީން ހޯދަން ފެށި އާދަޔާ ޚިލާފު ކާމިޔާބީ ތަކާއެކު މުޅި ޔޫރަޕްގެ އިޤްތިޞާދުގެ ކޮންޓްރޯލް އެ މީހުންގެ އަތްދަށަށް ދާ ތަން ފެނުމުން އަނެއްކާވެސް ޔޫރަޕްގެ މުޖުތަމަޢުގައި ޔަހޫދީންނާ މެދުގައި ތަޢައްޞުބުގެ ޝުޢޫރުތައް އާލާވާން ފެށިއެވެ. އެންޓި-ސެމިޓިޒަމްގެ ނަމުން މަޝްހޫރުވެފައިވަނީ ޔަހޫދީންނަށް ނަފްރަތުކުރުމުގެ މި އާ އޮއިވަރެވެ. އެންޓި ސެމިޓިޒަމްގެ ނަތީޖާ ކަމުގައި ބެލެވޭ އެތައް ހާދިސާތަކެއް މެދުތެރެއާއި ހުޅަނގު ޔޫރަޕްގެ ޤައުމުތަކުގައި 1800 އިގެ ފަހުކޮޅުގެ އަހަރުތަކުގައި ހިނގާފައި ވެއެވެ. މިތާގައި މި ނަކަލު ކޮށްލަނީ އޭގެ ތެރެއިން އެއްމެ ޙާދިސާއެކެވެ. މި ޙާދިސާ ހިނގާފައިވަނީ ފަރަންސޭސި ވިލާތުގައި މީލާދީން 1894 ވަނަ އަހަރުއެވެ. ތާރީޚުގައި މި ހާދިސާ މަޝްހޫރު ވެފައިވަނީ ޑްރޭފަސް އެފެއަރގެ ނަމުންނެވެ. މައްސަލަ ފެންމަތިވީ ފަރަންސޭސި ލަޝްކަރުގެ ޔަހޫދީ އޮފިސަރެއްގެ ބޮލުގައި އެޅުވުނު ޤައުމަށް ޚިޔާނާތްތެރި ވުމުގެ ދަޢުވާއަކާ ގުޅިގެންނެވެ. ކުށްވެރިވާ ފަރާތަކީ ފަރަންސޭސިއެއް ކަން އެނގުމަށްފަހުވެސް ފަރަންސޭސި ސަރުކާރުން ދޮގު ހެކިތައް ހަދައިގެން ޔަހޫދީ އޮފިސަރ ކުށްވެރިކުރުމަށް މަސައްކަތް ކުރިއެވެ. މި ޙާދިސާއާ ގުޅިގެން ފްރާންސްގެ މުޖުތަމަޢުގެ ރައްދު އައި ގޮތުން އެ ޤައުމުގައި ޔަހޫދީންނަށް ނަފްރަތު ކުރުމުގެ ޘަޤާފަތް އޮތް މިންވަރުގެ ބޮޑުކަން ހާމަވެގެން ދިޔައެވެ.\nފަލަސްޠީނުގައި ޔަހޫދީންގެ އަމިއްލަ ދައުލަތެއް އުފެއްދުމުގެ ޚިޔާލު ވަރަށް ކުރީއްސުރެވެސް ޔަހޫދީންގެ ތެރޭގައި އެކި ގޮތްގޮތަށް އެކި މިންވަރަށް އޮތް ކަމީ ޙަޤީޤަތެކެވެ. ނަމަވެސް އެ ޚިޔާލުގައި ޒައިނިޒަމްގެ ނަން ލިބިގެންވާ ވަރުގަދަ ފިކުރެއްގެ ސިފަ ޖެހި، އެ ފިކުރު ވަރުގަދަ ސިޔާސީ ޙަރަކާތެއްގެ ގޮތުގައި ހިނގަން ފެށީ އެންޓި ސެމިޓިޒަމްގެ ޝުޢޫރުތައް ޔޫރަޕްގެ މުޖުތަމަޢުން ފެންނަން ފެށި ދުވަސްވަރުއެވެ. މީލާދީން 1800 އިގެ މެދުތެރޭގައެވެ. ޕޮލިޓިކަލް ޒައިނިޒަމްގެ ފިކުރު ފާހަގަކުރުން އެކަށީގެންވާ ގޮތެއްގައި އެންމެ ފުރަތަމަ ޔޫރަޕްގައި ފާޅުކުރި މީހެއް ކަމަށް ވަރަށް ގިނަ މުއައްރިޚުން ބައްލަވަނީ ޖަރުމަންގެ ޔަހޫދީއެއް ކަމުގައިވާ މޯސަސް ހެސް އެވެ. 1862 ވަނަ އަހަރު އޭނާ ޝާއިޢު ކުރި “ރޯމް އެންޑް ޖެރޫސަލަމް” މި ފޮތުގައި ޔަހޫދީ ޤައުމިއްޔަތުގެ މުހިއްމުކަމާއި ފައިދާތަކަށް އަލިއަޅުވާލައްވާފައި ވެއެވެ. އަދި ސޯޝަލިސްޓް ޤައުމިއްޔަތުގެ ބިންގަލުގެ މަތީގައި ފަލަސްޠީނުގައި ޔަހޫދީ ދައުލަތެއް އުފެއްދުމުގެ ޚިޔާލު ހުށަހަޅުއްވާފައި ވެއެވެ.\n1800 އިގެ އަހަރުތަކުގެ ފަހުކޮޅަށް ދިޔައިރު ފަލަސްޠީނުގައި ޔަހޫދީ ދައުލަތެއް އުސޫލުތަކުގެ ދަށުން ޤާއިމު ކުރުމުގެ ފިކުރު ނުވަތަ “ޕޮލިޓިކަލް ޒައިނިޒަމް” އޮތީ މުޅި ޔޫރަޕްގައި މަޝްހޫރު ވެފައެވެ. ޚާއްސަ ގޮތެއްގައި ހުޅަނގު ޔޫރަޕްގެ ކިޔަވައިގެން ތިބި ޔަހޫދީންގެ ތެރޭގައި މި ވިސްނުން އޮތީ މޫލައި އަށަގެންފައެވެ. މިގޮތުން ޒައިނިޒަމްގެ ދިދަ ހިފައިގެން ތެދުވި އެންމެ މުހިއްމު މީހަކީ އޮސްޓްރިއާ-ހަންގޭރީގެ އަޝްކެނާޒިމް ޔަހޫދީއެއް ކަމުގައިވާ ތިއޮޑޯރ ހާރޒްލް އެވެ. މަޝްހޫރު ޑްރޭފަސް އެފެއަރގެ ހާދިސާ ހިނގި އިރު އޭނާ ހުރީ އޮސްޓްރިއާ ހަންގޭރީގެ ނޫހެއްގެ ޕެރިސް ކޮރެސްޕޮންޑެންޓްގެ ގޮތުގައެވެ. އެ ޙާދިސާގެ ޚަބަރުތައް ޔޫރަޕްގެ ޔަހޫދީންގެ ނޫސްތަކަށް ރިޕޯރޓްކުރަމުން ގެންދިޔައީ ހާރޒްލްއެވެ. ޒައިނިސްޓް ހަރަކާތުގެ ލީޑަރެއްގެ ގޮތުގައި ހާރޒްލް މަސައްކަތް ފެށީ މި ހާދިސާއަށް ފަހުގައެވެ. ޔޫރަޕްގައި ދުވަހަކުވެސް ޔަހޫދީންނަށް ޙަޤީޤީ ހަމަޖެހުމެއް ނުލިބޭނެކަމަށް އޭނާއަށް ޤަބޫލު ކުރެވުމުގެ ނަތީޖާއެއްގެ ގޮތުންނެވެ. ފަލަސްޠީނުގައި ޔަހޫދީ ދައުލަތެއް އުފެއްދުމާ މެދުގައި ހާރޒްލްގެ ޒައިނިސްޓް ފިކުުރާއި ވިސްނުން ހާމަކުރެވިފައިވަނީ 1896 ވަނަ އަހަރު ޝާއިޢުކުރެވުނު އޭނާގެ “ދަ ޖުވިޝް ސްޓޭޓް” މި ފޮތުގައެވެ. އެއަށްފަހު ގިނަ ދުވަހެއް ނުވެ ހާރޒްލްގެ ވަރަށް ބޮޑު ޙިއްސާއާއެކު “ވޯރލްޑް ޒައިނިސްޓް އޯރގަނައިޒޭޝަން” ވުޖޫދަށް ގެނެވުނެވެ. ޖަމްޢިއްޔާގެ އެންމެ ފުރަތަމަ ކޮންގްރެސް ބޭއްވުނީ 1897 ވަނަ އަހަރު ސްވިޓްޒަރލޭންޑްގެ ބޭލްގައެވެ. މި ކޮންގްރެސްގައި ޒައިނިސްޓް އޯރގަނައިޒޭޝަންގެ ޗެއަރމަނަކަށް ހާރޒްލް އިންތިޚާބު ކުރެވުނެވެ. އަދި ފަލަސްޠީނުގައި ޔަހޫދީ ދައުލަތެއް ޤާއިމު ކުރުމުގެ މަސައްކަތް ކުރުމަށް ޚާއްސަ ޤަރާރެއް ފާސް ކުރެވުނެވެ.\nޔޫރަޕްގެ ޔަހޫދީންގެ އާބާދީގެ ގިނަ ބަޔަކު ދިޔައީ ޕޮލިޓިކަލް ޒައިނިޒަމާއި، ވޯރލްޑް ޒައިނިސްޓް އޯރގަނައިޒޭޝަންގެ އޭޖެންޑާއާ ދެކޮޅު ހަދަމުންނެވެ. އެއާއެކުވެސް ވަރަށް އަވަސް މުއްދަތެއްގެ ތެރޭގައި ޔޫރަޕްގެ މުހިއްމު ޝަހަރުތަކާއި އެމެރިކާގައި އެ ޖަމްޢިއްޔާގެ މަރުކަޒުތައް ޤާއިމު ކުރެވިގެން ދިޔައެވެ. ޖެހިގެން އައި އަހަރުތަކުގައި ހާރޒްލް ގެންދިޔައީ ޔަހޫދީ ދައުލަތް އުފެއްދުމަށްޓަކައި ވަރަށް ބުރަކޮށް މަސައްކަތް ކުރަމުންނެވެ. އޭނާ ޖަރުމަނާއި، ޢުޘްމާނީ ދައުލަތާއި، ރަޝިޔާ ފަދަ ޤައުމުތަކުގެ އެންމެ އިސް ބޭފުޅުންނާ އެތައް ފަހަރަކު ބައްދަލު ކުރިއެވެ. 1903 ވަނަ އަހަރު އިނގިރޭސި ވިލާތުގެ ކޮލޯނިއަލް ސެކްރެޓަރީ ޖޯސެފް ޗޭމްބަރލެއިންއާވެސް ބައްދަލުކުރިއެވެ. ޗޭމްބަރލެއިން އޭނާއަށް ހުށަހެޅުއްވީ އިރުމަތީ އެފްރިކާގައި އޮތް އިނގިރޭސި ކޮލޮނީއެއް ކަމުގައިވާ ޔޫގެންޑާގައި ޔަހޫދީ ދައުލަތެއް އުފެއްދުމުގެ ޚިޔާލެވެ. މި ޚިޔާލު ވެގެން ދިޔައީ ހާރޒްލްއަށް ވަރަށް ކަމުދާ ޚިޔާލަކަށެވެ.\nއެހެންކަމުން އޭނާ ޖެހިގެން އައި ހަވަނަ ޒައިނިސްޓް ކޮންގްރެސްގެ ހާޒިރީންނަށް މި ޚިޔާލު ހުށަހެޅިއެވެ. ނަމަވެސް ވަރަށް ވަރުގަދަ ބަޙުޡްތަކަކަށްފަހު ކޮންގްރެސްގެ ހާޒިރީން ނިންމީ އެ ޚިޔާލު ޤަބޫލުނުކޮށް ރައްދުކުރުމަށެވެ. ފަލަސްޠީނު ފިޔަވައި އެހެން ތަނެއްގައި ޔަހޫދީ ދައުލަތެއް ޤާއިމު ކުރުމުގެ ފިކުރަކީ އެއްވެސް ޙާލެއްގައި ބަލައިގަނެވޭނެ ފިކުރެއް ނޫން ކަމުގައެވެ. އެހެންކަމުން “އެރެޓްޒް ޔިޒްރާއީލް” ނުވަތަ އިސްރާއީލުގެ ބިމުގައި ގައި ޔަހޫދީންގެ ދައުލަތް ޤާއިމުކުރުމަށްޓަކައި ވަރަށް ތަފްސީލީ ޕްލޭންތަކެއް އެކަށައެޅިގެން ދިޔައެވެ. ފަލަސްޠީނަށް ހިޖުރަކޮށް އާބާދުވުމަށް ޔޫރަޕްގެ ޔަހޫދީންނަށް ހިތްވަރުދީ، އެގޮތުން ހިޖުރަކުރާ މީހުންނަށް މާލީގޮތުންނާއި އެހެނިހެން ގޮތްގޮތުން އެހީތެރިކަން ފޯރުކޮށްދެވޭނެ ނިޒާމެއް ހަމަޖެއްސުމަށްޓަކައި ޢަމަލީ މަސައްކަތްތައް ކުރެވެން ފެށިއެވެ.\nޔޫރަޕްގައި ޒައިނިސްޓުންގެ ޕްލޭންތައް އެކަށައެޅެމުން ޙަރަކާތްތައް ހިނގަމުން ދިޔަ އިރު ފަލަސްޠީނު އޮތީ ޢުޡްމާނީ ތުރުކީންގެ ބިޔަ ދައުލަތުގެ ބާރުގެ ދަށުގައެވެ. އިސްލާމީ ތާރީޚުގެ އަހުލުވެރީންނަށް އޮޅިވަޑައިގެންފައި ނޯންނާނެ ފަދައިން ޢުޘްމާނީންގެ ބާރުގެ ދަށުގައި ފަލަސްޠީނު އޮތީ މީލާދީން 1516 އިން ފެށިގެން 1918 ވަނަ އަހަރާ ހަމަޔަށެވެ. މި މުއްދަތުގެ ތެރޭގައި ފަލަސްޠީނު އޮތީ ވަރަށް ބޮޑަށް އިހުމާލު ކޮށްލެވިފައެވެ. މަރުކަޒީ ސަރުކާރުން ފަލަސްޠީނުގެ ކަންތައްތަކަށް އެކަށީގެންވާފަދަ ސަމާލުކަމެއް ދީފައެއް ނުވެއެވެ. ތުރުކީ ވެރިން ފަލަސްޠީނާ މެދުގައި ބަލަމުން ގެންދިޔައީ އިޤްތިޞާދީ ފައިދާއެއް އެތަނަކުން ނުލިބޭ އަސްކަރީ އަހައްމިއްޔަތެއް ނެތް ބިމެއްގެ ގޮތުގައެވެ. މީލާދީން 1800 އިގެ އަހަރުތަކާ ހަމަޔަށް އައިއިރު ފަލަސްޠީނުގެ ސަރަޙައްދުތައް ހިންގަން ތިބި ވެރިން މަރުކަޒީ ސަރުކާރުގެ އަމުރުތައް ހިންގަނީ ހަމައެކަނި ނަމެއްގައެވެ. މުޖުތަމަޢުގައި ބަސްކިޔަމުން އައީ ބަދަވީ އަމީރުންނާއި މުއްސަނދި ބިންވެރީންނެވެ. އިދާރީ ނިޒާމު އޮތީ ފަސާދައިގެ ތެރެއަށް ގެނބިފައެވެ. ރައްޔިތުން ތިބީ ފަޤީރުކަން މަތީގައެވެ. ޤާނޫނާއި ޤަވާޢިދު އެކަށީގެންވާ ގޮތެއްގައި ނުހިންގުމުގެ ސަބަބުން ދޭތެރެ ދޭތެރެއިން ހަމަނުޖެހުންތައް އުފެދެމުން ދިޔައެވެ. ސައިންސާއި ޓެކްނޮލޮޖީގެ މައިދާނުގައި ދުނިޔެއަށް އަންނަމުންދިޔަ ކުރިއެރުންތަކާއި ތަރައްޤީގެ އަސަރެއްވެސް އެ ބިމުން ފެންނަން ނެތޭ ދެންނެވުމަކީ މުޅިއަކުން ދޮގެއް ނޫނެވެ.\nޢުޘްމާނީ ދައުރުގައި ފަލަސްޠީނަކީ މީހުން ނުއުޅޭ، ދަނޑުވެރި ބިންތައް އާލާނުކޮށް ދޫކޮށްލެވިފައި އޮތް ބިމެއް ކަމުގައި ޒައިނިސްޓުން މިހާރުވެސް ދަޢުވާ ކުރެއެވެ. މި ދަޢުވާގެ މަޤުޞަދަކީ ޔަހޫދީން ފަލަސްޠީނަށް އައިސް އެތާގައި ދައުލަތެއް އުފެއްދި އިރު އެ ބިމަކީ އުޅޭނޭ ބަޔަކު ނެތި ފަޅުކޮށް ދޫކޮށްލެވިފައި އޮތް ބިމެއް ކަމުގައި ދުނިޔޭގެ ލޮލަށް ދެއްކުމެވެ. ފަލަސްޠީނުގެ އަސްލު ވަޒަންވެރީންނަކީ ނުހައްދަވާ އަޅުންތަކަކަށް ހެދުމެވެ. ނަމަވެސް ތާރީޚުން ފެންނަން އޮތް ހަޤީޤަތަކީ މި ޕްރޮޕެގެންޑާއާ މުޅީން ތަފާތު މަންޒަރެކެވެ. އެތައް ހެކިތަކުން ސާބިތުވާ ގޮތުގައި ޒައިނިސްޓް ޔަހޫދީން ފަލަސްޠީނަށް އެންމެ ފުރަތަމަ ހިޖުރަކުރަން ފެށި އިރުވެސް ފަލަސްޠީނުގައި 8 ލައްކަ އަށް ވުރެ ބޮޑު އާބާދީއެއް އޮތެވެ. އޭގެ ތެރެއިން ވަރަށް ބޮޑު ބަޔަކީ ފަލަސްޠީނީ ޢަރަބި މުސްލިމުންނެވެ. ދެން އުޅެމުން ގެންދިޔައީ ފަލަސްޠީނީ ޢަރަބި ކްރިސްޓިއަނުންނާއި ވަރަށް މަދު ޢަދަދެއްގެ ޔަހޫދީންނެވެ. ތެދެކެވެ! އެއިރު ފަލަސްޠީނު އޮތީ އިޤްތިޞާދީ ގޮތުންނާއި އިޖުތިމާޢީ ގޮތުންނާއި ސިނާއީ ގޮތުން ޔޫރަޕާ އަޅާ ބަލާ އިރު ވަރަށް ނިކަމެތި ޙާލަތެއްގައެވެ. ނަމަވެސް މިއީ ފަލަސްޠީނުގައި މީހުން ނުއުޅޭކަމަށާއި، އެ ޤައުމުގެ ބިންތައް އޮތީ ފަޅުވެފައި ކަމަށް ދަޢުވާކުރަން ލިބޭ ޤަރީނާއެއް ނޫންކަމީ ކުޑަކުދީންވެސް ޤަބޫލުކުރާނެ ޙަޤީޤަތެކެވެ. ތަކުރާރުކޮށް ދަންނަވަން ޖެހެނީ ފަލަސްޠީނަކީ ޒައިނިސްޓް ޔަހޫދީން އެ ތަނަށް އަންނަން ފެށި އިރުވެސް ބޮޑު އާބާދީއެއް އޮތް ބިމެއް ކަމުގައެވެ.\nރަނގަޅު މަޢުލޫމާތުހުރި ލިޔުމެއް. ސިލްސިލާކޮށް ކިޔާލަން ލިބޭނެކަމުގައި ދެކެން. މިފަދަ ލިޔުންތައް ގެނެސްދެއްވާތީ ޝުކުރު ދަންނަވަން.


Aladdin cartoon ah binaako hadha filmge tharin Disney in haamakohfi - TrendingRED\n16 ޖުލައި 2017 - 11:29\nމި ޚަބަރު ޑިޒްނީއިން ދިނީ ޑިޒްނީ ފޭން ކޮންވެންޝަންގެއެވެ. ލީޑް ރޯލު ކުޅޭނެ3ތަރިންގެ ފޮޓޯ އެންމެންގެ ތެރޭހާމަކުރީ މި ފިލްމުގައި ކުޅޭނެ ބައެއް އެނގެން ކެއްމަދުވެފައި ހުއްޓާއެވެ. އަދި އެންމެ މަޤުބޫލުކަމެއް ލިބުނީ އަލާޑިންގައި އުޅޭ ޖީނީ ގެ ރޯލު އަދާ ކުރާނެ ތަރިއަކީ ކޮބާކަން އެނގުމުންނެވެ.\nއަލާޑިން އަކީ އަޅުގަނޑުމެންގެ ތެރެއިން ގިނަ ބަޔަކު ކުޑަ އިރު ބަލާ އަދި ލޯބި ކުރި ކާޓޫނެކެވެ. އަރަބި ވާހަކައަކުން ނަގާފައިވާ މި ކާޓޫނަކީ ގިނަ މީހުންގެ މެދުގައި މަޤުބޫލު އެއްޗެކެވެ. ވަރަށް ގިނަ ދުވަހުގެ މަސައްކަތަކަށް ފަހު ތަރިން ހަމަ ޖެހުމުން މިހާރު ފިލްމު ނެރޭނެ ދުވަހަކަށް ގިނަ ބަޔަކު ކެއްމަދުވާނެކަން ޔަގީނެވެ.\nއަލާޑިންގެ ރޯލް ކުޅޭނީ މެނާ މަސްއޫދުއެވެ. މަސްއޫދަކީ ހޮލީވުޑްއަށް މުޅިން އައު މޫނެއް ނޫނެވެ. މާ ފާހަގަ ވާވަރު މަސައްކަތެއް އަދި ކޮށްފައި ނުވިއަސް ގިނަ ބައަކު ދެކެނީ އަލާޑިން އާއި އެއްވެސް ވަރަކަށް ވައްތަރު ނޫންކަމަށެވެ. ނަމަވެސް އޭނާގެ ހިނިތުންވުން ގިނަ ބަޔަކަށް ވަނީ ކަމުގޮއްސައެވެ.\nޖޭޒްމިން ގެ ރޯލު ކުޅޭނީ ނައޯމީ ސްކޮޓްއެވެ. މީނާ މަޝްހޫރުވެފައިވަނީ ޕަވަރ ރޭންޖަރޒް ފިލްމުގައި ކިމްބަރލީ ހާރޓް ނުވަތަ ޕިންކު ޕަވަރ ރޭންޖަރ ގެ ގޮތުގައެވެ.\nޖީނީގެ ރޯލު އަދާކުރަން ހަމަޖެހުނީ ވިލް ސްމިތްއެވެ. އެންމެންގެ ތެރޭގައި ވަރަށް މަޤުބޫލުކަން ލިބިފައިވާ މި އެކްޓަރަކީ މި ދާއިރާގެ އެންމެ މަތީ ގިންތީގައި ހިމެނޭ ތަރިއެކެވެ.\nއަލާޑިން އަކީ 1992 ވަނަ އަހަރުގެ ބޮކްސް އޮފީހުގެ އެންމެ މަޤުބޫލު އަދި އެންމެ ލާރި ލިބުނު ފިލްމެވެ. އަދި2އޮސްކާވެސް ލިބިފައިވާ އެއްޗެކެވެ. އުއްމީދުކުރެވެނީ ފިލްމު ވެސް ހަމަ އެހާ ރީތި ވާނެ ކަމަށެވެ.


ކުރު ޚަބަރު – Maldivian Democratic Party\n26\tފެބްރުއަރީ 2012، (އާދީއްތަަ)3ބާރު ވަކިކުރާ ސަރަޙައްދު، މާލެ؛\n1.\tސިޔާސީ ނަތީޖާ ހޯދޭނީ މަޑުމައިތިރިކަމާއި ކެތްތެރިކަމާއެކީ – ރައީސް ނަޝީދު؛ ކޮންމެ ދުވަހަކު ހެނދުނު ލޮނުޒިޔާރަތްކޮޅުގައި ކުރިއަށްދާ އެމް.ޑީ.ޕީ.ގެ ‘އިންސާފުގެ ދަތުރު’ގެ އެއްވުމުގައި ޤައުމާއި މުޚާތަބް ކުރައްވާ އިންތިޚާބީ ރައީސް މުހައްމަދު ނަޝީދު ދެއްވާ ސްޓޭޓްމަންޓްގައި 25 ފެބްރުއަރީ 2012 ވީ ހޮނިހިރު ދުވަހު ވާހަކަ ދައްކަވަމުން، އޭގެ ކުރީ ދުވަހުގައި ޑރ. ވަހީދުއާއި އަދި7ފެބްރުއަރީގައި ރާއްޖޭގައި ހިނގުނު ބަޣާވާތުގައި ޑރ. ވަހީދާއެކު ބައިވެރިވެލައްވާފައިވާކަމަށް މިހާރު ތުހުމަތު ކުރެވިފައިވާ ފަރާތްތަކާއެކު، ޑރ. ވަހީދުއަށް ތާޢީދު އޮތްކަން ދެއްކުމަށްޓަކައި ހެދި ގޮނޑުދޮށުގައި ބޭއްވި އެއްވުމުގައި ސިޔާސީ ބައެއް ފަރާތްތަކުން ދެއްކެވި ބައެއް ވާހަކަފުޅު ތަކަށް ރައްދު ދެއްވިއެވެ. އެހެންނަމަވެސް، އިންތިޚާބީ ރައީސްގެ ވާހަކައިގެ ރާގު ޑރ. ވަހީދާއި އޭނާގެ ބައިވެރިންނާއި ވަރަށް ތަފާތެވެ. އިންތިޚާބީ ރައީސް ގޮވާލެއްވީ ހަމަޖެހުމެށެވެ. އަދި، “މާދަމާއަކީވެސް އަންނާނެ ދުވަހެއްކަން ހަނދާންކޮށް، ސިޔާސީ ނަތީޖާ ހޯދޭނީ މަޑުމަތިރިކަމާއި ކެތްތެރިކަމާއެކު މަސައްކަތް ކޮށްގެން” ކަމުގައި ވިދާޅުވެ، އެވާހަކަ ތަކުރާރު ކުރެއްވިއެވެ. އަދި އިންތިޚާބުގެ ތާރީޚެއް އަވަހަށް އިޢުލާނު ކުރެއްވުމަށް ރައީސް ނަޝީދު ގޮވާލެއްވިއެވެ. އަދި ‘ދިވެހި ރައްޔެތުންނަކީ ކުޅޭކުޅޭ ބައެއް ނޫންކަމާއި އެމީހުންނަކީ ބުއްދިއާއި ފިކުރު ބޭނުންކޮށްގެން އެމީހުންގެ ދިރިއުޅުން އާރާސްތު ކުރަމުންދާ ބައެއްކަމުގައި’ވެސް ރައީސް ނަޝީދު ވިދާޅުވިއެވެ. އަދި އެމަނިކުފާނު ކަންބޮޑުވެލައްވަނީ ބޭރު ދުނިޔެއިން ބުނެފާނެ އެއްޗަކަށް ވުރެވެސް ބޮޑަށް، ދިވެހި ރައްޔެތުންގެ އެންމެ އަސާސީ ޙައްޤުތައްވެސް ނިގުޅައިގެނަވި، ރައްޔެތުންނަށް އޮޅުން އަރާ، ހާސް ކަމުގެ ތެރެއަށް ގެންދިޔުމަށް ޑރ. ވަހީދާއި އޭނާގެ ބައިވެރިން މަސައްކަތް ކުރައްވަމުން ގެންދަވާތީ ކަމުގައިވެސް ރައީސް ނަޝީދު ވިދާޅުވިއެވެެ. އަދި ކުރީގައި ދިވެހިރާއްޖޭގައި އޮތް ސަރުކާރުގެ ކޮރަޕްޝަނާއި ލާއިންސާނީ ޖަރީމަތަކުގެ ޒިންމާ ނަގަންޖެހޭ ފަރާތްތަކުގެ ފަހަތުން، އެމަނިކުފާނުގެ ސަރުކާރުން ‘ފަހާ ނުދުވީ’ ދިވެހިރާއްޖޭގައި ވާދަވެރި ސިޔާސީ ޕާޓީތަކަށް ފުރިހަމައަށް ޙަރަކާތްތެރިވުމުގެ ޖާގަ ދެއްވުމާއި ރާއްޖޭގައި ޑިމޮކްރެސީ އަށަގެންނެވުމުގެ ނިޔަތުގައި ކަމުގައިވެސް އެމަނިކުފާނު ވިދާޅުވިއެވެ.\n2.\tއެންމެ ކުރީއްސުރެވެސް އެމް.ޑީ.ޕީން ދައްކަމުން އައި ވާހަކަތައް ދުނިޔެއަށް ސާބިތު ވެއްޖެ – ޗެއަރޕަރސަން މޫސަ؛ 8 ފެބްރުއަރީ 2012ގައި އެމް.ޑީ.ޕީ.ން ބޭއްވި ޞުލްޙަވެރި ހިނގާލުމުގައި ބައިވެރިވެވަޑައިގެން ހުންނަވަނިކޮށް، ފުލުހުންނާއި ސިފައިންގެ ބަޔަކު އެ އެއްވުން ރޫޅާލުމަށްފަހު އެމް.ޑީ.ޕީ.ގެ ލީޑަރޝިޕްގައި ހިމެނިވަޑައިގަންނަވާ ގިނަ ބަޔަކަށް ވަރަށް ލާއިންސާނީ ގޮތެއްގައި ދެވުނު އަނިޔާތަކުގައި ބޮޑެތި ޒަޚަމްތަކެއް ލިބިވަޑައިގެން، ޕާޓީގެ ޗެއަރޕަރސަން ރީކޯ މޫސާ މަނިކު، އޭނާއަށް ލިބިވަޑައިގަތް ގެއްލުންތަކަށް ފަރުވާ ހޯއްދެވުމަށްޓަކައި ރާއްޖެއިން ބޭރަށް ވަޑައިގަތުމަށްފަހު އެނބުރި ވަޑައިގެން، އެމް.ޑީ.ޕީ.ގެ ޙަރަކާތްތަކުގައި ބައިވެރިވެވަޑައިގެންފިއެވެ. އަދި 25 ފެބްރުއަރީ 2012ވީ ހޮނިހިރު ދުވަހު މާލެއަށް ވަޑައިގަތުމާއެކު، އެންމެ ފުރަތަމަވެސް ‘އިންސާފުގެ ދަތުރު’ގެ ނަމުގައި ޕާޓީން ހިންގަމުން ގެންދާ ޙަރަކާތުގައި ބައިވެރިވެވަޑައިގަތުމަށް3ބާރު ވަކި ކުރާ ސަރަޙައްދަށް އޭނާއަށް ތާއީދު ކުރާ ގިނަ ބަޔަކާއެކު ވަޑައިގަތެވެ. އަދި2ފަހަރެއްގެ މަތީން މި މައިދާނުގައި މޫސަ ވާހަކަ ދެއްކެވިއިރުގައި، އޭނާ ކުރިންވެސް ތަކުރާރުކޮށްފައިވާ ވާހަކަތަކެއް ހަނދާން ކޮށްދެއްވިއެވެ. މިގޮތުން، ތިމަންނާއަކީ ދިވެހިރާއްޖޭގައި އޮތް އަނިޔާވެރިކަމުގެ ޘަޤާފަތުގެ ވާހަކަ އަބަދުވެސް ދައްކާ މީހެއްކަމާއި، އަދި 8 ފެބްރުއަރީ 2012ގައި މުޅި ދިވެހިރާއްޖެއަށާއި ދުނިޔެއަށް ފެނިގެން އެ ދިޔައީ އެމަންޒަރު ކަމުގައި އޭނާ ވިދާޅުވިއެވެ.\n3.\tއެމް.ޑީ.ޕީ.ގެ އައްޑޫ ދަތުރު؛ 23 ފެބްރުއަރީ ވީ ބުރާސްފަތި ދުވަހު އެމް.ޑީ.ޕީ.ގެ ވަފްދެއް އައްޑޫ ސިޓީއަށް ޒިޔާރްތަކޮށް ހަމަ އެރޭ އެ ސިޓީގައި ޖަލްސާއެއް ބޭއްވިއެވެ. އިންތިޚާބީ ރައީސް މުހައްމަދު ނަޝީދުވެސް ހިމެނިވަޑައިގެން އެމް.ޑީ.ޕީ.ގެ މިވަފްދު އައްޑުއަށް ދިޔައިރުގައި، ގަން ނިމި، ފޭދޫއަށް އަރާ ހިސާބުގައި ގިނަ އަދަދެއްގެ ފުލުހުން ރައެޓް ޔުނިފޯމުގައި މުގުރާއި އެހެން އާލާތްތައް ހިފައިގެން ތިއްބެވެ. އަދި އިންތިޚާބީ ރައީސާއި އަދި އެމް.ޑީ.ޕީ.ގެ ވަފްދަށް މަރްޙަބާ ކިޔުމަށް ނުކުމެ ތިބި އައްޑޫގެ އެތައް ހާސް ރައްޔެތުންނެއް އެއަރޕޯޓަށް ދިޔުމަށް އެދުމުން އެކަމަށް ފުލުހުން ވަނީ ހުއްދަ ނުދީފައެވެ.\nއައްޑޫ ސިޓީގައި 23ވަނަ ދުވަހުގެ ރޭ ބޭއްވި ޖަލްސާގައި އެމް.ޑީ.ޕީ.ގެ ވަރަށް ގިނަ މެމްބަރުން ބައިވެރިވިއެވެ. އަދި މި ޖަލްސާގައި އަސަރު ގަދަ ވާހަކަތަކެއް އަޑު އިވިގެން ދިޔައެވެ. މި ގޮތުން، އައްޑޫ ސިޓީގެ މޭޔަރާއި އަދި ކައުންސިލްގެ މެމްބަރުން އަދި އައްޑޫގެ ދީނީ އިލްމުވެރިންނާއި އަދި މާލެއިން ވަޑައިގަތް ޑެލިގޭޝަނުގެ މެމްބަރުންވެސް ވަރަށް އަސަރާއި ޖޯޝާއެކު ވާހަކަ ދައްކަވާފައިވެއެވެ. އަދި ޖެހިގެން އައި ދުވަހު ޑރ. ވަހީދު އައްޑުއަށް ނައުމަށް، ހުސް އެމް.ޑީ.ޕީ.ގެ މެމްބަރުން އިންތިޚާބުވެފައިވާ އައްޑޫ ސިޓީގެ ކައުންސިލުން ޤަރާރެއްވެސް ނެރެފައިވެއެވެ.\nއައްޑޫ ޖަލްސާ ގައި މާރިޔާ ދީދީ ދެއްކެވި ވާހަކަފުޅު: އައްޑޫގައި ބޭއްވުނު ޖަލްސާގައި ވާހަކަ ދައްކަވަމުން، އެމް.ޑީ.ޕީ.ގެ ކުރީގެ ޗެއަރޕަރސަން މާރިޔާ ދީދީ ވިދާޅުވީ،7ވަނަ ދުވަހާއި އަދި 8 ވަނަ ދުވަހު ދިވެހި ބައެއް ސިފައިންނާއި ފުލުހުންގެ ފަރާތުން ފެނުނު ބައެއް ޢަމަލު ތަކަކީ ދިވެހީންނަށްޓަކައި، ދިވެހި ޤައުމަށްޓަކައި އެކަމަނާ ވަރަށް ބޮޑަށް ލަދުވެތިވެ ހިތާމަކުރާ ކަންތައްތަކެއް ކަމުގައެވެ. އަދި ރާއްޖޭގެ ގިނަ ރައްޔެތުންތަކެއް ‘މަންމަ’އެއްގެ ލަޤަބު ދީފައިވާ މީހެއްގެ ގައިގައި އެވަރަށް ތަޅާ އަނިޔާކުރިއިރުގައި، އެމީހުންނަކީވެސް ހަމަ ޤައިމު ކޮންމެވެސް ދިވެހި މަންމައެއްގެ ބަނޑުގައި9މަސް ދުވަހު އޮވެފައި ދުނިޔެއަށް އައިއްސައި ތިބި ބަޔަކު ކަމުގައި އެކަމަނާ ވިދާޅުވިއެވެ.\nއައްޑޫ ޖަލްސާގައި ދީނީ އިލްމުވެރިން: އައްޑޫއަށް ނިސްބަތްވާ ދީނީ ޢިލްމުވެރިން މި ޖަލްސާގައި ވާހަކަ ދައްކަވަމުން، 23 ޑިސެމްބަރ އިއްތިޙާދުގެ ނަމުގައި، އަދި ފަހުން ބަޤާވާތުގެ ސަރުކާރުގައި ބައިވެރި ވަޑައިގެންފައިވާ ދީނީ ޢިލްމުވެރިން ކަމުގައި ދަޢުވާ ކުރާ ފަރާތްތަކަށް ވަރަށް ބޮޑަށް ފާޑު ކިޔުއްވިއެވެ. މިގޮތުން، ބަޤާވާތް ކުރުމަކީ ދީނީ ގޮތުން ކިހާ ވަރެއްގެ ކަމެއް ކަމާއި އަދި އަނިޔާވެރި ވުމަކީ ދީނުގައި އެއްވެސް ގޮތަކަށް ހުއްދަ ކޮށްފައިވާ ކަމެއް ނޫންކަމުގައި މި ޢިލްމުވެރިން ވިދާޅުވިއެވެ. އަދި ދިވެހި ރައްޔެތުންނަކީ ހޭލުންތެރި ވިސްނޭ ބައެއް ކަމުގައާއި ދީނޭ ކިޔައިގެން މީހަކު ދައްކާހާ ވާހަކެއް ރައްޔެތުން ބަލައިނުގަންނާނޭކަމުގައިވެސް، މި ޖަލްސާގައި ވާހަކަ ދެއްކެވި ގިނަ ފަރާތްތަކުން ވަނީ ހާމަކޮށްފައެވެ.


ސުޝާންތު އައު ލަވަ "ކުލްކޭ ޖީނާ" ސަޅި ސުޝާންތު އައު ލަވަ "ކުލްކޭ ޖީނާ" ސަޅި\nސުޝާންތު އައު ލަވަ "ކުލްކޭ ޖީނާ" ސަޅި\nދާދީ ފަހުން މަރުވި ބޮލީވުޑް ޒުވާން ތަރި ސުޝާންތު ސިންގް ރާޖްޕުތުގެ ނުކުންނަން ތައްޔާރުވަމުން އަންނަ " ދިލް ބޭޗާރާ " އިތުރު ލަވައެއް ދައްކާލާފިއެވެ.\nމި ފަހަރު ފިލްމު އުފައްދާ ފަރާތުން އާއްމުކޮށްފައިވަނީ ފިލްމުގައި ހިމެނޭ "ކުލްކޭ ޖީނާ" މި ލަވައެވެ. އަމީތާބް ބަޓްޗަރިޔާގެ ލިރިކްސް ހަދާ އަރްޖިތް ސިންގ އަދި ސަޝާސުބްލިމޭގެ އަޑުން ކިޔާދީފައި މި ލަވައަަށް މިއުޒިކް ހަދާދީފައިވަނީ އޭއާރު ރަހްމާނެވެ. މި ލަވަ ޔޫޓިބްގައި އާއްމުކުރިތާ ގަޑިއިރެއްގެ ތެރޭގައިވަނީ ހަތަރު ލައްކައަށްވުރެ ގިނަ މީހުން ބަލާފައެވެ.\nސުޝާންތް މަރުވުމުގެ ކުރިން އެެނާ ފުރިހަމަ ކުރި ފިލްމު " ދިލް ބޭޗާރާ " ރިލީޒްކުރުމަށް ހަމަޖެހިދައިވަނީ މިމަހުގެ 24 ވަނަދުވަހުއެވެ. ފިލްމު ރިލީޒްކުރުމަށް ހަމަޖެހިފައިވަނީ ޑިޒްނީ ޕްލަަސް ހޮޓް ސްޓަރ އިންނެވެ. މި ފިލްމް ނެރޭ ފަރާތުން ވަނީ ސުޝާންތް ސަޕޯޓަރުން އުފާވެރި ހަބަރެއްވެސް ދީފައެވެ. އެގޮތުން ޑިޒްނީ ޕްލަަސް ހޮޓް ސްޓަރއަށް ސަބްސްކްރައިބް ކޮށްފައިނުވާ ސުޝާންތްގެ ސަޕޯޓަރުންނަށްވެސް ހިލޭ މި ފިލްމު ބަލާލެވޭނެއެވެ.\nމި ފިލްމުގެ ތީމް ލަވަ " ދިލް ބޭޗާރާ " ވެސް ވަނީ ދާދިފަހުން ބެލުންތެރިންނަށް ދޫކޮށްލާފައެވެ. މިލަވައަށްވެސް ގިނަ ބައެއްގެ ތައުރީފުވަނީ ލިބިގެން ގޮސްފައެވެ. ހާއްސަ ސުޝާންތްގެ ނެށުން ގިނަ ބަޔަކަށްވަނީ ކަމުގޮސްފައެވެ.\nއުމުރުން 34 އަހަރު ސުޝާންތަ މަރުވެފައި އޮއްވާ ފެނުނީ މިމަހުގެ 14 ވަނަދުވަހުއެވެ. އޭނާގެ މަރާއި ގުޅޭގޮތުން ދެކެވޭ ވާހަކަތަކަށް އަދިވެސް ނިމުމެއް އައިސްފައެއް ނުވެއެވެ.


BREAKING | Covid-19: Russia In Ithuru 570 Meehaku Maruvejje - Vaguthu\nކޮވިޑް-19: ރަޝިއާއިން އިތުރު 570 މީހަކު މަރުވެއްޖެ\nދުނިޔޭގެ އެކި ގައުމުތަކުގައި މިހާރު ހަލުވިކަމާއެކު ފެތުރެމުންދާ ކޮވިޑް-19 ޖެހިގެން ރަޝިއާއިން އިތުރު 570 މީހަކު މަރުވެއްޖެއެވެ.\nރަޝިއާއަކީ ދުނިޔެއިން ހަތަރު ވަނައަށް އެންމެ ގިނަ މީހުން ކޮވިޑް-19 އަށް ފައްސިވެފައިވާ ގައުމެވެ. އެ ގައުމުގައި ކޮވިޑް-19 ޖެހޭ މީހުންގެ އަދަދުތައް އުޅެނީ 20،000 އަށްވުރެ މަތީގައެވެ.\nކޮވިޑް-19ގެ ފަހުގެ ތަފާސްހިސާބުތަކުން ދައްކާގޮތުގައި، އެ ގައުމުގައި ކޮވިޑް-19 ޖެހިގެން ޖުމްލަ 63،940 މީހަކު ވަނީ މަރުވެފައެވެ. އެގައުމުން މިހާތަނަށް އެންމެ ގިނަ ބަޔަކު އެއްދުވަހެއްގެ ތެރޭ މަރުވެފައިވަނީ މިދިޔަ ޑިސެމްބަރު މަހުގެ 24 ވަނަ ދުވަހުއެވެ. އެއީ 635 މީހުންނެވެ.\nއެގައުމުން އިތުރު 24،763 މީހަކު މި ބައްޔަށް ވަނީ ފައްސިވެފައެވެ. މިހާތަނަށް އެގައުމުން އެންމެ ގިނަ ބަޔަކު އެއްދުވަހެއްގެ ތެރޭގައި ފައްސިވެފައިވަނީވެސް އެމަހުގެ 24 ވަނަ ދުވަހުއެވެ. އެދުވަހު އެގައުމުން 29،935 މީހަކު ވަނީ ފައްސިވެފައެވެ.\nއެ ގައުމުގައި ކޮވިޑް-19 އަށް ފައްސިވި މީހުންގެ ޖުމްލަ އަދަދު ވަނީ 3،495،816 އަށް އަރާފައެވެ.\nރަޝިއާގައި ކޮވިޑް-19 ހަލުވިކަމާއެކު ފެތުރެމުންދާއިރު، އެ ބަލީގައި މަރުވާ މީހުންގެ އަދަދުތައް ހިފެހެއްޓުމެއް ނެތި ދަނީ މައްޗަށެވެ. އެ ގައުމުން މިހާރު ދަނީ ކޮވިޑް-19 ވެކްސިން ދިނުމަށް ބޮޑު ޕްރޮގްރާމެއް ފަށައިފައެވެ. އަދި އެ ގައުމުގެ ގިނަ ބަޔަކަށް ވެކްސިން ދޭން ރަޝިއާގެ ރައީސް ވްލަޑިމިއާ ޕޫޓިން އެގައުމުގެ ކަމާބެހޭ ފަރާތްތަކަށް ވަނީ އަމުރު ކުރައްވާފައެވެ.\nއެގައުމުން މިހާތަނަށް ބަލިނއ ރަނގަޅުވެފައިވަނީ 2،882،044 މީހެކެވެ. އަދި މިވަގުތު 549،832 މީހަކަށް ފަރުވާ ދެމުން އަންނައިރު، އޭގެ ތެރެއިން 2،300 މީހަކަށް ފަރުވާ ދެމުން އަންނަނީ އައިސީޔޫގައި ކަމަށް ރިޕޯޓްތަކުން ދައްކައެވެ.


Ibu ah hamalaa dheyn ulhun mahsalaa gai fuluhun bunaane ehcheh nei\nއިދިކޮޅު އިއްތިހާދުގެ ކެންޑިޑޭޓު އަދި ހިންނަވަރު ދާއިރާގެ މެންބަރު އިބްރާހިމް މުހައްމަދު ސޯލިހު (އިބޫ) ހުޅުމާލޭގައި ޑޯޓުޑޯ ކެމްޕެއިން ކުރައްވަނިކޮށް އޭނާއަށް ހަމަލާ ދީ ހަމަނުޖެހުން ހިންގުމަށް ބަޔަކު މަސައްކަތް ކުރި ނަމަވެސް އެކަމާ ގުޅިގެން ފުލުހުން އަދިވެސް ވަކި އެއްޗެއް ނުބުނެ އެވެ.\nހުޅުމާލޭ ސެންޓްރަލް ޕާކް ކައިރިން އިބޫ ހިންގަވާފައި ދަނިކޮށް ސައިކަލްގައި ދެ މީހަކު އައިސް އެ ސަރަހައްދުގައި ހަމަނުޖެހުން ވަނީ ހިންގާފަ އެވެ. އަދި އިބޫއަށް ހަމަލާދޭން ވެސް އެ މީހުން މަސައްކަތް ކުރި އެވެ. އެ ވަގުތު އިބޫ ވަށާލައި އޭނާއަށް ރައްކާތެރިކަން ފޯރުކޮށްދިނީ އިބޫގެ ސެކިއުރިޓީންނާއި އޭނާއަށް ތާއީދު ކުރައްވާ އެމްޑީޕީގެ ސަޕޯޓަރުންނެވެ.\nއެ މައްސަލައިގެ ތަހުގީގު ފަށައިފިތޯ "އަވަސް"އިން ފުލުހުންނާ ސުވާލު ކުރުމުން ފުލުހުންގެ މީޑިއާ އޮފިޝަލަކު ވިދާޅުވީ ހަމަނުޖެހުމެއް ހިންގައިފި ނަމަ އެކަން ބަލާނެ ކަމަށެވެ. ނަމަވެސް އިބޫގެ މައްސަލަ ބަލާތޯ ނުވަތަ ނޫންތޯ ވެސް ކަށަވަރެއް ނުކޮށްދެ އެވެ. އަދި ހަމަނުޖެހުން ހިންގަން އުޅުން މީހާގެ ފޮޓޮ އާއި ވީޑިއޯތައް ސޯޝަލް މީޑިއާގައި ދައުރުވަމުންދާއިރު އެ މީހާއާ ސުވާލުކޮށްފައިވޭތޯ ނުވަތަ ހައްޔަރުކުރި ކަމެއް ވެސް ފުލުހުން ކަށަވަރެއް ނުކޮށްދެ އެވެ. ވިދާޅުވަނީ އެކަމާ ބެހޭ ގޮތުން ބުނާނެ އިތުރު އެއްޗެއް ނެތް ކަމަށެވެ.\nއެމްޑީޕީ މޯލްޑިވްސް ޕޮލިސް ސާވިސް އިބްރާހިމް މުހައްމަދު ސޯލިހު + ރިޔާސީ އިންތިހާބު 2018


Student loan miaharuge niyalah faskoh dheefi – Iru\n4 ސެޕްޓެމްބަރު 2021\nބަތަލާ އިރޫ، ކައިވެންޏާއެކު ފިލްމީ ދާއިރާއާ ދުރަށް!\nމާފަރު ސުކޫލްގެ ޕްރިންސިޕަލް ކުއްލި ގޮތަކަށް ގެއްލިއްޖެ، ޓީޗަރުން ވާނުވާގައި\nއުރީދޫގެ ކަސްޓަމަރުންނަށް ތިންގުނަ އިތުރަށް ޑޭޓާ\nއިރުވަށާ ވަށްބުރު، މިއީ އިހުގައި ކިޔާ “އިރު ގެއެޅުން”!\nތަހުގީގަށް ބަޔާން ނަގަން އަންނާކަށް ނުޖެހޭ: ނަޝީދު\nމާލޭ ގެއަކުން ފެނުނު ހަރުފައެއް ފުލުހުންނާ ހަވާލުކޮށްފި\nސްޓޫޑެންޓް ލޯން މިއަހަރުގެ ނިޔަލަށް ފަސްކޮށް ދީފި\nސަމާ· 8 ޖޫން 2021\nސްޓޫޑެންޓް ލޯން ދެއްކުން މިއަހަރުގެ ނިޔަލަށް ފަސްކޮށްދެއްވާފައިވާ ކަމަށް ރައީސުލްޖުމްހޫރިއްޔާ އިބްރާހިމް މުޙައްމަދު ޞާލިހް ވިދާޅުވެއްޖއެވެ. ރައީސުލްޖުމްހޫރިއްޔާ ވިދާޅުވީ ސްޓޫޑެންޓް ލޯން ދެއްކުން ފަސްކުރުމާ ގުޅޭގޮތުން ފިނޭންސް މިނިސްޓްރީއާއި ހަޔަރ އެޑިއުކޭޝަން މިނިސްޓްރީން ބައްދަލުކޮށް އެކަމާ ގުޅޭ ގޮތުން މަޝްވަރާކޮށް އެގޮތަށް ނިންމާފައިވާކަމަށެވެ.\nމިގޮތުން ކޯވިޑް-19 ގެ ބަލިމަޑުކަމުގެ ސަބަބުން ގިނަ މީހުންގެ ޢާމްދަނީއަށް އަސަރުކޮށްފައިވުމާއެކު އާއްމު ހާލަތަށް ރުޖޫއަވުމަށް ވަގުތު ނަގާނެތީވެ އެކިދާއިރާތަކުން ވަނީ އެހީތެރިކަން ފޯރުކޮށްދެއްވާފައެވެ. މީގެ ތެރޭގެ މަތީ ތަޢުލީމާއި ތަމްރީން ހާސިލް ކުރުމަށް ސަރުކާރުން ދޫކުރާ ލޯންގެ އެހީގައި ކިޔަވަމުންދާ ދަރިވަރުންގެ ލޯން ދައްކަންޖެހޭ މުއްދަތު މިވަނީ ފަސްކޮށްދެއްވާފައެވެ. ސަރުކާރުން އެންމެ ފުރަތަމަ ލޯން ދެއްކުން ފަސްކޮށްދިނީ މިދިޔަ އަހަރުގެ މާޗްމަހުގެ ތެރޭގައެވެ. އެންމެ ފުރަތަމަ6މަސްދުވަހަށް ލޯން އަނބުރާ ދެއްކުން ފަސްކޮށްދިނެވެ. އަދި އެއަށްފަހު މިދިޔަ ސެޕްޓެމްބަރު މަހުވަނީ މިދިޔަ އަހަރުގެ ނިޔަލަށް ލޯން އަނބުރާ ދެއްކުން ފަސްކޮށްދެއްވާފައެވެ.\nސްޓޫޑެންޓް ލޯން އެހީގައި ރާއްޖެއާއި ރާއްޖެއިން ބޭރުގައިވެސް ގިނަ އަދަދެއްގެ ދަރިވަރުން އަންނަނީ މަތީ ތަޢުލީމް ހާސިލު ކުރަމުންނެވެ. އެގޮތުން މިދިޔަ އަހަރު 514 ދަރިވަރުންނަށް ލޯން ދޫކޮށްފައިވެއެވެ. މި ލޯންތަކަށް 150 މިލިއަނަށްވުރެ ގިނަ ފައިސާ ޚަރަދުވާކަމަށް ހަޔަރ އެޑިއުކޭޝަން މިނިސްޓްރީން ވިދާޅުވެއެވެ. އަދި މިއަހަރު 770 ފުރުޞަތު ހުޅުވާލާ ވަގުތީ ލިސްޓްގައި 417 ދަރިވަރަކަށް ވަނީ ލޯން ލިބިފައެވެ. މި ލިސްޓްގެ ފައިނަލް ލިސްޓް މިމަހުގެ 20 ވަނަދުވަހު އިޢުލާން ކުރާއިރު މިފަހަރު 137 މިލިޔަން ރުފިޔާ ލޯނަށް ކަނޑައަޅާފައިވެއެވެ.\nކްރިއޭޓިވް އާޓްސް ފޮތްތައް ދަރިވަރުންގެ އަތުން ނަގަން އަންގައިފި


ވާލޯބި އެނގޭނަމަ…(12) | Esfiya - Dhivehi Vaahaka Site\nމިކުޑަކުޑަ އާއިލާ އެކުއެކީގައި ކެވޭ ހަމައެކަނި ދުވަހަކީ ހުކުރުދުވަހެވެ. މޭޒުމަތީގައި އެތައް ވައްތަރެއްގެ މީރުކާނާ ހުއްޓެއްކަމަކު ލާމިންގެ ނަޒަރު ވަނީ ސިއާ އަށް ހުއްޓިފައެވެ. ސިއާގެ ދޮންދޮން ކަންދުރާއި ހާމައަށް ފެންނަން އޮތް ހިސާބަށް ލާމިން ބަލަމުން ދިޔައީ ހިޔަޅެއްފަދައިންނެވެ. މިކަމުން ސިއާ އަށްވުރެ ބޮޑަށް އުނދަގޫވީ ކިއާން އަށެވެ. ކިއާން ގޮސް ސިއާގެ އިސްތަށިގަނޑުގައި އައްސާފައި އޮތް ހިމަ ހިމަ ރަބަރު ނައްޓާލިއެވެ. އަދި ބަހެއް ބުނުމެއްނެތި ކާން ފެއްޓިއެވެ………\n“ކާކުޕިރިނީހެދީ ވަރަށްމީރު” ލާމިން ބުނެލިއެވެ. “އަހަ އަހަ އަހަރެން ޕިރިނީ ހެދީ” ޖޫލީ އަވަސް އަވަހަށް އަނގައިގައި ހުރި ހުރިހާ ދަތެއް ފެންނަ ވަރަށް ހީލަމުން ބުނެލިއެވެ. ސިއާ ތައްޓަކަށް ކަސްޓަޑް ކޮޅެއް އަޅައިގެން ގެނެސް ކިއާން އަތަށް ދިނެވެ. ކިއާން ސިއާއާ ދިމަލަށް ފާޑަކަށް ބަލާލިއެވެ. “ކިއާން ދެން ބަލަން ނުހުރެ ތި ކާންވީނު ތީ ސިއާ ކިއާން އަށް ހާއްސަކޮށް ތައްޔާރު ކުރި އެއްޗެއް” ޖޫލީ ހުރީ ކެއްމަދުވެފައެވެ. ކިއާން ކަސްޓަޑް ތަށިން އެތިކޮޅެއް ކާލާފައި ތަށި ދުރުކޮއްލިއެވެ. ކަސްޓަޑް ކެއުމުންވެސް ކިއާންއަށް އެއްގޮތެއްވެސް ނުވުމުން ޖޫލީ ހައިރާންވިއެވެ. ޖޫލީގެ މޫނަށް އަރައިފާބަމުން ދިޔަ ކުލަވަރު ފެނުމުން ސިއާގެ ތުންފަތްމަތީގައި ދުވެލީ ބޮޑު ހިނިތުންވުމެކެވެ. ސިއާ ދެ ކަސްޓަޑް އެތި ހެދިއެވެ. އެކައްޗައް ޕީޗްސިރަޕް ޖޫލީ އެޅިކަން އެނގުމުން އޭތި އުކާލީއެވެ. ޖޫލީ އާއި ސަމީމާ ބަދިގެއަށް ވަނުމުން ސިއާ ވެސް އެދިމާލަށް މިސްރާބު ޖެހިއެވެ. “ދޮންދައްތާ އަހަރެން ހަމަ ގައިމުވެސް ޕީޗް ސިރަޕް އެޅީމޭ” “ދެން ކީއްވެ ކިއާން އަށް އެއްވެސް އެލާޖިކް ރިއެކްޝަން އެއް ނުވީ” “ތިކަމާ އަހަރެންވެސް މިވިސްނަނީ” ޖޫލީ ބުނެލިއެވެ. “ކޯޗެއްވިސްނާކައްތަ؟ ހީކުރީ ތިދެމީހުން ތިކުޅޭ ކުޅިވަރު އަހަރެންނައް ނޭނގޭކަމައްތަ އަހަ އަހަ ބުނަންތަ ވަރަށް ރަނގަޅު ވާހަކަ އެއް ޖޫލީ ކަލޭ ކިތަންމެ ކަމެއް ކުރިއަސް ކިއާން ކަލެއާ ދިމަލަށް ބަލާވެސް ނުލާނެ” “ސިއާ!! ކަލޭ ލަދެއް ނުގަނޭތަ އަހަރެންނާ ދިމަލަށް ހަޅޭލަވާކަށް މިގެއިން ނެރެ އެއްލާނުލަނިސް މަޑުންހުރޭ” “އަދި އަހަރެންތަ ލަދުގަންނަންވީ؟؟ އަހަރެންނައް ހީވަނީ މީސްމީހުންގެ ފިރިން ފަހަތުން ދުވާމީހުންހެން ލަދުގަންނަން ޖެހޭނީ އަހަރެން ބޭނުން އެއްޗެކޭ ހަމަ ކިޔާނީ ސާފުވެއްޖެތަ؟؟” ސިއާ އެއްކަންމިޔައަކުން ހީލިއެވެ. ޖޫލީގެ ރުޅިގަނޑުވީ އިތުރެވެ. ސިއާ ކާގެއަށް ވަތްއިރު ފެނުނު މަންޒަރަކުން ހެވުނެވެ. ދެފަރާތް ބަލަމުން އަވަސްއަވަހަށް އެއޮތް ބޮޑު ކަސްޓަޑް ތަށި ކިއާން މިއޮތް ހުސްކުރަނީއެވެ.\nގޭގެ ބޮޑުދޮރާށިން ވަތްނޫރާ ޖެހުނީ ގެއިން ނިކުންނަން ދިޔަ ރާކިންގެ ގައިގައެވެ. ނޫރާ އަވަސްއަވަހަށް މޫނު އަނެއްފަރާތައް އަނބުރާލިއެވެ. “މަޑުކޮއްބަލަ އަހަރެން ނޫރާގާތު ވާހަކައެއް ބުނަން އުޅޭތާ ކިތަންމެ ދުވަހެއް އެކަމް” “އަހަރެން ބުނީމެއްނު އެކަމާ ބެހޭގޮތުން ވާހަކަ ނުދައްކާށޭ އެއީ ނުވާކަމަކަށް ހަދާށޭ އަނެއްކާ ސިއާ ކައިރީ އެވާހަކަ ބުނިންތަ؟؟” ނޫރާ ބުނެލިއެވެ.. “އަދިނުބުނަން ބުނަންވީތަ؟؟” “ނިކަން ބުނެބަލަ ކުޅިދައްކާލާނަން” ނޫރާ ރާކިން އާ ދިމަލަށް ޝަހާދަތް އިނގިލި ދިއްކޮއްލާފައި ބުނެލިއެވެ. ބަލަން ނުހުރެ ރާކިން ނޫރާގެ އިނގިލީގައި ދަތްއެޅިއެވެ. ތަދުވި ވަރުންގޮސް ނޫރާ ހަޅޭލަވައިގަތެވެ. “އެހެމް” ފަހަތުން އިވުނީ ސިއާ ކެއްސާލި އަޑެވެ. ނޫރާ އަވަސް އަވަހަށް ރާކިންއާ ދުރަށް ޖެހިލިއެވެ. “ރާކިން އަންނަންވީނު ކޮފީއެއްބޮއެލަން ބިޒީ ނޫނިއްޔާ” “އާން ބިޒީއެއްނޫ” ނޫރާ ރާކިންގައިގައި ވިކާލިއެވެ. “ރާކިން ބިޒީއެންނު ދޯ ވަރަށް” ނޫރާ އެއަށްވުރެ ބާރަށް ވިކާލިއެވެ. “އަ.. އާން މިގަޑީ ތަންކޮޅެއް ބިޒީއޭ ފަހުން އަންނާނަން” ރާކިން އެތަނުން ދިޔައީ ނޫރާއާ ދިމަލަށް އެއްލޯ މަރާލާފައެވެ. “ނޫރާ ދަންނަންތަ ރާކިން؟؟” ސިއާ ވާނުވާގައި ހުރެފައި އަހާލިއެވެ. “ނު.ނޫން މިބުނީ ސިއާގެ ކައިވެނި ޕާޓީއިން ފެނުމުން ކުޑަކޮއް ވާހަކަ ދެއްކިން” “އެކަމަކު އަހަރެންނައް ހީވަނީ” “އެކަމަކު މިކަމަކު އޭ ކިޔާނެ ކަމެއް ނެތް އާދެބަލަ” އިތުރަށް އެ މައުލޫއާ ބެހޭގޮތުން ވާހަކަ ދެކެވިއްޖެނަމަ ނޫރާ ފިއްތާގެން އިން ބަސްވެސް އަނގައިން ނިކުމެދާނެއެވެ.\nދުވަސްތައް ފާއިތުވަމުން ދިޔައިރު ކިއާންއާއި ސިއާގެ ގުޅުމަކަށް ކުޑަވެސް ބަދަލެއްނާދެއެވެ. ނުވިތާކަށް ޖޫލީގެ އުނދަގޫވެސް އެހާބޮޑެވެ. ނަމަވެސް ސިއާހިއްވަރު ދެރައެއް ނުކުރެއެވެ. ކިއާން ސިއާ އާ ބަހެއްވެސް ކިޔަނީ މަދުފަހަރަކުއެވެ. ކިއާންގެ މައިންބަފައިން ނޫނީ ސިއާގެ މައިންބަފައިން ހުންނަ ތަންތަނުގައި އެކަންޏޭބުންޏަސް ދޮގަކަށް ނުވާނެއެވެ. އޭގެތެރެއިން އެއްދުވަހެކެވެ. ކޮޓަރިއަށް ވަދެގެން އައި ކިއާންފެނުމުން ސިއާ ވާހަަކަ ދައްކަން ފެއްޓިއެވެ. “ކޮންތާކަށް ދާން ތިއުޅެނީ ކިއާން!!!! ” ސިއާ އަށް އެއްވެސް ސަމާލުކަމެއް ދިނުމެއްނެތި ކިއާން އަލާމާރިން ގަމީހަކާއި ޖިންސެއް ހިފައިގެން އައިސް އެއިސްތިރިކޮއްނިންމާފައި ފާހަނައަށް ވަނެވެ. ކިއާން ސިއާ އިގްނޯ ކުރަމުންދާތީ ސިއާ ހުންނަނީ ވަރަށް އުނދަގޫވެފައެވެ. ސިއާ ދިޔަގޮތަށް ގޮސް އިސްތިރިކުރާމޭޒުމަތީގައި އޮތް ކިއާންގެ ގަމީހުގައި އިސްތިރިހޫނުކޮއްފާ ޖެއްސިއެވެ. ފުދޭވަރަކަށް ބޮޑު ބާގަނޑެއް ގަމީހުގައި ހަދާލިއެވެ. ކިއާން ފާހަނައިން ނިކުމެ ގަމީސް ނަގާބަލާ ލިއިރު ފެނުނު ބާނގަޑުގެ ސަބަބުން ދެބުމަ ގޮތްޖެހުނެވެ. “ސިއާ!! ކާކު ހުއްދަދިނީ އަހަރެން ލާއެއްޗިއްސުގަ އަތްލަން މީ އަހަރެން އިއްޔެ ގަތް ގަމީހެކޭ އެހާ އަގުވެސް ބޮޑު ތީތަންކޮޅެއް ބޮޑުވަރު” ކިއާން ހަޅޭލަވައިގަތެވެ. “އަހަ އަހަ ހެވޭ އަދިވެސް ހުރެބަލަ އަހަރެންނާ ވާހަކަ ނުދައްކާ ހުރިހާ އެއްޗެއްވެސް ވިރުވާލާނަން ދެން ތިބުނީ ތިގަމީސް ވަރަށް އަގުބޮޑޭ އަހަރެންނައް ހީވަނީ ތިގަމީހަށްވުރެ އަހަރެންގެ އަގުމާބޮޑުހެން ކިއާން ބުނީ އަހަރެންްނާ ކައިވެނި ކުރީ ވިޔަފާރިކުރިއަރުވާށޭ އަހަރެން އެކަން ގަބޫލު ކުރަން އެކަމް އަހަރެންނާ ދޭތެރޭ ތިގޮތަށް ކަންތައް ކުރުމުގެ އެއްވެސް ހައްގެއް ކިއާން އަކަށް ނޯންނާނެ ފިރިއެއްގެ ހައިސީޔަތުން ކިއާންވެސް އަދާކުރަންޖެހޭ ޒިންމާތަކެއް އޮންނާނެ ދޯ ކައިވެނި ކުރާނެ ފިރިހެނުން ނެތިގެނެއްނޫނޭ އަހަރެން ކިއާންއާ ކައިވެރިކުރީކީ މިއޮތްހާ ދުވަހު ކިއާންއާ އެކީ އަހަރެން މިއުޅެނީ އެއްވެސް ސަބަބެއް ނެތިއެއްނޫނޭ މިހުރިހާ ކަމަކަށް އަހަރެން ކެއްކޮއްގެން މި ހުންނަނީ ކިއާންދެކެ ލޯބިވާތީ އަހަރެން އަބަދުވެސް އަމިއްލަ ނަފްސައް ވިސްނަދެނީ ކިއާން ކޮންމެސް ދުވަހަކު އަހަރެން ކިއާންދެކެ މިވާލޯބި އެނގޭނެކަމަށް” ސިއާގެ ލޮލުން ކަރުނަ ފައިބަމުން ދިޔައިރު ކިއާންގެ ހިލަހިތަށް ހަމަ އެކައްޗެކޭވެސް ނާރަނީ ބާއޭ “އަހަރެންނައް ވަރިހަމަ ކަލެއަށް ކޮންމެ ގޮތެއްވިއަސް އަހަރެން ނުވޭ ކަލޭދެކެ ލޯތްބެއް ދުވަހަކުވެސް ނުވާނަން އަޑުއިވިއްޖެތަ؟؟ ތިލޮލުން ކިތަންމެ ކަރުނައަށް ބޭލުވިއަސް މިކިއާންގެ ހިތަށް ކުޑަވެސް އަސަރެއް ނުކުރާނެ” “ކިއާން އަހަރެން ވަރުބަލި ވެއްޖެ ދެން އެންމެ ފިޔަވަޅެއްވެސް ކުރިއަށް އަޅާނެ ހިތްވަރެއް އަހަރެންގެ ގަޔަކު ނެތް” ކިއާންގެ ހިތުގައި ސިއާއަށްޓަކައި ވާލޯބި ކިއާންގެ ސިކުންޑި ވަނީ ފޮރުވާލާފައެވެ. ކިއާންގެ އަނގައިން ނިކުތް ކޮންމެ ބަހަކުންވެސް ސިއާ އަށް ލިބެމުންދިޔައީ އިތުރު އަނިޔާތެކެކެވެ. މީހުންބުނާ އަޑުއަހަމެވެ. އަތުން ކުރާއަނިޔާއަށްވުރެ ދުލުން ބުނާ ބަސްތަކުގެ އަސަރާއި ވޭންގަދަވާނެއެވެ. ސިއާ ފޮއްޓަށް އެއްޗިސް އަޅައިގެން ހަމްދީގެ ގެއަށް ދިޔައެވެ. ފޮއްޓެއް ހިފައިގެން ދޮރުން ވަތްސިއާ ފެނުމުން ހަމްދީ އަވަސްއަވަހަށް ސިއާ ގާތަށް ދިޔައެވެ. “ކިހިނެއްވީ ދަރިފުޅާ ކަމެއްގޯސްވީތަ؟؟” ހާސްވެފައިހުރެ ހަމްދީބުނެލިއެވެ. “އަހަ ނޫނޭ ބައްޕާ އަހަރެން ކިއާންގާތުގައި ބުނީ ދުވަސްކޮޅަކަށް މަންމަމެން ކައިރިއަށް ގޮސްލަން ބޭނުންވާހަކަ މަންމަ އާއި ބައްޕަ މަތިން ވަރަށް ހަނދާންވޭ” ސިއާ ހަގީގަތް ފޮރުވީ އޭނާގެ މައިންބަފައިން އެކަމުގެ ސަބަބުން ދެރަވާނެ ވަރު އެނގޭތީއެވެ.\nސިއާ ދިޔަތާ އަދިވީ އެންމެ ދުވަހެކެވެ. އޮފީހުގައި ބުރަކޮށް މަސަތްކަތްކުރަމުން ދިޔަ ކިއާންއަށް އެއްކަމެއްވެސް ރަނގަޅަށް ކުރެވޭ ކަމަކަށް ނުވިއެވެ. އަބަދުވިސްނެނީ ސިއާ އެންމެ ފަހުން ބުނި ވާހަކައާމެދުއެވެ. ސިއާ ފެންނަހިސާބުގައި ނެތުމުން ކިއާންއަށް ހަމަޖެހިލައިގެން ނޭވާއެއްވެސް ނުލެވެއެވެ. ނަމަވެސް އެކަން ގަބޫލުކުރާކަށް ކިއާން ބޭނުމެއްނުވެއެވެ. ސިއާ ކިއާންއާ ދޭތެރޭ ކަންތައް ކުރިގޮތާއި ކިއާންގެ އަގުވައްޓާލި ގޮތް ހިތަށް އަރާ ކޮންމެ ފަހަރު ސިއާދެކެ ރުޅިއާދެވެއެވެ. ރާކިން އޮފީހަށް ވަދެގެން އައިއިރުވެސް ކިއާންއަކަށް ނޭނގުނެވެ. “އޭއި!!” ރާކިން ކިއާންގެ ކޮނޑުގައި ޖަހާލިއެވެ. ސިހިފައި ކިއާން ހީލިއެވެ. “ކޮންކަމަކާ މާވަރަކަށް ތިވިސްނަނީ” ރާކިން ފައިލުތައް މޭޒުމަތީގައި ބަހައްޓަމުން ބުނެލިއެވެ. “ކަމެއް ނުވެޔޭ މިއުޅެނީ ފާޑަކަށް ބޮލުގަ ރިއްސާތީ ބޭސްވެސް ކެވިއްޖެ” “އެހެންތަ އެވާނީ މާބުރަކޮށް އުޅޭތީ ކަމަށް ކޮބާ ސިއާ؟؟” ރާކިން ބުނެލިއެވެ. “އަޖައިބެއް އޭނަގެ ވާހަކަ އަހަން އަހަރެންނޫން މީހެއް ނުފެނުނީތަހަމަ އަހަރެންނައް އެނގޭތަ އޭނަވީތަނެއް” ކިއާން ހަޅޭލަވައިގަތުމުން ރާކިން ހުރީ ހަމަ ހައިރާންވެފައެވެ. އޭނަޔަށް ކިއާން ރުޅިއަންނަ ކަހަލަ އެއްޗެއް ބުނެވިފަ އޮތްހެނެއް ހިޔެއްނުވެއެވެ. “ސޮރީ ބްރޯ” ކިއާން މައާފައްއެދުނެވެ. “ތިއެއްނޫނޭ މިރޭ ވާނެ ކޮފީއަކަށް ދާން ” ރާކިން އެހެން ބުނެފައި އޮފީހުން ނިކުތެވެ. އޮފީސް ނިމުމުން ކިއާން ދިޔައި ގެއަށެވެ. އަވަސް އަވަހަށް ކޮޓަރިއަށް ވަދެފައި ވަށައިބަލާލިއެވެ. ސިއާ އަދިވެސް ނާދެއެވެ. ކޮޓަރީ ކޮންމެ ދިމާލަކަށް ބަލާލިއަސް ފެންނަނީ ސިއާގެ ހަނދާންތަކެވެ. ސިއާ ކިއާންއަށް ދޭ ސިއްރު ބެލުންތަކެވެ. އެދުލުން ބުނާ ލޯބިންފުރިގެންވާ ބަސްތަކެވެ. ކިއާންއަށްޓަކައި އެލޮލުން ބާލަމުން ދިޔަ ވޭނީ ކަރުނައެވެ. އެހިތުގައި ކިއާންޓަކައި ވާ ލޯތްބެވެ. ކިއާން ލައިގެން ހުރި ގަމީސް ބާލާފައި ހަރުގައި އެޅުވިއެވެ. ކުއްލިއަކަށް ފަހަތުން ކޮންމެސް މީހެއް ކިއާންގައިގައި ބައްދާލިއެވެ.”ސިއާ!!” ކިއާން ދުލުން ސިއާގެ ނަން އަޑުއިވުމުން ޖޫލީ ދަތްކުނޑިވިކާލިއެވެ. ކިއާން އަނެއްފަރާތަށް އެނބުރުނު ވަގުތު ޖޫލީ ފެނުމުން ގަތީ ފަކުރެވެ. ކިއާން ޖޫލީ ދުރަށް ކޮއްޕާލިއެވެ. ޖޫލީ އަނެއްކާވެސް އައިސް ކިއާންގައިގައި ބައްދައިގަތެވެ. “ކިއާން އަހަރެންނައް އެނގެޔޭ ކިއާން ސިއާދެކެ ލޯބިނުވާކަން ދެން ރީއްޗައް ބުނަންވީނު އަހަރެންދެކެ ލޯބިވެޔޭ އަހަރެން މިހިރީ ކިއާންއާ ދެއަންބައްވެސް ކައިވެނި ކުރަން ހަމަ ތައްޔާރަށް”ޖޫލީ ކިއާންގައިގައި ބީހިލާ ކޮންމެ ފަހަރަކު ކިއާންގެ ރުޅިގަނޑުވީ އިތުރެވެ. ޖޫލީގެ އަތުގައި ހިފައިގެން ދަމާފައި ގޮސް ކޮޓަރިން ބޭރަށް ކޮއްޕާލިއެވެ. “ބުނަންތަ ރަނގަޅުވާހަކައެއް މުޅިދުނިޔޭގައި އަންހެނުން ހުސްވިއަސް އަހަރެން ކަލެއަކާ ކައިވެންޏެއް ނުކުރާނަން ދެން އަހަަރެންގެ ކޮޓަރިއަށް އެންމެ ފިޔަވަޅެއް އެޅިއަސް އަހަރެން މީ ނުލަފާ މީހެއްކަން އަންގާލާނަން” “އަހަ އަހަ އެ ގޮތްކުޑަ އަންހެނާއަތުގައި އޮތީ ވަކި ކޯޗެއް ފައިސާނޫނިއްޔާ” ޖޫލީގެ މޫނަށް ކިއާންގެ އަތުގެ ހޫނުއެތިފަހަރެއް އެރިއެވެ. “ސިއާ އާ ދިމަލަށް ދެން އެންމެ އެއްޗެކޭ ބުންޏަސް ނިމުނީ” ކިއާން ކޮޓަރިއަށް ވަދެ އަވަހަށް ދޮރުލެއްޕިއެވެ. ސިއާ އާ ދިމަލަށް ޖޫލީ އެއްޗިސް ކިޔުމުން ކިއާން އަށް ރުޅިއާދެވުނީ ކީއްވެ ކަމެއް ނޭނގެއެވެ. ސިއާގެ މޫނު ދެކިލުމަށް އެ ހިތް އެދެނީ ކީއްވެ ކަމެއް ނޭނގެއެވެ. ސިއާ ނެތުމުން ކިއާންއަށް އެކަނިވެރިކަން އިހުސާސަކުރެވެނީ ކީއްވެ ކަމެއް ނޭނގެއެވެ. ސިއާ ހޯދަން ދާން އެ ހިތް ހުއްޓާނުލާ ބުނަމުން ދިޔައިރު ކިއާން ކުރިއަށް އެންމެ ފިޔަވަޅެއް ވެސް އެޅުމަށް ސިކުނޑި ހުއްދަނުދެނީ ކީއްވެ ކަމެއް ނޭނގެއެވެ. ކިއާންގެ ސިކުނޑި ބުނަމުން ދިޔައީ ސިއާ އައީ ދުޝްމިނެއް ކަމަށެވެ. އޭނަޔަށް ނަފްރަތުކުރަންޖެހޭނެކަމެވެ. ނަމަވެސް ކިއާންގެ ހިތް އެކަމަށް އެއްބަހެއް ނުވެއެވެ. ހިތާއި ސިކުނޑި ދެހިޔާލެއް ފާޅުކުރަމުންދާތީ އެތަނުން ގަބޫލު ކުރަންވީ ކޯޗެއްކަމެއް ކިއާން އަކަށް ނޭނގުނެވެ.\nގަޑިން9ޖެހިއިރު ކިއާން އިނީ ކޮފީޝޮޕްގައެވެ. ރާކިން އައިސް ކިއާން ގާތުގައި އިށީންދެލިއެވެ. “ސިއާ ގޮއްސި” ކިއާންގެ ދުލުން ނިކުތީ އެންމެ ދެބަހެވެ. “ކީކޭ؟؟؟ ސިއާ ގޮއްސިއޭ؟؟ ކޮންތާކަށް؟؟” ރާކިން ދެލޯ ބޮޑުކޮއްލަމުން ބުނެލިއެވެ. ކިއާން ވީހުރިހާ ކަމެއް ރާކިން އަށް ކިޔާދިނެވެ. ރާކިން ފެއްޓީހޭށެވެ. ކިއާން ރާކިންގެ ބޮލުގައި ޖަހާލިއެވެ. “ކިހިނެއްވީ އަހަރެންނައް ނުބައި އެއްޗެއް ބުނެވުނީތަ؟؟” ކިއާން ބުނެލިއެވެ. “ނޫނޭ ކިއާންގެ މޮޔަކަމުން ޔޫ ލަވް ހާ ބްރޯ” “ނޫން އަހަރެން ކިހިނެއް ސިއާދެކެ ލޯބިވާނީ އަހަ އަހަ ކޮސް ވާހަކަ ނުދައްކާ ރާކިން އަށް އެނގޭނެ އަހަރެން މިކާވެނި ކުރީ ސިއާ ކައިރިން ބަދަލު ހިފުމަށްޓަކައިކަން” ކިއާން ބުނެލިއެވެ. “ކޮންމެ މަގްސަދެއްގަ ތިކައިވެނި ކިއާން ކުރިއެއްކަމަކު ކިއާންގެ ހިތް ވަނީ ސިއާއަތުގަ އަޅެ ބުނެބަލަ ސިއާ މަތިން ހަނދާނެއް ނުވޭތަ؟؟؟ ސިއާގެ މޫނު ބަލާލާކައް ބޭނުމެއް ނުވޭތަ؟؟؟” “އާން ނުވޭ” ކިއާން އަވަސްއަވަހަށް ބުނެލިއެވެ. “ޔަގީން ނުވާކަން؟؟؟” “ނޫން ސިއާ މަތިން ހަނދާންވޭ ސިއާގެ ލޮލުން ކަރުނަ ފައިބާ ތަން ފެނުމުން މި ހިތަށް ވަރަށް އަސަރުކުރޭ” ކިއާންގެ ލޮލުން ކަރުނައިގެ ކޯރެއް ދެމުނެވެ. ކިއާން ލޮލުން ފޭބި ކަރުނަ ފުހެލުމަށްފަހު އެއަށް ބަލާލިއެވެ. “އަހަރެން ސިއާ އަށްޓަކައި މި ދެލޮލުން ކަރުނަ ފައިބާނެ ދުވަހެއް އަތުވެދާނެ ކަމަކަށް ހިޔެއްނުކުރަން”………\nAhuu dhen maa kuran Comment Eh kohlevuniee ooa Hahahahahaha lol🤣🤣🤣🤣\nYhhh I got lucky chance 😁😁😁😁\nahaha nukiyaa vias avahah😂👍❤❤❤ comment kurevijiyyaa nimunee ey dhww ahuu..\nWoww now look what’s happening kiaan is starting to love😍😍😍 sia hehe😀😃 anyway whn nxt\nAnd lilly are you better now we all want you to get better 😊😊 LYSM 💖💖💖\nthank u soooo much nana LYM deary❤❤❤\nVarah reethi.maasha Allah. Dhen Rangalhu vaanii kiaan aa siaa aa hama ulhun. Marry eii kulhey kulhi vareh nooneh nu dhw sisoo.\nNaaim ah ehn kujjeh hoadhan jeheynii dhen.naaim varah dhera vaane. Kiaan aa siaa aa Varah loabi. Kiaan siaa dheke Loabi vaa vaahaka bunebalaa dhen. Siaa hadhaan thah ayas kiaan dheke Loabi vaaa Nama dhen. Naaim gaaathu maaafah edhifa. Dhen Rangalhu vaanii Hama siaa nd kiaan Hama. Varah loabiedhemeehun bai. Waiting ingey\nthank u soooooooooooooooo much alynn is this ur first comment dear??\nOMG kiaan ah loabi vevijje siaa dheke.hehe🥰🥰🥰🥰🥰🥰🥰🥰🥰🥰🥰🥰🥰🥰🥰🥰🥰\nBtw mi part Varah Varah Varah reethi ❤❤\nMaasha Allah 💞💞💞💞💞💞💞💞💞💞💞\nCuriously waiting waiting waiting 🥀🥀🥀🥀\nkiaa sia dheke loabi nuve konthaakah dhaany ahahaha\nLYM DEAR u2be safe❤❤❤❤❤❤❤❤\nfinally kiaan ah sia dheke loabi vevijje.. dhn othy sia balaaegeah dhiun.. and varah kiyaa hithun indhaenimuny vx.. whn nxt?\nHaha kiaan ah sia dheke loabi vevijje dhw Varah gulhey2meehun vex 😍anyways whn nxt and lysm\nyeah kiaan ah sia dheke loabi vevijje lily dheke loabi vaane meeheh nethennu ekm😂😂😂😂❤❤❤❤❤ ahaha LYM\nWow sis story hama amazing\nWhen next❤ lysm ❤\nWowww alhe haadha salhi ey mihaaru ….. Own kiaan finally gabool kohfin dhwww …. mihaaru varah salhi igey siss … Dhn avahah sia kairiah dheyba kiaan …. dhn varah salhi vaane kamah mi ummeedhu kuranee kiaan n sia ge moments that …. When nxt ??? Avahah genes dhehchey nxt part sisssooooo … Can’t wait to read nxt part ….\nLuv u sisssooooo ❤❤❤❤🥰🥰🥰🥰🥰\nthank u sooooooooooooooooooooooo muchhhhhhhhh afuuuuuuuuuuuuuuuuuuuuuuuuuuuuuuuuuuuuuu lav yu moreeeeeeeeeeeeeeeeeeeeeeeee❤❤❤❤❤\nMaasha Allah..V reethi mi part ves. Mihaaru\nGet well soon sis.ly\nthank u sooooooooooooooooooo muchhhhhhhhhh\nlove it… lilly keehve late reply kurany… active noonkan faahaga kohlevey\nYEAH midhuvas kolhu vvv active nuvevey.. mi online class thakaa hedhi mulhin boa govajjje keehkuraanee ahahahah sorryy but i will try to reply as fast as i can thankxx for tellllllling\nSis ehn v ma kiaan sia dheke loabi vey dhwww…. Mi part varah varah reethi.. Nd waiting4the nxt.. Ly😘😘😘😘\nthank lamkooooooooooooooooo LYM\nAlhey sissssssoooo😯😍😍….haadha reeehcheyyyy mi bai vx😍😍😍😍…..bunaane ehcheh vx neyge🤐🤐🤐….hama ehaa furihama….MAASHA ALLAH😘😘…..vrh curious vehjje dhn vaane gotheh balan….alhey nxt part avahah up kohlla\ndhehchey sissssss…..curiously waiting for the nxt part….lysm😁😊😊….\nOhhhh🤦🤦🤦…sis thats me ingey handhaan nethigen name nujehi eyndhee😂😂😂…ehn nehnnu vaanee name ah vure vhk reeethi vihyaa..🤣🤣hehe\nthank u soooooooooooooooooooooooo muchhhhhhh\nanonymoussssssssssss LYM dearyyyyyyyyyyyyy❤❤❤❤❤❤❤❤❤❤❤❤❤❤\nSissssss, mi bai vess varah furihama\nTHANK u soooo much nwwshee\nAlhey so lovely Cople ❤❤❤❤but naaim ah Kihineh vaanee dhen naaim Haadha deravaaney 😥😥😥\nBtw mi part vvvvvvvvvvvvvvvvv reethi nd waiting for nxt part lysm siss 😍😍😍😍😍\nThis is very interesting story 😘😘😘😘😘😘\nDhn kn irakun thr nxt prt..\nއާދޭސް ކުރާ ހިތްވޭ ރޮމުން (8)\nހިތާމަ އެހެނިހެން ލޯބި March 27, 2018\nއެހެނަސް ހަމަ ލޯތްބޭ ވެވެނީ (ފަންސަވިސްވަނަބައި)\nބޭނުންވަނީ ޔާރާ… 11\nހިތާމަ ބިރުވެރި އެހެނިހެން ލޯބި May 2, 2018


تَدْوِيْنُ السُّنَّةِ النَّبَوِيَّةِ – 48 – – DhiSalafiyyah\nފުރަތަމަ ނުކުތާ: ޝައިޚުލް އިސްލާމް އިބްނު ތައިމިއްޔާ ވިދާޅުވިއެވެ. ސުވާލުކުރިމީހާ ސުވާލުކުރިއެވެ. ޙަދީޘެއް ޞައްޙަވެއްޖެނަމަ އެއީ ތެދުޚަބަރެއްކަމުގައި ބެލެވޭނެ ހެއްޔެވެ. އޭގެ ޖަވާބުގައި ބުނަމެވެ. ޞައްޙަ ޙަދީޘް އެކި ބައިތަކަށް ބެހިގެންވެއެވެ.\n1- އޭގެ ލަފްޡު މުތަވާތިރުކޮށް ޘާބިތުވެފައިވާ ޙަދީޘް. އޭގެ މިޘާލަކީ އަންނަނިވި ޙަދީޘެވެ.\n((مَنْ كَذَبَ عَلَيَّ مُتَعَمِّدًا فَلْيَتَبَوَّأْ مَقْعَدَهُ مِنِ النَّار))\nމާނައީ: “ޤަޞްދުގައި ތިމަންކަލޭގެފާނާ ބެހޭ ގޮތުން ދޮގެއް ހަދައިފިމީހަކު ދަންނައެވެ. ފަހެ، އެމީހެއްގެ ޖާގަ ނަރަކައިން ލިބިގަންނާށެވެ.”\n2- އޭގެ މާނަ މުތަވާތިރުކޮށް ޘާބިތުވެފައިވާ ޙަދީޘް. އޭގެ މިޘާލަކީ ޝަފާޢަތާ ގުޅުންހުރި ޙަދީޘްތަކާއި ޤިޔާމަތްދުވަހުން ﷲ ތަޢާލާ ފެންނާނެކަމާ ބެހޭ ޙަދީޘްތަކާއި އެކަލޭގެފާނުގެ އިނގިލިފުޅުތަކުން ފެން ނުކުތްކަމަށް އައިސްފައިވާ ޙަދީޘްތަކާ އަދި އެނޫންވެސް އެހެން ޙަދީޘްތަކެވެ.\nފަހެ މިފަދަ ޙަދީޘްތަކުން ޢިލްމު ލިއްބައިދެއެވެ. އަދި އެއީ ތެދުޚަބަރެއްކަމަށް ކަށަވަރުކުރެވޭނެއެވެ. އެހެނީ އެއީ ލަފްޡީގޮތުން ނުވަތަ މާނައިގެ ގޮތުން މުތަވާތިރު ޙަދީޘްތަކަށްވާތީއެވެ.\n3- ޞައްޙަ ޙަދީޘްތަކުގެ ތެރޭގައި މުޅި އުންމަތް ބަލައިގަނެ އެއަށް ޢަމަލުކޮށްފައިވާ ޙަދީޘްތައްވެއެވެ. އޭގެ މިޘާލަކީ ބަނޑުގައި އޮންނަ ދަރިފުޅަށް ހަމަލާދިނުމުން ދިޔައިގެ ގޮތުގައި “ޣުއްރާ” އެއް ދިނުމަށްވާ ޙަދީޘާއި ޝުފްޢާ އާ ބެހޭ ޙަދީޘްތަކާއި ކުށުސަޖިދައާއި ގުޅުންހުރި ޙަދީޘްތައް ހިމެނެއެވެ. ފަހެ މިފަދަ ޙަދީޘްތަކަކީ ޢިލްމުލިއްބައިދޭ ޙަދީޘްތަކެވެ. އަދި އެއީ ތެދުކަން ކަށަވަރުކުރެވޭ ޙަދީޘްތަކެވެ. އެހެނީ އެޙަދީޘްތައް ތެދުކުރުމުގައްޔާއި އޭގައިވާ ގޮތަށް ޢަމަލުކުރުމުގައި އުންމަތް އެވަނީ އެޙަދީޘްތައް ޤަބޫލުކޮށްފައެވެ. ފަހެ މިއުންމަތުގެ މީހުން މަގުފުރެދުމެއްގެ މައްޗަށް އެއްބަސް ނުވާނެއެވެ. އޭގައި ދޮގެއް އެކުލެވިގެންވާނަމަ އުންމަތް އެވަނީ ދޮގުވެރިންގެ ބަސް ތެދުކޮށް އެއަށް ޢަމަލުކުރުމަށް އެއްބަސްވެފައެވެ. ފަހެ މިއީ ވާނޭ ކަމެއް ނޫނެވެ.\n4- އަދިވެސް ޞައްޙަ ޙަދީޘްގެ ތެރޭގައި ހިމެނޭ ޙަދީޘްތަކުގެ އެއް ބާވަތަކީ އޭގައިވާ އެއްޗެއް ތެދުކޮށް ޢިލްމުވެރިން ޤަބޫލުކުރައްވާފައިވާ ޙަދީޘްތަކެވެ. އެއީ މިޘާލަކަށް ޞަޙީޙުބުޚާރީއާއި މުސްލިމުގައިވާ ގިނަ ޙަދީޘްތަކެވެ. މިދެފޮތުގައިވާ ގިނަ ޙަދީޘްތައް ޞައްޙަކަމަށް ގިނަ ހުރިހާ ޢިލްމުވެރިންވެސް ކަށަވަރުކުރެއެވެ. ޙަދީޘް ދެނެގަތުމުގައި އެހެން ފަރާތްތައްވަނީ އެބޭކަލުންނަށް ތަބާވެގެންނެވެ. ޢިލްމުވެރިން ކަމަކަށް އިޖްމާޢުވަޑައިގެންފިނަމަ އެބޭކަލުންގެ އެއިޖުމާޢުގައި މުޅިއުންމަތްވަނީ އެބޭކަލުންނަށް ތަބާވެގެންނެވެ. އެބޭކަލުން ކުށެއްގެ މައްޗަށް އިޖުމާޢުވެވަޑައިނުގަންނަވާނެއެވެ.\n5- އޭގެ ތެރޭގައި ހިމެނޭ އަނެއް ބާވަތަކީ އޭގެ ޞައްޙަކަމަށް ޢިލްމުވެރިން އިއްތިފާޤުވެވަޑައިގެންފައިވާ ޙަދީޘްތަކެވެ. އެއީ ޚުކުމްތަކުގައި ޢިލްމުވެރިން އިއްތިފާޤުވެވަޑައިގަތުންފަދަ ކަމެކެވެ. އެއީ ތެދެއްކަމުގައި މެނުވީ ނުވާނެއެވެ. ޞައްޙަ ޙަދީޘްތަކުގެ ގިނަ މަތަނުތައްވަނީ މިފަދަ ގޮތަކަށެވެ. މިޙަދީޘްތަކުގެ ގިނަ މަތަނުތައްވަނީ ނަބިއްޔާ ގެ އަރިހުން އެކިމަގުތަކުން ޘާބިތުވެފައެވެ. އެކިބޭކަލުންވަނީ އެކި މަގުމަގުން އެއް ޙަދީޘް ރިވާކުރައްވާފައެވެ. ފަހެ މިފަދަ ޙަދީޘުންވެސް ޢިލްމު ލިއްބައިދެއެވެ.\n6- ބައެއް ޢިލްމުވެރިން ޞައްޙަކުރައްވާފައިވާ ޙަދީޘްތަކަށްވެސް ޞައްޙަ ޙަދީޘްތައްކަމުގައި ކިޔާ އުޅެއެވެ. މިފަދަ ޙަދީޘްތަކުގައި ބައެއް އެހެން ޢިލްމުވެރިން އެބޭކަލުންނާ ޚިލާވެވަޑަގަތުން އެކަށީގެންވެއެވެ. އެގޮތުން އެއީ ބަލިކަށި ޙަދީޘްތަކެއްކަމުގައި އެބޭކަލުން ވިދާޅުވެދާނެއެވެ. އެގޮތުން އިމާމު މުސްލިމު އެކަލޭގެފާނުގެ ޞަޙީޙުގައި ރިވާކުރެއްވި ބައެއް ޙަދީޘްތަކާމެދު ޢިލްމުވެރިންގެ މެދުގައި ޚިޔާލުތަފާތެވެ. އެޙަދީޘްތަކުގެ ޞައްޙަކަމާމެދު ބައެއް އެހެނިހެން ޢިލްމުވެރިން ޚިލާފުވެއެވެ. އެއީ އެކަލޭގެފާނާ އެއްހަމައިގެ ޢިލްމުވެރިންނެވެ. ނުވަތަ އެކަލޭގެފާނަށްވުރެ ދަށުފަންތީގެ ނުވަތަ މަތީ ފަންތީގެ ބޭކަލުންނެވެ. އެފަދަ ޙަދީޘްތަކުގެ ޞައްޙަކަމާމެދު ކަށަވަރުކުރެވޭނީ ދަލީލެއް ލިބިގެންނެވެ. “\nޚުލާޞާގޮތަކަށް ޝައިޚުގެ ބަސްފުޅު ނިމުނީއެވެ. \n مجموع الفتاوى ١٨/ ١٦ – ٢٢، وانظر: مختصر الصواعق لابن القيم ٢ / ٣٧٢ فما بعدها.


ތަރައްގީ އިންތިގާލީ –2| Sandhaanu\nތަރައްގީ އިންތިގާލީ – 2\nއިންތިގާލީ މަރުޙަލާއާއި އެ މަރުޙަލާގެ ޗެލެންޖު!\nކުރީގެ ޢަދަދާއި ގުޅޭ..\nމި ނަންގަތް ފައިލަސޫފުން، ސިޔާސީ އެކިއެކި މައްސަލަތައް ނަންގަވައިގެން ބަހުސްކުރެއްވިއެވެ. ޝަރުއީ ހުކޫމަތް، މާނައަކީ ގާނޫނީ ސިފަ ލިބެގެންވާ ވެރިކަމަކީ، ކޮބައިކަމާއި، ވެރިކަން ކުރުން އެންމެ ހައްގުކަން ބޮޑީ ކާކުކަމާއި، މި މައްސަލަތަކާ ބެހޭ ގޮތުން އެބޭކަލުން ދެކިލައްވާ ގޮތުގެ ވާހަކަތައް އެބޭކަލުންގެ ލިޔުންތައް މެދުވެރިކޮށް އާންމުންގެ ކުރިމައްޗަށް ހުށަހަޅާލިއެވެ. އަދި އިންސާނާގެ ތަބީއީ ހާލަތަކީ ވަކި ގޮތަކަށް އިންތިޒާމުކުރެވިފައި ނުވާ ހާލަތެއްކަމާއި އަދި މިފަދަ ހާލަތެއްގައި، އެއަށް ބަދަލުނުގެނެވޭނޭ ހައްގުތަކެއް، އޭނާއަށް ލިބިގެންވާކަން ވެސް، ލޮކް ފަދަ ފައިލަސޫފުން ފާހަގަކުރެއްވިއެވެ. އަދި ހާކިމާއި މަހްކޫމާ ދެމެދު، އެބަހީ ވެރިޔާއާއި އެމީހުންގެ މައްޗަށް ވެރިކަން ހިންގޭ އާންމު ރައްޔިތުންނާ ދެމެދު، އޮންނަނީ އިޖުތިމާއީ އެއްބަސްވުމެއްކަން ވެސް ހޮބްއާއި ލޮކް ދެކިލެއްވިއެވެ. މި އެއްބަސްވުމުގެ މާނައަކީ މި ދެ ފަރާތުން ވެސް އަދާކުރަން ޖެހޭ ވާޖިބުތަކަކާއި އުފުލަން ޖެހޭ މަސްއޫލިއްޔަތްތަކެއް އޮތްކަމެވެ. އަދި މި ދެ ފަރާތަށް ވެސް ލިބިދޭންޖެހޭ ހައްގުތަކެއް ވެސް އޮންނަކަމެވެ. މިސާލަކަށް، ވެރިކަމުގެ މަސްއޫލިއްޔަތަކީ ހާކިމާގެ ކޮނޑުގައި އެޅިފައި އޮތްކަމެކެވެ. އެ މަސްއޫލިއްޔަތު އުފުލަންޖެހޭނީ އަދުލު އިންސާފުގެ މައްޗަށް ބިނާވާ ގާނޫނުތަކެއްގެ ދަށުންނެވެ. ގާނޫނުތަކަށް ތަބާވެ، ގައުމަށާއި ރައްޔިތުންނަށް ތެދުވެރިކަމާއި އަމާނަތްތެރިކަމާއެކު ގައުމުގެ ކަންތައްތައް ހިންގުން އޭނާގެ މައްޗަށް ވާޖިބުވެގެން ވެއެވެ. ގާނޫނުތަކަށް ތަބާވެ، އިޚުލާސްތެރިކަމާއެކު، ގައުމާއި ރައްޔިތުންގެ މަސްލަހަތު އިސްކޮށްގެން ވެރިކަމުގެ މަސްއޫލިއްޔަތު އަދާކުރުމުން، ރައްޔިތުންގެ ފަރާތުން އެއްބާރުލުން ލިބިދިނުމަކީ އޭނާއަށް ލިބިދޭން ޖެހޭ ހައްގެކެވެ. ގައުމުގެ މުއްސަނދިކަން، އަދުލުވެރި ގޮތެއްގައި ބެހި، އަސާސީ ބޭނުންތައް – ކެއުން ބުއިން، އުނުއޮރިޔާން ނިވާކުރުން ބޯހިޔާވެހިކަން ލިބުން – ފުދިދިޔުން، މިއީ ކޮންމެ މުވާތިނެއްގެ ވެސް ހައްގެކެވެ. ސަރުކާރެއްގެ އެންމެ އިސް ވާޖިބަކީ މި ބޭނުންތައް ފުއްދޭނޭ ފަދަ ގޮތެއްގައި ސަރުކާރުގެ ސިޔާސަތުތައް ކަނޑައަޅާލުމެވެ. ވަޒީފާތައް އުފައްދާނޭ ސިޔާސަތުތަކެއް ކަނޑައަޅައި، އާންމު ރައްޔިތުންނަށް މަސައްކަތްތައް ކުރުމުގެ މަގު ފަހިކޮށްދޭނޭ ފަދަ ސިޔާސަތުތަކެވެ. އަދި، މަސައަކަތްކޮށް، ދެންމެ މިނަންގަތް، އަސާސީ ބޭނުންތައް، އެމީހުން އަމިއްލައަށް، ފުއްދާލެވޭނޭ ފަދަ، އާމްދަނީއެއް ހޯދައިލެވޭނޭ ފަދަ ސިޔާސަތުތަކެއް ކަނޑައަޅާލުމެވެ. މިފަދަ ގޮތެއްގައި ކަންތައްތައް ކުރެވެމުންދާއިރު، ހާކިމާއަށް ކިޔަމަންގަނެ، އޭނާއަށް އެއްބާރުލުން ދިނުން ރައްޔިތުންގެ މައްޗަށް ވާޖިބުވެގެން ވެއެވެ. އާދެ، ހާކިމާއި މަހުކޫމާއި ދެމެދު އޮންނަނީ އިޖުތިމާއީ އެއްބަސްވުމެކޭ ބުނެ އިޝާރަތްކުރެވެނީ މިކަމަށެވެ.\nހަމަ މިފަދަ ޚިޔާލުތައް ވޯލްޓެޔަރ އާއި ރޫސޯވެސް ވެސް ފާޅުކުރެއްވިއެވެ. ވޯލްޓެޔާރ ގަބޫލުކުރެއްވި ގޮތުގައި، އާންމުންގެ ހޭލުންތެރިކަމެއް ނެތް ތަނެއްގައި އޮންނަ ‘މުތުލަގު ޑިމޮކުރަސީ” އަކުން އެއްވެސް ފައިދާއެއް ނުކުރާނެއެވެ. މާނައަކީ، ސިޔާސީ ހޭލުންތެރިކަމެއް ނެތް، ތިމާމެންގެ ވަލާއު (އެލީގިއަންސް، ތެދުވެރިކަމާއި ވަފާތެރިކަން) ގައުމަށް ނުދެވޭ، ކިއުމާއި ކިޔެވުމުގެ ސަގާފަތެއް ނެތް ބައެއްގެ ތެރޭގައި ހިންގާލެވޭ ޑިމޮކުރަސީގެ ނިޒާމެއްގައި ފައިދާއެއް ނެތެވެ. ވޯލްޓެއާރ ދެކެވަޑައިގެން ގޮތުގައި ވެރިކަން ކުރަން ޖެހޭނީ އިލްމީ ގާބިލުކަން ލިބިގެން ތިބި ބައެކެވެ. އަދި، އެމީހުންގެ ވެރިކަން ބިނާވެފައި އޮންނަން ޖެހޭނީ ހަމަހަމަކަމާއި މިނިވަންކަން ފަދަ ތަންވީރީ ފިކުރުގެ އުސޫލުތަކުގެ މައްޗަށެވެ.\nމި ނަންގަތް ވާހަކަތަކުން ހެކި ލިބިގަންނަން މަސައްކަތްކުރަނީ، ފަރަންސޭސީ އިންގިލާބު އައުން މެދުވެރިވިއިރު، ފަރަންސޭސި މުޖުތަމައު އޮތީ ފިކުރީ ގޮތުން އެކަމަށް ތައްޔާރުވެގެން ކަމެވެ. މަތީގައި ނަންގަނެވި ދިޔަ އިންގިލާބުގެ އަގުތައް ކަމުގައި ބެލެވުނު އަގުތަކާއި އަދިވެސް ދެންމެ މިނަންގަތް ޚިޔާލުތަކާއި ފިކުރުތައް، ފަލްސަފާވެރި އިލްމީ މުފައްކިރުންގެ ލިޔުންތަކުގެ ސަބަބުން، މުޖުތަމައުގެ އަފުރާދުންގެ މެދުގައި ފެތުރި، ބަހުސްކުރެވި، އެފަދަ އަގުތަކާއި ފިކުރުތައް ބަލައިގަނެ، އެނގިތިބެ، ހިތުގެ އަނޑިން ގަބޫލުކުރެވިފައިވާތީއެވެ.\nމީގެ އިތުރުން، އިންގިލާބުގެ ނަވުގެ ހުންގާނުގައި ހިފައިގެން ގައުމާއި ރައްޔިތުންނަށް ހެޔޮ މަގު ދައްކައިދޭން، މި ނަންގަތް ސިޔާސީ ތަންވީރީ ފިކުރުގެ، އިލްމުވެރި، ސިޔާސީ އެތައް ލީޑަރުންނެއް ތިއްބެވިއެވެ. އިމޭނުއަލް ޖޯސެފް ސިޔޭއާއި މެކްސިމިލިއަން ރޮބެސްޕިޔައާއި ކަމީޔް ޑެސްމުލިނާއި ޖޯޖެސް ޖާކް ޑެންޓަންއާއި ޖީން ޕޯލް މަރަޓް ފަދަ އެތައް އެތައް ލީޑަރުންނެވެ. އަދި މުއައްދަބު (ޑިސިޕްލިންޑް) ވަރުގަދަ ލަޝްކަރެއް ވެސް އޮތެވެ. އަދި، މިލަޝްކަރު އިތުރަށް ކުރިއަރުވައި ބާރުގަދަކުރުވަނިވި ސިޔާސަތުތައް އެކުލަވާލައި ކަނޑައަޅާލުމުގެ ގާބިލުކަން އިންގިލާބުގެ ލީޑަރުންގެ ކިބައިގައި ހުއްޓެވެ. އިންގިލާބުގެ ލީޑަރުންނަށް ކަންކަން ހައްލުނުކުރެވޭ ހިސާބަށް ދެވުމުން، މަދަނީ ވެރިކަމުގެ ތެރެއަށް އަސްކަރީން ގެނެވުނު އިރު، އަސްކަރީންގެ ތެރޭގައި ވެސް، މިނަންގަތް އަގުތަކާއި ތަންވީރީ ފިކުރީ ޚިޔާލުތައް ބަލައިގަނެވިފައި އޮތެވެ. އެހެންވެ، އަސްކަރީ އިސްތިބާދީ ވެރިކަމެއް ނެޕޯލިޔަންގެ ޒައާމަތުގެ ދަށުން ގާއިމުކުރެވުނު ކަމުގައި ވިޔަސސް ނެޕޯލިޔަން ވެސްވީ އިންގިލާބުގެ އަގުތަކާއި އަދި ގާނޫނުތަކާއި ގަވާއިދުތައް ދަމަހައްޓައި އެކަމަށް ހުރުމަތްތެރިކޮށް ހިތްތެވި ލީޑަރަކަށެވެ. މީގެ އެންމެ ބޮޑު ހެއްކަކީ، ނެޕޯލިޔަން ވިދާޅުވެފައިވާ ފަދައިން، އޭނާގެ ހަނދާންތައް އެންމެ ބޮޑަށް ދެމެހެއްޓީ އޭނާގެ އަސްކަރީ ގާބިލިއްޔަތުކަމެއް ނޫނެވެ. ‘ނެޕޯލިޔަންގެ ކޯޑުގެ’ ނަމުން ނަންދެވިފައިވާ އޭނާ އެކުލަވާލި ގާނޫނީ ހަމަތަކެވެ.\nއަޅުގަނޑުމެންގެ ރާއްޖެ ވެސް މިއަދު، ކަޑައްތުކުރަމަން މިގެންދަނީ މަތީގައި ބަޔާންކުރެވި ދިޔަ ފަދަ އިންތިގާލީ މަރުހަލާއެކެވެ. ގައުމުތައް ތަރައްގީގެ މަގުގައި ދަތުރުކޮށް، އިހުގައި އޮތް މުސްތަބިއްދު ސިޔާސީ ނިޒާމަކުން އާ ސިޔާސީ-އިޖުތިމާއީ ނިޒާމަކާ ދިމާއަށް ދަތުރުކުރަމުން ދާއިރު، ކަޑައްތުކުރާ މަރުހަލާއެކެވެ. މި އިންތިގާލީ މަރުހަލާގައި އަޅުގަނޑުމެންނަށް ވެސް ކުރިމަތިވެފައިވާ ތަފާތު ޗެލެންޖުތައް، ގޮންޖެހުންތައް، އެބަ ހުއްޓެވެ. މީގެ ތެރޭގައި، މަތީގައި ބަޔާންކުރެވި ދިޔަ ފަރަންސޭސި އިންގިލާބަށް، ފަރަންސޭސި ވިލާތް ތައްޔާރުވެފައި އޮތް ގޮތަށް އަޅުގަނޑުމެން ތިބީ ތައްޔާރުވެފައި ނޫންކަން ފާހަގަކުރެވެއެވެ. އަޅުގަނޑުމެންގެ ތެރޭގައި އާންމު ގޮތެއްގައި ޒިހުނީ، ފިކުރީ، ހޭލުންތެރިކަމެއް ނެތްކަން ފާހަގަކުރަން ޖެހެއެވެ.\nޝައްކެއްނެތް ގޮތުގައި، އިހުގެ ސިޔާސީ އަދި އިޖުތިމާއީ ނިޒާމު އުވެން ދިމާވިއިރު، އާންމު ރައިއްޔަތް އޮތީ ފިކުރީ ގޮތުން އާ ނިޒާމަކަށް ތައްޔާރުވެފައެކޭ ބުނެވޭކަށް ނެތެވެ. އިހުގައި އޮތް ވެރިކަމާ ދެކޮޅުވި އިރު، ދެކޮޅުވެރިވީ އެ ވެރިކަމުގެ ނިޒާމަކާ ނޫނެވެ. ދެކޮޅުވެރިވެ، އިދިކޮޅުވެވުނީ، ޒާތީ ސިފައެއްގައި އެ ވެރިކަމުގެ ވެރިޔާއާއެވެ. އޭނާގެ ވެރިކަން ތިރީސް އަހަރުގެ ދިގު މުއްދަތަކަށް ދެމިގެން ދިޔުމުގެ މައިގަނޑު ސަބަބުންނެވެ. އަދި، ގެންނަން ބޭނުންވާ ބަދަލުގެ ހުރިހާ ވެސް އަމާޒަކަށް ވެފައިއޮތީ ވެރިޔާ ވެރިކަމުން ދުރުކުރުމެވެ. އެހެންވެ، އޭނާގެ ވެރިކަމުގައި ނުވަތަ ކުރިންވެސް ވާރުތަވަމުން އައި ވެރިންގެ ވެރިކަމުގައި އޮތް ސިޔާސަތުތަކާ ދެކޮޅު ހަދައި، ތަރައްގީގެ އަމާޒަކީ ސީދާ ރައްޔިތުންކަން ދެކިގެން، އެމަގުގައި ފިޔަވަޅުއަޅަމުން ކުރިއަށްދާނޭ އާ ސިޔާސަތުތަކެއް ކަނޑައަޅައެއް ނުލެވެއެވެ. އަދި، އަލަށް ގާއިމުކުރެވޭ ވެރިކަން ބިނާވެފައި އޮންނާނޭ އާ ސިޔާސަތުތައް ކަނޑައަޅާލުމުގެ ބޭނުންތެރިކަމެއް އޮތް ކަމަކަށް ވެސް، އިހުގެ ވެރިކަން ބަދަލުކޮށްލަން މަސައްކަތްކުރުމުގައި އިސްވެ އުޅުނު މީހުން ވެސް އަދި، ޚުދް، އާންމު އަފުރާދުން ވެސް، ނުދެކެއެވެ. ހަމަ އެކަނި ސިޔާސީ ޕާޓީތަކެއް ހަދައި، ނަމުން ޑިމޮކުރަސީއޭ އާ ނިޒާމަށް ކިޔައި ވޯޓު ނެގުން ނޫން ކަމެއް ނުވެއެވެ. އާންމު ފަރުދުންގެ އިގުތިސާދީ ހާލަތަށް ހެޔޮ ގޮތުގައި އަސަރުކުރުވާނޭ ފަދަ ނިޒާމެއް ގާއިމުކުރެވޭ ތަނެއް ނުފެނުނެވެ. އެންމެންނަށް ގެދޮރު ލިބިދޭނޭ ނިޒާމެއް ގާއިމުކުރެވިދާނޭ ކަމުގެ އިމްކާނިއްޔަތު އޮތްއިރު ވެސް، އެންމެން ޝާމިލުވާ ގޮތެއްގައި އެކަމުގެ ހައްލު ހޯދުމުގެ ވާހަކައެއް ނުދެއްކެއެވެ. އަދިވެސް މައިގަނޑު ވާހަކައަކަށް ވެފައި އޮތީ، ހަމަ އިހުނޭ އެއްފަދައިން، ވެރިކަން އޮންނަން ޖެހޭނީ ވަކި ބަޔެއްގެ އަތްމަތީ ކަމުގައެވެ. އެއީ ވަކި މީހަކާއި ވަކި ޕާޓީއެއްގެ ހައްގެއް ކަމުގައެވެ. އަދި، ހުރިހާ ވެސް މައްސަލައަކީ ނިޒާމުގެ މައްސަލައެއްކަމުގައެވެ. ރިޔާސީ ނިޒާމަކުން ނޫނީ ބަރުލަމާނީ ނިޒާމަކުން ހުރިހާ ކަމެއް ހައްލުވެގެން ދާނޭ ވާހަކައެވެ. ހަލާކުވެ ރޫޅިފައިވާ އިމާރާތެއްގެ ބޭރު ފާރުތަކުގައި އާ ކުލައެއްލައި، އިމާރާތް އާވީ ކަމުގައި ހަދާލާފަދައިންނެވެ. ނަމަވެސް، ބުނަންޖެހެނީ މިކަން ގުޅެނީ ވަކި ނިޒާމަކާ ނޫންކަމެވެ. އަސާސީ ގޮތެއްގައި މިކަން ގުޅެނީ، އަޅުގަނޑުމެން ގަބޫލުކުރާ އަޅުގަނޑުމެންގެ އަމިއްލަ ޖަމާއީ އަގުތަކާއި މުސުލުތައް ކަނޑައަޅާލުމާއެވެ. އަދި، މި އަގުތަކާއި މުސުލުތަކުގެ މައްޗަށް ބިނާވާ ސިޔާސަތުތައް އެކަށައަޅާލައި އެ ސިޔާސަތުތަކަށް އަމަލީ ސިފަ ގެނައުމާއެވެ. އަޅުގަނޑުމެންގެ ސިޔާސީ ބިނާ، އަޅުގަޑުމެންގެ ޖަމާއަތުގެ އެންމެން ޝާމިލުވާނޭ ފަދަ ގޮތެއްގައި، އެންމެންގެ، އާދެ، ހުރިހާ ރަށެއްގެ ހުރިހާ ދިވެހި މުވާތިނުންގެ، ހެވާ ލާބައަށްޓަކައި، އިމާރަތްކުރާނޭ ޕުލޭނެއް ކުރަހާލުމާއެވެ. މިކަންކުރުން ގުޅެނީ ވަކި ސިޔާސީ ނިޒާމަކާ ނޫނެވެ. ކޮންމެ ސިޔާސީ ނިޒާމެއްގެ ދަށުން ވެސް މިކަން ކުރެވިދާނެއެވެ. ހުޅަނގު ގައުމުތަކުން މީގެ ހެކި ފެނެއެވެ. ރިޔާސީ ނިޒާމުގެ ދަށުންނާއި އަދި ބަރުލަމާނީ ނިޒާމުގެ ދަށުން ވެސް، ގައުމަށް އިގުތިސާދީ އަދި އިޖުތިމާއީ ކުރިއެރުން ގެނެސް، ފަގީރުކަމާއި މުހުތާދުކަމަށް ރަނގަޅު ހައްލު ގެންނަތަނެވެ. އެހެންވެ، މަތީގައި ނަންގަނެވުނު ފަދައިން، އަގުތަކާއި މުސުލުތަކާއި ސިޔާސަތުތައް ކަނޑައަޅާލައި، މިކަމަށް ރައްޔިތުން ހޭލުންތެރި ނުކޮށް، ހަމަ އެކަނި ވެރިޔަކު ވެރިކަމުން ދުރުކުރުމުގެ ނަތީޖާއަކީ، ވެރިކަން ބަދަލުވިޔަސް، ވެރިކަމުގެ ސަގާފަތު ދެމި އޮތުމެވެ. ވެރިކަމާ ގުޅޭ އިހުގެ މިސަގާފަތް ބަދަލުނުވެ އޮތުމުން، ދެން ފެނިގެންދަނީ ކަންކަން، ގޯހުން ގޯހަށް ބަދަލު ވެގެންދާ ތަނެވެ. ވައްކަމާއި ފަސާދައިގެ އަމަލުތައް ނުހުއްޓި، އިތުރުވެގެންދާ ތަނެވެ. ގާނޫނުތަކާއި ގަވާއިދުތަކަށް ބެލުމެއް ނެތި ވެރިޔާއަށް ފެންނަ ގޮތަކަށް ކަންތައް ކުރާ ތަނެވެ. ނުވަތަ އެފަދަ ގޮތެއްގައި ކަންތައްތައް ކުރެވޭ ގޮތަކަށް ގާނޫނުތަކާއި ގަވާއިދުތައް ބަދަލުކުރެވޭތަނެވެ. ގާނޫނުތަކާއި ގަވާއިދުތަކުން އެއްބަޔަކު އިސްތިސްނާކޮށް، އެންމެންގެ މައްޗަށް ހަމަހަމަ ސިފައެއްގައި އެކަން ހިންގާ ނުލެވޭ ތަނެވެ. އަދި، އާންމު ފަރުދުންގެ އަޚުލާގީ މިންގަނޑު އިހުނަށް ވުރެ ވެސް ދަށު ދަރަޖައަކަށް ވެއްޓިގެންދާ ތަނެވެ.\nއަގުތަކާއި މުސުލުތަކެއްގެ މައްޗަށް ބިނާވާ ފަދަ ސިޔާސަތުތައް ކަނޑައަޅާލެވިފައި ނެތުމުގެ އިތުރުން، ގައުމުގެ މަސްލަހަތާއި ޖަމާއަތުގެ ފައިދާ އިސްކޮށްގެން ކަންތައްކުރާނޭ ތެދުވެރި، އިޚުލާސްތެރި އިލްމީ ގިނަ ލީޑަރުންތަކެއް ނެތުމަކީ ވެސް އާ ސިޔާސީ ނިޒާމެއް ގާއިމުކުރުމުގެ މަސައްކަތަށް ކުރިމަތިވެފައި އޮތް ޗެލެންޖެކެވެ. މިކަމުގެ ސަބަބުން، މި އިންތިގާލީ މަރުހަލާގައި އާ ހެޔޮ ނިޒާމަކާ ދިމާއަށް ގައުމުގެ ނައު ގެންދިޔުމުގެ ބަދަލުގައި، ކޮންމެ ސިޔާސީ ޕާޓީއަކަށް ވެސް މުހިއްމުވަނީ، ކޮންމެ ގޮތެއް ހަދާފައި ނަމަވެސް، އެ ޕާޓީއެއްގެ ވެރިކަން ދެމެހެއްޓުމެވެ. މިކަން ބިނާވަނީ، ޕާޓީގެ ސިޔާސާތުތަކުގެ މައްޗަށް ބަލައިގެންނެއް ނޫނެވެ. އެއް ޕާޓީ އަނެއް ޕާޓީ ގޯސްކުރުމުގެ މައްޗަށެވެ. އެއް ބަޔަކު އަނެއް ބަޔެއްގެ ބޮލުގައި ވައްކަމާއި ފަސާދައިގެ އަމަލުތައް އެޅުވުމުގެ މައްޗަށެވެ. މިފަދައިން ކަންތައް ކުރުމުން، އެކަން ކުރާ ކޮންމެ ބަޔަކު ވެސް، އެ ފަދަ އަމަލުތަކުން ބަރީއަކުރުވާ ކަހަލައެވެ. އަދި، ތަނުގައި އަށަގަންފައިވާ ފަސާދައާއި ސަގާފަތް ނެތިކޮށްލެވޭ ކަހަލައެވެ.\nމިފަދަ ގޮތެއްގައި ޕާޓީތަކުގެ އަމަލުތައް ހުރުމުން، ޕާޓީތައް އެއްގަލަކަށް އަރާނޭ އެއްވެސް ގައުމީ އަސާސެއް ފެންނާކަށް ނެތެވެ. މިހެންވުމުން، ގައުމީ މައްސަލަތަކުގައި، އެއްބަޔަކު އަނެއްބަޔަކަށް އެއްވެސް އިތުބާރެއް ނުކުރެވެއެވެ. ޚުދް، ރައްޔިތުންނާއި އަދި، ގައުމީ ދިފާއީ ބާރުތައް ފަދަ ބައެއް ގައުމީ މުއައްސަސާތަކަށް ވެސް ޕާޓީތަކަށް އޮންނަނީ އިތުބާރު ނުކުރެވިފައެވެ. ތިމާމެންގެ ވެރިކަމަށް، އެފަރާތުން އަތުވެދާނެ ނުރައްކަލަކައްޓަކައެވެ. ނަތީޖާއަކީ، ތިމާމެންގެ ވެރިކަން ދެމެހެއްޓުމައްޓަކައި ބޭރުގެ ބާރުތައް ގައުމުގެ ދާޚިލީ މައްސަލަތަކަށް ވަނުމަށް މަގުފަހިކޮށްދިނުމެވެ. ނޫސްތަކުގައި މިފަދަ މައްސަލަތަކާ ބެހޭ ގޮތުން ލިޔެވޭ ލިޔުންތަކުގައި ބުނެފައިވާ ބުނުންތަކަށް ބަލާލާލުމުން، ޕާޓީގެ ތައައްސުބުގައި ޖެހިފައި ތިބި އާންމު ފަރުދުންވެސް، އެމީހުންގެ ޕާޓީގެ ވެރިކަން ނެތި ގޮސް، އެހެން ޕާޓީއެއް ވެރިކަމަށް އައުމަށް ވުރެ، ތަނުގެ ސިޔާދަތާއި އިސްތިގުލާލު ބޭރު ބައެއްގެ އަތް މައްޗަށް ދިޔުން ވެސް ރަނގަޅޭ ބުނާ މީސްމީހުން ފެންނަނީ މަދެއްކޮށް ނޫނެވެ. މިއީ ގައުމުގެ ކަންތައްތައް އިސްލާހުކުރަން ބޭނުންވާ ހޭލުންތެރި ރައްޔިތެއްގެ ގޮތް ހެއްޔެވެ؟ ޕާޓީގެ ތައައްސުބު، މިފަދަ ބޭސިއްހީ ދަރަޖައަކަށް ގޮސް، އަދި، ބޭރުގެ ބައެއް ބާރުތަކުގެ ވަކިތައް، މަޑުމަޑުން ނަމަވެސް، ތަނުގައި ހިއްޕާލެވޭ ގޮތަށް ކަންތައްތައް ކުރެވެމުންދާއިރު، ގައުމުގެ ސިޔާދަތާ މިނިވަންކަމަށް ބުރޫއަރާފާނެއޭ ހީވުމަކީ ވެސް މި އިންތިގާލީ މަރުހަލާގައި، އަޅުގަނޑުމެންނަށް ކުރިމަތިވެފައި އޮތް ހަގީގީ ވަރަށް ވެސް ބޮޑު ބިރެކެވެ. އާދެ، މިއިން ވެސް އަންގައިދެނީ ގައުމުގެ މަސްލަހަތާއި ޖަމާއަތުގެ ފައިދާ އިސްކޮށްގެން ކަންތައްކުރާނޭ ތެދުވެރި، އިޚުލާސްތެރި އިލްމީ ލީޑަރުންތަކެއް އަޅުގަނޑުމެންގެ ތެރޭގައި އަދި ނެތްކަމެވެ.\nމިހުރިހާ ގޮންޖެހުންތަކާއި ބިރުތައް ހުރި ކަމުގައި ވިޔަސް، ހަގީގީ ކުރިއެރުމެއް ރައްޔިތުން އެދޭ ނަމަ، އަދި އެކަން ކުރަން އޮންނަ މަގުކޮށައި އެ މަގުގައި ހިނގަން ގަސްދުކުރާ ނަމަ، މިކަމަކީ، މާތްކަލާނގެ ވާގިފުޅާލައިގެން، ކުރެވިދާނޭ ކަމެކެވެ. މިކަން ފެށޭނީ، ކުރިންވެސް ތަކުރާރުކޮށް ބުނެ، އިޝާރަތްކުރި ފަދައިން، އާންމު އަފުރާދުން ހޭލުންތެރިވެގެންނެވެ. އަޅުގަނޑުމެންގެ ސިޔާދަތާއި މިނިވަންކަން ދަމަހައްޓައި، އަޅުގަނޑުމެންގެ އަމިއްލަ ނަފްސުގެ މައްޗަށް ފުރިހަމައަށް އިތުބާރުކޮށް، މިކަމަކީ އަޅުގަނޑުމެން އަމިއްލައަށް ކުރެވިދާނޭ ކަމެއްކަން ގަބޫލުކޮށް، އަޅުގަނޑުމެން ބޭނުންވާ އަގުތަކާއި މުސުލުތައް، އަޅުގަނޑުމެންގެ އަމިއްލަ ސަގާފަތުގެ ތެރެއިން ކަނޑައަޅާލެވިގެންނެވެ. އަދި، އެއަގުތަކާއި މުސުލުތަކުގެ މައްޗަށް އަޅުގަނޑުމެން އެދޭ އާ ހެޔޮ ނިޒާމުގެ ބިނާގެ ތަސައްވުރެއް، ހިއްސީ ސިފައެއްގައި، އެބަހީ އަޅުގަނޑުމެންގެ ހިއްސުތަކުން އޭގެ ހަގީގަތް ފެންނަ ސިފައެއްގައި ކުރަހާލައި، އެ ކުރެހުން ހަގީގަތަކަށް ހަދާލެވޭނެ ގޮތް ކަނޑައަޅާލެވިގެންނެވެ. މީގެ ތަފްސީލު، އިރާދަކުރެއްވިއްޔާ، މިސިލްސިލާގެ އެހެން ލިޔުންތަކުގައި ގެނެސްދެވޭތޯ މަސައްކަތްކުރާނަމެވެ. މިކަމަށް ޝައުގުވެރިވާ މީހުންގެ ސަމާލުކަމަށް މިވާހަކަ ގެނެސް އިތުރަށް ބަހުސްކުރުމުގެ ބޭނުމުގައެވެ.\nމުޙައްމަދު ޒާހިރު އޮކްޓޯބަރ 15, 2020 At 5:33 ޕމ\nގިނަ ދިވެހިންނަށް ތަރަށްގީ އަކީ ވޯޓު ވިއްކުމެވެ. ވީމޭ ކިތަންމެ ހެޔޮ ބުއްދިވެރި ވާހަކައެއް ޢިލްމީ ބޭފުޅަކު ނުވަތަ ވިސްނޭ ހަމަބުއްދީގައި ތިބޭ މީހުން ތެއްކިޔަކަށް އަޑުއަހާނެ މޫޑެއްނެތެވެ. ވަގުތެއްވެސް ނެތެވެ. އެއްޗެއްކިޔައި އުނގެނުމަށްވުރެ ސަޅިބައިސާގެ އަހުލުވެރިއަކު މަގުމަތީން ދިމާވެގެން ކަނޑާ ބައިސާ އަޑުއަހަން ވަގުވެއެވެ. މައްސަލައަކީ މިދެންނެވީއެވެ.\nމޫސަ ފިކުރީ އޮކްޓޯބަރ 17, 2020 At 2:01 ޕމ\nކޮންމެމީހެއްވެސް ދައްކަނީ ގައުމަށް އަދި އެމީހެއްގެ ދިރުއުޅުމަށް އިސްލާމްދީނުގެ ޢަގީދާގެ މަތިން ހެޔޮލަފާ ބަދަލެއްބޭނުންވާހަކައެވެ. ނަމަވެސް އެހެން ބުނެފާ އޭނާގެ ވޯޓު ކޮންމެވެސް ނާގާބިލު ލަނޑައަކަށް ވިއްކާލައެވެ. މިއި ހަމަ ޙަގީގަތެވެ. މިކަން ބަދަލުނުވާހާ ހިނދަކު ބާތިލުފެ އަހުލުވެރިން ގައުމަށާއި ތިމާތިމާގެ ދިރިއުޅުމަށް ބާރު ފޯރުވައި އަޅުވެތިކުރުވައި ދަރަނިވެރި ކުރުވާނެއެވެ. އަބަދުވެސް އަނެކުން ނުބައިމީހާ ކަމުގައި ދައްކަން ކުރާމަސައްކަތް އެންމެވެސް ހުއްޓުމަކަށް ގެނެސް ތިމާއަށެކުރެވިދާނެ ހެޔޮލަފާކަމެއްގައި ބިޒީވުމުން އިސާހިނދަކު ގައުމާއި ރައްޔަތުންނަށް ލާބަޔާއި މަންފާ ފެންނާނެއެވެ. ބަލަމާ؟


Noosveriyaa Maruvi Kamah Saudi In Bunaa Sababu Gaboolu Kuran - Trump - Vaguthu\nނޫސްވެރިޔާ މަރުވި ކަމަށް ސައުދީން ބުނާ ސަބަބު ގަބޫލުކުރަން - ޓްރަމްޕް\nތުރުކީގައި ހުންނަ ސައުދީ އަރަބިއްޔާގެ ކޮންސިއުލޭޓު ތެރޭގައި ނޫސްވެރިޔާ ޖަމާލް ޚަޝޯގީ މަރުވި ކަމަށް ސައުދީން ބުނާ ސަބަބު ގަބޫލުކުރާ ކަމަށް އެމެރިކާގެ ރައީސް ޑޮނަލްޑް ޓްރަމްޕް ބުނެފިއެވެ.\nސައުދީން ރޭގެ ވަގުތެއްގައި ވަނީ ޚަޝޯގީ މަރުވެފައިވާކަން ފުރަތަމަ ފަހަރަށް ކަށަވަރުކޮށްދީފައެވެ. ސައުދީން ބުނާ ގޮތުގައި އޭނާ މަރުވީ ކޮންސިއުލޭޓު ތެރޭގައި ތިބި ބަޔަކާ ދެމެދު ހިނގި ތަޅާފޮޅުމެއްގެ ތެރެއިންނެވެ. ނަމަވެސް ޚަޝޯގީގެ ހަށިގަނޑު ވީތަނަކާއި ބެހޭ އެއްވެސް މައުލޫމާތެއް ސައުދީން ހާމަކޮށްފައެއް ނުވެއެވެ.\nސައުދީގެ މި ވާހަކަތަކާ ގުޅިގެން އެމެރިކާގެ ރައީސް ޓްރަމްޕް ބުނީ ނޫސްވެރިޔާ މަރުވި ކަމަށް ސައުދީން ބުނާ ސަބަބު ގަބޫލުކުރާ ކަމަށާއި އަދި މިއީ މި މައްސަލައިގެ ތަހުގީގަށް އެޅިގެންދިޔަ ވަރަށް މުހިއްމު ފިޔަވަޅެއް ކަމަށެވެ.\n"ތަހުގީގުގެ ވަރަށް ކުރީކޮޅު އަދި މިތިބީ. އަހަރުމެންގެ ތަހުގީގު މުޅިން އަދި ނުވެސް ނިމޭ. އެކަމަކު އަހަންނަށް ހީވަނީ މިއީ ކުރިއަށް އެޅުނު ވަރަށް މުހިއްމު ފިޔަވަޅެއް ހެން" ޓްރަމްޕް ބުންޏެވެ.\nމި މައްސަލަ އާއި ގުޅިގެން ސައުދީގެ އޮފިޝަލުންނާއެކު އިތުރު ވާހަކަތަކެއް ކުރިއަށްގެންދާނެ ކަމަށާއި ނޫސްވެރިޔާ މަރުވި ކަމަށް ސައުދީން ބުނާ ސަބަބާއި ހަމަޔަށް ދިޔަ ގޮތާ ގުޅޭގޮތުން ސުވާލު ކުރާނެ ކަމަށްވެސް ޓްރަމްޕް ބުންޏެވެ.\nނޫސްވެރިޔާ މަރުވިކަން ސައުދީން ކަށަވަރުކޮށްދީފައިވާއިރު، މީގެކުރިން ސައުދީން ބުނަމުންދިޔައީ ކޮންސިއުލޭޓަށް ވަނުމަށްފަހު ކުޑައިރުކޮޅެއްގެ ތެރޭގައި އޭނާ އެތަނުން ނިކުމެގެން ދިޔައީ ކަމަށެވެ. އޭނާ އެތަނުން ނިކުމެގެންދިޔަ ކަމުގެ އެއްވެސް ހެއްކެއް ސައުދީ އަށް ނުދެއްކުނު އިރު، އޭރުވެސް ތުރުކީގެ އޮފިޝަލުން ދިޔައީ ކޮންސިއުލޭޓު ތެރޭގައި ޚަޝޯގީ މަރާލާފައިވާ ކަމަށް ބުނަމުންނެވެ. އަދި އެކަމާ ގުޅުންހުރި އޯޑިއޯތަކެއް ލިބިފައިވާ ކަމަށްވެސް ތުރުކީގެ އޮފިޝަލުން ދަނީ ބުނަމުންނެވެ.\nނޫސްވެރިޔާގެ މަރާ ގުޅިގެން ސައުދީ އަށް ނިސްބަތްވާ 18 މީހަކު މިހާތަނަށް ވަނީ ހައްޔަރުކޮށްފައެވެ. މަގާމުން ވަކިކުރި ފަރާތްތަކުގެ ތެރޭގައި ސައުދީގެ ވަލީއަހުދު ފްރިންސް މުހައްމަދު ބިން ސަލްމާންގެ އެޑްވައިޒާ ސައުދް އަލް ޤަހްތާނީއާއި ޑެޕިއުޓީ އިންޓެލިޖެންސް ޗީފް އަހްމަދު އަލް އަސީރީ ހިމެނެއެވެ.\nމަގޭ ހިތައްއަރާ ޓްރަމްޕް ކީއްވެގެންހޭ މިދޭތެރެއަށް ވަދެ ވާހަކަ ދައްކަނީ\nއޮކްޓޯބަރ 21, 2018 09:19\nސައުދީގެ ނޫސްވެރިޔާ ވަނީ ރަށްވެހިކަން އެމެރިކާއަށް ބަދަލުކޮށްފައި. އެހެންވީމާ އެއީ އެމެރިކާގެ ރައްޔިތެއް ކަމަށް ބެލެވޭނެ.\nއޮކްޓޯބަރ 21, 2018 20:34\nނޫނޭ. އެއީ އެމެރިކާގެ ރައްޔިތެއްނޫން. ހަމައެކަނި ރެސިޑެންސީ ބަދަލުކުރީ، ސިޓިޒަންޝިޕެއް ނުލިބޭ.\nޓްރަމްޕް ގޭދޮށު ކުދިން\nއޮކްޓޯބަރ 20, 2018 17:10\nޓްރަމް އެހެން ބުނީމަ ހަމަ ހިނި އަންނަނީ\nއޮކްޓޯބަރ 20, 2018 18:57\nވީގޮތަކީ ސަޢދީ އިން ތެޔޮ އަގުބޮޑު ކުރާވާހަކަ ދެއްކީމަ ހުރިހާ ގައުމަކިން ބިރުގަތީ މީނަޔަށް ސައުދީ ސަތުކާރާ ދެކޮޅު ވާހަކަ ނުދެއްކިމަށް ހަދިޔާ އަކަށް 100 މިލިއަން ޑޮލަރ ދިނީ ދެން މީނަ ދައްކާނީ މަޚުލޯފް ދައްކާ ކަހަލަ މުސްތޮބޭ ދައްކާކަހަލަ ރަނޑަލި ވާހަކަ\nއޮކްޓޯބަރ 21, 2018 00:36\nއޮކްޓޯބަރ 21, 2018 06:35\nގަނެލީ ގަނެލީ ގަނެލީ. ކެކެކެ މިގައުމުގެ އިލެކްޝަންސް ކަމިޝަނެކޭ އެއްގޮތެއްނު.....؟?